ބަދިގޭގައި ބޭނުން ކުރާ ސްޕޮންޖުގަނޑު ބަދަލު ކުރަނީ ކިހާ އަވަހަކަށް؟\nބަދިގެ ސާފު ކުރަން ބޭނުން ކުރާ ސްޕޮންޖަކީ ޖަރާސީމް އަށަގަންނަ ހާއްޔެއް ކަމަށް ސައިންސްވެރިން ބުނޭ\n3 އޯގަސްޓް 2017 | ބުރާސްފަތި 12:19\nބަދިގެ ދޮވެ ސާފު ކުރުމަށް ބޭނުން ކުރާ ސްޕޮންޖަކީ ޖަރާސީމް އަށަގަންނަ ހާއްޔެއް ކަމަށް ސައިންސްވެރިން ބުނޭ\nބަދިގެ އާއި މޫނު ދޮންނަ ތަށި އަދި މޭޒުމަތި ފަދަ ތަންތަން ފެންލާ ފުހެ ސާފު ކުރުމަށް ކުރުމަށް ގެންގުޅޭ ސްޕޮންޖްގަނޑު ބަދަލު ކުރަންޖެހެނީ ކިހާ އަވަސް އަވަހަކަށް ހެއްޔެވެ؟ އެއީ ހަފްތާއަކު ނުވަތަ މަހަކު އެއް ފަހަރަކު ހެއްޔެވެ؟ މިއީ ގިނަ ބައެއްގެ ހިތުގައި އުފެދިފައިވާ ސުވާލެއް ނަމަވެސް ކަނޑައެޅިގެން އެއީ ކިތައް ދުވަހުން އެއް ދުވަހު ކުރަންޖެހޭ ކަމެއް ކަމެއް ނޭނގުމަކީ އެކަށީގެންވާ ކަމެކެވެ.\nފުހެ ސާފު ކުރަން ގެންގުޅޭ ސްޕޮންޖުގައި ޖަރާސީމު އަށަގަންނަ ގޮތާ ބެހޭ ދިރާސާތައް މީގެ ކުރިންވެސް ކުރެވިފައި އެބަހުއްޓެވެ. ނަމަވެސް ކުރިން ކުރެވިފައިވާ ދިރާސާތަކުން ސްޕޮންޖު ބަދަލު ކުރަން ޖެހެނީ ކިހާ އަވަސް އަވަހަކަށްކަން ނޭނގުނު ކަމުގައި ވިޔަސް މި ސުވާލުގެ ޖަވާބު ދެނެގަތުމަށް ޖަރުމަނުގެ ސައިންސްވެރިންގެ ޓީމަކުން ވަނީ ދިރާސާ ކޮށް އެ ދިރާސާގެ ނަތީޖާތައް "ސައިންޓިފިކް ރިޕޯޓްސް" މަޖައްލާގައި ޝާއިއު ކޮށްފައެވެ.\nމި ދިރާސާގައި ސައިންސްވެރިން ވަނީ ގޭގޭގެ ބަދިގޭގައި ފުހެ ސަފާކުރުމަށް ބޭނުން ކޮށްފައި ހުރި ސްޕޮންޖުގެ ސާމްޕަލްތައް ބޭނުން ކޮށްގެން އޭގައި ޖަރާސީމު އަށަގަނެފައި ހުރި ގޮތް ބަލާ ދިރާސާ ކޮށްފައެވެ. ދިރާސާގައި ބޭނުން ކުރި 14 ސްޕޮންޖު ގަނޑުން އެއްކުރި މައުލޫމާތުގެ ނަތީޖާ އަށް ބަލާއިރު އާދަޔާ ޚިލާފް މަތީ މިންވަރަކަށް ބަދިގޭގައި ބޭނުން ކުރާ ސްޕޮންޖުގައި ޖަރާސީމު އެކުލެވިފައި ހުންނަކަން ވަނީ ސާބިތު ކޮށްދީފައެވެ. ސައިންސްވެރިން ބުނީ ސްޕޮންޖުގައި ބެކްޓީރިއާ އަށަގަނެފައި ހުރި ވަރުން، އެއިން ސްޕޮންޖުގަނޑެއް ދޮވެ ތާހިރު ކުރަން މަސައްކަތް ކުރުމަކީ ވެސް ބޭކާރު ކަމެއް ކަމަށް ގަބޫލު ކުރެވޭ ކަމަށެވެ.\nމިދިސާގެ ނަތީޖާއަށް ބަލާއިރު ސައިންސްވެރިން ބުނަނީ ހަފްތާއަކު އެއް ފަހަރު ސްޕޮންޖުގަނޑު ބަދަލު ކުރަންޖެހޭނެ ކަމަށެވެ.\nސާފުކުރަން ގެންގުޅޭ ސްޕޮންޖުގައި ޖަރާސީމް އަށަގަތުމާ ގުޅޭ ގޮތުން މީގެ ކުރީގެ ހޯދުންތަކަށް ބަލާއިރު، ގޭތެރޭގައި ދެވަނަ އަށް އެންމެ ގިނައިން ކޮލިފޯމް ބެކްޓީރިއާ އަށަގަންފައި ހުންނަނީ ބަދިގޭގައި ބޭނުންކުރާ ސްޕޮންޖުގައި ކަން ވަނީ ދެނެގަނެވިފައެވެ. ކޮލިފޯމް އަކީ އިންސާނުންނާއި ޖަނާވާރުގެ ނަޖިހުގައި ހުންނަ ބެކްރީއާގެ ބާވަތްތަކަކަށް ޖުމްލަކޮށް ކިޔާ ނަމެކެވެ. މީގެ އިތުރުން ފުހެން ގެންގުޅޭ ސްޕޮންޖުގައި ބަލިޖައްސާ ބާވަތުގެ ބެކްޓީރިއާ ކަމުގައިވާ، އީ-ކޯލައި އަދި ސަލްމޮނެއްލާ ފަދަ ބެކްޓީރިއާ އަށަގަނެފައި ހުރެއެވެ. ދިރާސާތަކުން އެނގޭ ގޮތުގައި ފާޚާނާ އަށް ވުރެ ގިނައިން ޖަރާސީމު އަށަގަންނަނީ ބަދިގޭގައެވެ. އަދި ބަދިގޭގައި މައިކްރޯބްސްގެ ހާއްޔަކަށް ވެފައި އޮންނަނީ ފުހެން ގެންގުޅޭ ސްޕޮންޖުގަނޑެވެ.\n"ސައިންޓިފިކް ރިޕޯޓްސް" މަޖައްލާގައި އެންމެ ފަހުން މި ޝާއިއު ކުރި ދިރާސާގައިވެސް ވިސްނާލަން ޖެހޭ ކަމެއް އެބަ އޮތެވެ. ސްޕޮންޖުގަނޑު ދޮވެ ސާފު ކުރިއަސް އޭގައި އެކުލެވޭ ޖަރާސީމުގެ މިންވަރު ނު ދޮވެ ގެންގުޅޭ ސްޕޮންޖުގަނގައި ޖަރާސީމު ހުންނަ ވަރަށް ވުރެ މާ ބޮޑުތަން މަދެއް ނުވެއެވެ. އެހެންވީމާ އެންމެ ރަނގަޅު ގޮތަކީ ހަމަ ހަފްތާއަކު އެއް ފަހަރު ސްޕޮންޖުގަނޑު ބަދަލު ކުރުމެވެ.\n3 އޯގަސްޓް 2017 | ބުރާސްފަތި 13:18\nސްޕޮންޖުގެ ބަދަލުގަ ތުވާލިކޮޅެއްފަދަ ފޮތިކޮޅެއް ގެންގުޅުމުން ސްޕޮންޖު ބަދަލުކުރަންޖެހޭ މިންވަރު މަދުވެ ޚަރަދު ކުޑަވާނެކަމަށް ބެލެވޭ.


Insaaf ah vaasilvaan, thahugeeg thakun natheejaa neredheynan: Commission | Mihaaru\nރިޔާސީ ކޮމިޝަންގައި ހިމެނިވަޑައިގަންނަވާ ސުއޫދަށް، ރައީސް އިބްރާހިމް މުހައްމަދު ސޯލިހް ފަތްކޮޅު ހަވާލުކުރައްވަނީ. --ފޮޓޯ: ނިޝާން އަލީ/މިހާރު\nއިންސާފަށް ވާސިލްވާން، ތަހުގީގުތަކުން ނަތީޖާ ނެރެދޭނަން: ކޮމިޝަން\n21 ނޮވެމްބަރ 2018 - 13:20 28 comments\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ރައްޔިތުންނަށް އިތުބާރު ކުރެވޭ ދަރަޖައަށް ތަހުގީގުކޮށް، އާއިލާތަކަށް އިންސާފު ހޯދައިދިނުމާ ހަމައަށް ވާސިލްވާން މަސައްކަތް ކުރާނެ ކަމުގެ ޔަގީން ކަން، ރިޔާސީ ކޮމިޝަނުން މިއަދު ދީފި އެވެ.\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބެލުމަށް ރައީސް އިބްރާހިމް މުހައްމަދު ސޯލިހް އުފެއްދެވި ކޮމިޝަނާ، އެމަނިކުފާނު މިއަދު ވަނީ ރައީސް އޮފީހުގައި ބައްދަލު ކުރައްވައިފަ އެވެ. އެއީ، ވަރަށް ބޮޑު ޒިންމާއެއް ހަވާލުވެފައިވާ ކޮމިޝަނެއް ކަން ފާހަގަކުރައްވައި، އެމަނިކުފާނުގެ ފަރާތްޕުޅުން ބޭނުންވާ ހުރިހާ އެހީތެރިކަމަކާއި އެއްބާރުލެއްވުމެއް ކޮމިޝަނަށް ލިބިވަޑައިގަންނަވާނެ ކަމަށް ވިދާޅުވި އެވެ.\nމި ބައްދަލުވުމަށް ފަހު ބޭއްވި ނޫސްވެރިންގެ ބައްދަލުވުމުގައި، ކޮމިޝަންގެ ރައީސް އަދި ކުރީގެ ބަންޑާރަ ނައިބު ހުސްނުއްސުއޫދު ވިދާޅުވީ އެ ކޮމިޝަނުގެ ތަހުގީގު ކުރިއަށް ގެންދާނީ އަމިއްލަ އަށް އިސްނަގައިގެން ބަލާ އަދި ހުށަހަޅާ ހުރިހާ މައްސަލަތަކަށް ވެސް އިސްކަންދީގެން ކަމަށެވެ. ނަމަވެސް ދުވަސް ވުމުގެ ސަބަބުން ހެކިތައް ގެއްލިދާނެ ކަމަށް ނުވަތަ ފޮރުވަފާނެ ކަމަށް ފެންނަ މައްސަލަތަކަށް ތަންކޮޅެއް އިސްކަމެއް ދިނުން ރަނގަޅު ކަމަށް ދެކެވަޑައިގަންނަވާ ކަމަށް ސުއޫދު ވިދާޅުވި އެވެ.\nރިޔާސީ ކޮމިޝަނުން ބޭއްވި ނޫސްވެރިންގެ ބައްދަލުވުމުގައި ސުއޫދު ވާހަކަ ދައްކަވަނީ. --ފޮޓޯ: ނިޝާން އަލީ/މިހާރު\nރައްޔިތުން އެންމެ ކަންބޮޑުވާ މައްސަލަތަކުގެ ތެރޭގައި، ޑރ. އަފްރާޝީމް އަލީގެ އަވަހާރާކޮށްލުމާއި ނޫސްވެރިޔާ އަހްމަދު ރިލްވާން ގެއްލުވާލުމުގެ އިތުރުން، ލިޔުންތެރިޔާ ޔާމީން ރަޝީދު މަރާލި މައްސަލަ ހިމެނެ އެވެ.\n"އަޅުގަނޑުމެންގެ މަސައްކަތް ރާވާލާނީ، ހުރިހާ މައްސަލަތަކެއްގެ ތަހުގީގު އެއްފަހަރާ ކުރިއަށް ދާނެ ގޮތަކަށް. އަޅުގަނޑުގެ ތަޖުރިބާއަކީ އަޅުގަނޑުމެންނަށް އެއްފަހަރާ 30 މައްސަލަ ބެލުމަކީ ކުރެވިދާނެ ކަމެއް ކަމަށް،" ސުއޫދު ވިދާޅުވި އެވެ.\nއޭނާ ވިދާޅުވީ މައްސަލަތައް ތަހުގީގުކޮށް ނިންމުމަށް ކަނޑައަޅާފައި ވަނީ ދެ އަހަރުގެ މުއްދަތެއް ކަމަށެވެ. އެކަމަކު، އެ އަށް ވުރެ ކުރިން ވެސް ކޮމިޝަންގެ މަސައްކަތްތައް ނިންމައިލެވޭނެ ކަމަށް އުންމީދު ކުރެވޭ ކަމަށް ގާނޫނީ ވަކީލް އަދި ކުރީގެ ރައީސް މުހައްމަދު ނަޝީދުގެ ސަރުކާރުގެ ދެވަނަ ބަންޑާރަ ނައިބުކަން ކުރެއްވި ސުއޫދު ވިދާޅުވި އެވެ.\n"އިރާދަކުރެއްވިއްޔާ [މައްސަލަތައް ނިންމަން] ދެ އަހަރު ވެސް ނުނަގާނެ. އަޅުގަނޑުމެންގެ ވިސްނުމެއް ނެތް ދިގު މުއްދަކަށް ކޮމިޝަންގެ މަސައްކަތްތައް ކުރިއަށް ގެންދާކަށް. ވަރަށް އުންމީދު އެބައޮތް އެ އަށް ވުރެ [ދެ އަހަރު] މާ ކުރިން ނިންމައިލެވޭނެ ކަމަށް،" އޭނާ ވިދާޅުވި އެވެ.\nރިޔާސީ ކޮމިޝަންގެ މެމްބަރުންނާ، ރައީސް ބައްދަލު ކުރައްވަނީ. --ފޮޓޯ: ނިޝާން އަލީ/މިހާރު\nއެ ކޮމިޝަނުގެ ތަހުގީގުތައް ހިންގައި ރިޕޯޓް އެކުލަވާލުމުގައި ބޭރުގެ ޖަމާއަތްތަކުންނާއި ތަހުގީގީ އިދާރާތަކުން ޝައުގުވެރިކަން ފާޅުކުރައްވާފައިވާ ކަން ރައީސް އިބްރާހިމް މުހައްމަދު ސޯލިހް ވިދާޅުވި ކަމަށް ސުއޫދު ވިދާޅުވި އެވެ. އެހެންކަމުން އެ ކޮމިޝަނުން މައްސަލަތައް ތަހުގީގު ކުރުމުގެ ޒިންމާ އަދާކުރި ނަމަވެސް ކަމާބެހޭ ތަޖުރިބާކާރުންނާއި ފަންނީ މީހުންގެ އެހީތެރިކަން ހޯދާނެ ކަމުގެ ޔަގީންކަން ވެސް ސުއޫދު ދެއްވި އެވެ.\nމައްސަލަތައް ބަލައި އިންސާފާ ހަމައަށް ވާސިލްވުމުގައި، ކޮމިޝަނަށް ގާނޫނީ ހުރަސްތަކެއް ހުރި ނަމަވެސް މަސައްކަތްތައް ފަހިކުރުމަށް ބިލެއް މަޖިލީހަށް ފޮނުވަން ސަރުކާރުން ވަނީ ނިންމައިފަ އެވެ. އެ ބިލު ފާސްވުމުން، ކޮމިޝަންގެ މަސައްކަތްތައް އިތުރަށް ވަރުގަދަވެގެންދާނެ ކަމަށް ސުއޫދު ވިދާޅުވި އެވެ.\nތަހުގީގީ އިދާރާއަކަށް ލިބިދޭ ހުރިހާ ބާރުތަކެއް ދީފައި އޮތް ނަމަވެސް މައްސަލަތަކުގައި ތުހުމަތު ކުރެވޭ މީހުން ހައްޔަރު ކުރުމުގެ ބާރެއް އެ ކޮމިޝަނަށް ލިބިދީފައެއް ނުވެ އެވެ. ނަމަވެސް ބަލަމުންދާ މައްސަލައަކާ ގުޅިގެން މީހަކު ހައްޔަރު ކުރަން ވެއްޖެ ނަމަ، ފުލުހުންގެ އެހީ އަށް އެދެވިދާނެ ކަމަށް ސުއޫދު ވިދާޅުވި އެވެ.\nމައްސަލަ ހުށަހަޅަން، އާއްމުންނަށް 30 ދުވަސް\nމުއައްސަސާތަކަށް ނުފޫޒު ފޯރުވުމުންނާއި މިނިވަންކަމާ އެކު މަސައްކަތް ކުރުމުގެ ޖާގަ ނުލިބުމުގެ ސަބަބުން ނިމިގެން ދިޔަ ސަރުކާރުތަކުގައި އިންސާފާ ހަމައަށް ވާސިލްނުވެވި ހުރި ގިނަ މައްސަލަތަކަކީ އާއްމުންގެ މަސްލަހަތާ ގުޅިފައިވާ މައްސަލަތަކެއް ކަން ސޫއޫދު ފާހަގަކުރެއްވި އެވެ. އެހެންކަމުން، ކޮމިޝަނުން ނިންމާފައި ވަނީ، އެ ކޮމިޝަނުން ބަލަން ޖެހޭ ކަމަށް އާއްމުންނަށް ގަބޫލުކުރެވޭ މައްސަލަތައް ހުށަހަޅަން 30 ދުވަހުގެ މުއްދަތެއް ހުޅުވާލާށެވެ.\n"އޭގެތެރެއިން އަޅުގަނޑުމެން ބަލަން ކަނޑައަޅާ މައްސަލަތައް ކަނޑައެޅުނީމަ އާއްމުންނަށް ހާމަކުރާނަން އެއީ ކޮން މައްސަލަތަކެއް ކަން،" ސުއޫދު ވިދާޅުވި އެވެ.\nކޮމިޝަންގެ މެމްބަރު މިސްބާހު އައްބާސް އަށް، ރައީސް މަގާމުގެ ލިއުން ހަވާލު ކުރައްވަނީ. --ފޮޓޯ: ނިޝާން އަލީ/މިހާރު\nއެ ކޮމިޝަނުން ބަލަން ނިންމި މައްސަލަތަކުގެ އަދަދު މިހާރު އުޅެނީ 29 ގަ އެވެ. މިއީ، ސުއޫދު ވިދާޅުވި ގޮތުގައި އެމްވީމާޑާސްޑޮޓްކޮމުން ބަލަހައްޓާ ހިސާބުތަކަށް ބަލައި ހޯދި އަދަދެކެވެ. އެކަމަކު މިހާރު ލިބޭ މައުލޫމާތުތަކަށް ބަލާއިރު ބަލަން ޖެހޭ މައްސަލަތަކުގެ އަދަދު މިހާރަށް ވުރެން އިތުރުވެދާނެ ކަމަށް ކޮމިޝަނުން ލަފާ ކުރެ އެވެ.\n"މައުލޫމާތު ލިބޭ ގޮތުގައި ބައެއް މަރުގެ މައްސަލަތައް އެބަހުރި، ކަމާބެހޭ ފަރާތްތަކުން ނުބައްލަވައި ވަންހަނާކޮށްފައި. އެ ޝަކުވާ ލިބިފައި އެބަހުރި. އެއީ ވެސް ހަގީގަތެއްތޯ ބަލަން ޖެހޭ،" ސުއޫދު ވިދާޅުވި އެވެ.\nއޭނާ ވިދާޅުވި ގޮތުގައި ސީރިއަސް މައްސަލަތައް ނުބަލައި، ދޫކޮށްލުމާއި ތަހުގީގުގައި އިހުމާލުވުން ފަދަ ކަންކަން ހިނގިޔަ ނުދޭން ކުރެވޭނެ ކަންކަން ހޯދައި އެކަށީގެންވާ ފިޔަވަޅުތަކަކަށް މަސައްކަތް ކުރުމަކީ ވެސް އެ ކޮމިޝަނާ ހަވާކުރި ޒިންމާގެ ތެރޭގައި ހިމެނޭ ކަމެކެވެ. ކަންކަން އިސްލާހުކުރަން މުއައްސަސާތަކަށް ކުރެވިދާނެ ކަންކަމަކީ ކޮބައިތޯ ހުށަހަޅާނެ ކަމަށް ވިދާޅުވި އެވެ\nއިތުބާރު ހޯދައި ތަފާތު ދައްކާނަން\nއިންސާފު ނުލިބުމުގެ ކަންބޮޑުވުމާއި މާޔޫސްކަން ރައްޔިތުންގެ ތެރޭގައި އޮތް މިންވަރު އިހްސާސް ކުރެއްވޭ ކަން ފާހަގަކުރައްވަމުން ސުއޫދު ވިދާޅުވީ އެއީ ނަތީޖާ ނުނެރެވި ފޭލްވާ ކޮމިޝަނަކަށް ނުވާނެ ކަމަށެވެ.\n"އަޅުގަނޑުމެންނަށް ތަފާތު ދެއްކޭނެ ކަމުގެ އިތުބާރު އެބައޮތް. އެއީ، ރައްޔިތުންނަށް މައުލޫމާތު ވަންހަނާނުކޮށް، އާއްމުކުރުމާއި ކަމާބެހޭ ތަޖުރިބާކާރުންގެ އެހީ ހޯދުން ފަދަ ކަންކަމުގައި އަޅުގަނޑުމެންނަށް އެހެން ކޮމިޝަންތަކަށް ވުރެން ތަފާތު ގޮތްތަކެއް ބޭނުން ކުރެވޭނެ ކަން،" ސުއޫދު ވިދާޅުވި އެވެ.\nތުހުމަތު ކުރެވޭ ކަމެއްގައި، ސިޔާސީ ވަކި މީހަކަށް ވުމުން ނުބަލައި ދޫކޮށް ނުލާނެ ކަމުގެ ޔަގީންކަން ވެސް ދެއްވެވި އެވެ.\n"އަޅުގަނޑުމެން ބަލާނީ މައްސަލަ އަށް. ހިނގާފައިވާ ހާދިސާ އަށް، ހަގީގަތްތަކުގެ މައްޗަށް. މީހުންގެ މޫނަކަށް ނޫން،" ސުއޫދު ވިދާޅުވި އެވެ.\nއެއާއެކު، އެ ކޮމިޝަނަކީ ޚަރަދު ބޮޑު ކޮމިޝަނަކަށް ނުވާނެ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް މީހުން މެރުން ގެއްލިގެން ހޯދާ މީހުން ޑރ. އަފްރާޝީމް އަވަހާރަކޮށްލުން އަހުމަދު ރިލުވާން ޔާމީން ރަޝީދު މަރާލުން ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު)\nމަރުތައް ތަހުގީގު ކުރަން ކޮމިޝަނެއް އުފައްދަވައިފި\nނަތީޖާ ނުނެރެވި މަރު ކޮމިޝަން މަރުވެއްޖެ؟!\nބޮޑު3މަރުގެ ފަހަތުގައި ތިބި މީހުން ހޯދިއްޖެ:ސުއޫދު


Vehtunu Lion Air boatu hoadhumuge masahkai fulhaakohfi\nވެއްޓުނު ލަޔަން އެއާ ބޯޓު ހޯދުމުގެ މަސައްކަތް ފުޅާކޮށްފި\nބޯޓު ވެއްޓުނު ސަރަހައްދުގައި އިންޑޮނޭޝިއާގެ ނޭވީ ޑައިވަރުން ހަރަކާތްތެރިވަނީ. -- ރޮއިޓާސް\nޖަކާޓާ (އޮކްޓޯބަރު 31) - ހޯމަ ދުވަހު ހެނދުނު އިންޑޮނޭޝިއާ އިން ފުރައިގެން، ސުމާޓްރާ އަށް 189 މީހުން ގޮވައިގެން ދަތުރުކުރަނިކޮށް ވެއްޓުނު ލަޔަން އެއާގެ ބޯޓު ހޯދުމުގެ މަސައްކަތުގައި ކުރިއެރުމެއް ލިބިފައިވާކަމަށް އިންޑޮނޭޝިއާގެ ސިފައިން ބުނެފި އެވެ.\nއިންޑޮނޭޝިއާގެ ސިފައިން ބުނެފައިވާ ގޮތުގައި، ވެއްޓުނު ބޯޓުގެ މައި ބައިތައް އޮތް ކަމަށް ބެލެވޭ ސަރަހައްދު މިހާރު ދެނެގަނެވިފައިވާ ކަމަށެވެ. ނަމަވެސް، ބޯޓު ހޯދުމުގެ މަސައްކަތް ކުރަމުން އަންނަ ޓީމުތަކުން އެކަން ކަށަވަރު ކުރުމުގެ މަސައްކަތް ކުރެވެމުން އަންނަކަމަށް ވެސް ސިފައިން އިތުރަށް ބުނެފައިވެ އެވެ.\nޖަކާޓާ އިން ފުރިތާ 13 ވަރަކަށް މިނެޓު ތެރޭގައި ބޯޓުގެ އެއްވެސް ހަބަރެއް ނުވެގެން އުޅެނިކޮށް، ބޯޓު ވެއްޓިފައިވާކަމަށް އިންޑޮނޭޝިއާގެ ކަމާބެހޭ އިދާރާއިން ވަނީ ކަށަވަރުކޮށްދީފައި އެވެ.\nއޮފިޝަލުން ވިދާޅުވިގޮތުގައި، ބަޖެޓު އެއާލައިނެއް ކަމުގައިވާ ލަޔަން އެއާގެ ބޯޓުން ދަތުރުކުރި 181 ފަސިންޖަރުންގެ ތެރޭގައި ތިން ކުޑަކުދިން ހިމެނޭއިރު، ކްރޫގެ އަށް މެމްބަރުން ހިމެނޭކަމަށެވެ.\nބޯޓު ސީދާ ވެއްޓެން މެދުވެރިވި ސަބަބު ދެނެގަނެވޭނީ، ބޯޓުގެ މައި ބައިތައް ހޯދިގެންކަމަށް އޮފިޝަލުން ވަނީ ވިދާޅުވެފައި އެވެ.\nވެއްޓުނު ލަޔަން އެއާގެ ބޯޓުގެ ބައެއް އިންސްޓްރުމެންޓްތަކުގައި މައްސަލަތަކެއް ހުރި ކަމަށް މީޑިއާ ރިޕޯޓުތަކުން ބުނުމާއި ގުޅިގެން، ބޮއިންގް 737 މެކްސް 8 މަރުކާގެ ހުރިހާ ބޯޓުތަކުގެ ސަލަމާތީގޮތުން ރައްކާތެރިކަން ކަށަވަރުކުރުމަށް އިންޑޮނޭޝިއާ ސަރުކާރުން ވަނީ އަންގާފައި އެވެ.\nނަމަވެސް، ލަޔަން އެއާ އިން ބުނީ އެ ދަތުރުގައި ފާހަގަވި މައްސަލަތައް ހައްލުކޮށްފައިވާ ކަމަށެވެ.\nބޯޓު ވެއްޓުނު ސަރަހައްދު އަދިވެސް ހޯދަމުންދާއިރު، އެ ހާދިސާގައި މިހާތަނަށް އެއްވެސް މީހަކު ސަލާމަތްވެފައިވާ ކަމެއް ރަސްމީ އިދާރާތަކުން ބުނަފައެއްނުވެ އެވެ.\nވެއްޓުނު ފްލައިޓްގެ ބައިތައް ހޯދުން\nބޯޓް ވެއްޓުނު ހިސާބުގައި ގުނަވަންތަކާއި ކުނިބުނި


Muhimmee kujja maruvi thane noon, muhimee hospital gai avaha vaseela gaaim kurun! – adduLIVE\nމުހިއްމީ ކުއްޖާ މަރުވިތަނެއް ނޫން، މުހިއްމީ ހޮސްޕިޓަލްގައި އަވަހަށް ވަސީލަތް ގާއިމްކުރުން!\n1 May 21, 2019, 10:59 އަލީ ހުޒާމް\nހިތަދޫ ހޮސްޕިޓަލްގައި ރައީސް ސޯލިހު\nވިހެއިތާ 1 ދުވަސްވީ ތުއްތު ކުއްޖަކަށް ލިބެންޖެހޭ ފަރުވާ ނުލިބި އެކުއްޖާ މަރުވިކަމުގެ ހަބަރާއި އެކު ހިތަދޫ ރީޖަނަލް ހޮސްޕިޓަލުން މަސައްކަތް ފެށީ އެކުއްޖާގެ މަރުގައި ހޮސްޕިޓަލްގެ އިހްމާލެއް ނެތްކަން ސާބިތުކޮށްދިނުމަށެވެ.\nބަނޑަށް7މަހުގައި ނެގި ތުއްތު ކުއްޖާއަށް ފަރުވާ ދިނުމަށް ހިތަދޫ ރީޖަނަލް ހޮސްޕިޓަލްގެ އެންއައިސީޔޫގައި ވަސީލަތެއް ނެތެވެ. އޭގެ ސަބަބުން ތުއްތު ކުއްޖާއަށް ފަރުވާ ދިނުމަށް ގެންދަން ޖެހެނީ މާލެއަށެވެ. މި ކުއްޖާ ނިޔާވެފައިވަނީ ހިތަދޫ ރީޖަނަލް ހޮސްޕިޓަލުން މާލެ ގެންގޮސް އައިޖީއެމްއެޗްގައި ފަރުވާ ދެމުންދަނިކޮށެވެ.\nހިތަދޫ ރީޖަނަލް ހޮސްޕިޓަލްގައި އެކަށީގެންވާ ފަރުވާ ލިބެން ނެތުމުގެ ޝަކުވާ ރައްޔިތުން ކުރަމުންދަނިކޮށް ފަރުވާ ނުލިބި ތުއްތު ކުއްޖަކު މަރުވުމަކީ މި މައްސަލައިގެ ސީރިއަސްކަން އިތުރުވި ކަމެކެވެ. މިވާހަކަ މީޑިއާގައި ފެތުރުމާއި އެކު ހޮސްޕިޓަލުން ނިކުތީ މައްސަލައަށް ފަސް އަޅައި ފޮރުވުމަށެވެ.\nހިތަދޫ ރީޖަނަލް ހޮސްޕިޓަލްގެ ފޭސްބުކް ޕޭޖްގައި ބުނެފައިވަނީ ކުއްޖާ ފަރުވާ ދިނުމަށް އައިޖީއެމްއެޗްގެ އެންއައިސީޔޫއަށް ގެންދެވި ފަރުވާ ދެމުންދަނިކޮށް މަރުވެފައިވާ ކަމަށާއި ކުއްޖާ މަރުވީ ފްލައިޓު މަތީގައި ނޫންކަމަށެވެ.\nތުއްތު ކުއްޖާގެ މަރުގެ މައްސަލާގައި ހޮސްޕިޓަލުން ދިން ޖަވާބާއި ގުޅިގެން އެތައް ބަޔަކު ދަނީ ނުރުހުން ފާޅު ކުރަމުންނެވެ. އެގޮތުން ބައެއް ފަރާތްތަކުން ބުނެފައިވަނީ 25 ހާސް މީހުންގެ އާބާދީއެއް ދިރިއުޅޭ އައްޑޫ ސިޓީ ހޮސްޕިޓަލުގެ މެނޭޖުމަންޓުން ދެއްކި ވާހަކަ ތަކުން އެނގެނީ ވެންޓިލޭޓަރެއް ނެތުމަކީ މައްސަލައެއް ނޫންކަމަށެވެ. އަދި މިކަމުގައި އެއްވެސް ސީރިއަސް ކަމެއް ހޮސްޕިޓަލްގެ މެނޭޖްމަންޓުގެ ވެރިންގެ ނެތްކަމަށް ބައެއް ފަރާތްތަކުން ބުނެފައިވެއެވެ.\nބައެއް ފަރާތްތަކުން ވަނީ "ބޭބީ އިންކިއުބޭޓަރ" ތަކުގެ އަގާއި އެކު ސޯޝަލް މީޑިއާގައި ހިތް ހަމަނުޖެހުން ހިއްސާކޮށްފައެވެ.\nއައްޑޫގެ ސިއްހީ ނިޒާމުގެ މައްސަލަތަކުގެ ވާހަކަ މި ސަރުކާރު އައި ފަހުންވެސް އެތައް ފަހަރަކު އެތައް ބަޔަކު ދައްކައިފިއެވެ. ހޮސްޕިޓަލްގައި ހުރި ކަންބޮޑުވުންތަކާއި މައްސަލަތަކަށް ހައްލެއް ލިބޭތޯ ހޮސްޕިޓަލް ކައިރީ މުޒާހަރާކޮށްފިއެވެ. ކައުންސިލަށް ހުށަހަޅައިފިއެވެ. ޕެޓިޝަން ހަދައި ރައީސް އޮފީހުގެ ވެރިންނަށް ހުށަހަޅައިފިއެވެ.\nކޮންމެ ދުވަހަކުހެން ރައީސް އޮފީހާއި، ރައީސް އިބްރާހިމް މުހައްމަދު ސޯލިހު އާއި ހެލްތު މިނިސްޓަރާއި އާއި އައްޑޫގެ ރައްޔިތުންގެ މަޖިލީހުގެ މެމްބަރުން އަދި އައްޑޫ ސިޓީ ކައުންސިލް ޓެގްކޮށް މިވާހަކަ އެބަދެކެވެއެވެ. ނަމަވެސް އެއްވެސް ހައްލެއް ނުލިބެއެވެ. މިކަމަށް ސަރުކާރުން އެއްވެސް އިސްކަމެއްދޭ މަންޒަރެއް އަޑެއް ނީވެއެވެ. މިވާހަކަ އެއްވެސް ސިޔާސީ މީހަކު ނުދައްކައެވެ. ސުވާލަކީ މިމައްސަލަ މި ސަރުކާރަށް ހައްލު ކުރެވޭނެތޯއެވެ.\nއެކްސިޑެންޓުވެ ފަރުވާ ނުދެވި އެތައް ބަޔަކު މަރުވެއްޖެއެވެ. ގިނަ މީހުން މަރުވެފައިވަނީ ސީޓީ ސްކޭނެއް ހެދެންނެތިގެން ވާނުވާއެއް ނޭގި ބަލަހައްޓައިގެން ތިއްބާއެވެ. ނޫންނަމަ ފަރުވާއަށް މާލެ ގެންދަން މަސައްކަތް ކުރަމުން ދަނިކޮށެވެ. މިއީ ކޮންމެ ދުވަހެއްގެ ވެސް އާދައެވެ. މެޝިނެއް ޑޮކްޓަރެއް، އިތުރު ވަސީލަތެއް ނެތިގެން ފަރުވާ ނުލިބޭ ކަމުގެ ޝަކުވާއެވެ.\nތުއްތު ކުއްޖަކު ފަރުވާ ނުދެވި މަރުވެގެން ދިއުމަކީ ބަޔާން ނުކުރެވޭ ވަރުގެ ހިތާމައެކެވެ. އެ ކުއްޖާގެ މަންމަ އާއި ބައްޕަ އަދި އާއިލާއަށް ލިބިގެން ދިޔަ ފޫނުބެދޭ ވަރުގެ ހިތާމައެކެވެ. އެތުއްތު ކުއްޖާ އާއި މެދު އާއިލާއިން ދެކެމުން ދިޔަ ހުވަފެން ހަގީގަތަކަށް ނުވެ ދިޔައީއެވެ. ދައުލަތުގެ ބޮޑު އިހްމާލުން ހިނގި މިހާދިސާ އިތުރަށް ފަސްއަޅައި ފޮރުވަން މަސައްކަތް ނުކޮށް ވަސީލަތް ގާއިމް ކުރަން އެބަޖެހެއެވެ. މިއީ މިއަދު ބަލަހައްޓައިގެން ތިބެވޭ ވަރަށްވުރެ ސީރިއަސް މައްސަލައެކެވެ. މިކަމަށް ހައްލެއް ލިބޭތޯ ރައްޔިތުން އިތުރަށް އަޑު އުފުލަން ޖެހިއްޖެއެވެ.


Bathalaa Mouni Roy ge kaiveni kuranee - AO News\nބަތަލާ މޯނީ ރޯއީ ކައިވެނިކުރަނީ\nބޮލީވުޑުގެ ބަތަލާ މޯނީ ރޯއީ އާއި ލޯބިވެރިޔާ ސޫރަޖު ނާމްބިއާ ކައިވެންޏަށް ތައްޔާރުވާން ފަށައިފިއެވެ.\nމޯނީ އާއި ސޫރަޖުގެ ކައިވެނީގެ ހަފްލާ ބޭއްވުމަށް ހަމަޖެހިފައިވަނީ މި މަހުގެ 27 ވަނަ ދުވަހު ގޯވާ ގައެވެ. ކުރިން މޯނީގެ ކައިވެނީގެ ރަސްމިއްޔާތުތައް ދުބާއީ ގައި ބާއްވާކަމަށް އަޑު ފެތުރިފައިވީ ނަމަވެސް، މިހާރު ބާއްވަނީ ގޯވާގައި ‘ބީޗް ވެޑިން’ އެއްކަމަށް މީޑިއާ ރިޕޯޓްތައް ވަނީ ބުނެފައެވެ.\nމޯނީގެ ކައިވެނި ހަފުލާއަށް ގޯއާގެ ފަސް ތަރީގެ ހޮޓަލެއް ބުކް ކޮށްފައިވާ އިރު މި ކައިވެނި ހަފްލާއަށް ދައުވަތު ދިން ބައެއް ފަރާތްތަކުން މިހާރު ވަނީ ގޯވާއަށް ގޮސްފައެވެ. މޯނީ އާއި ސޫރަޖުގެ ކައިވެނި ހަފުލާއަށް ބޮލީވުޑުގެ ބައެއް ފަރާތްތަކަށްވެސް ވަނީ ދައުވަތު ދީފައެވެ. މިގޮތުން މި ކައިވެންޏަށް ދައުވަތު ދީފައިވާ ފަރާތްތަކުގެ ތެރޭގައި ކަރަން ޖޯހަރް، ފަރަހް ހާން ފަދަ މަޝްހޫރު ފަރާތްތައް ހިމެނެއެވެ.\nމި ކައިވެނީގެ ހަފްލާގައި ބައިވެރިވާ ކޮންމެ މީހަކު ކޮވިޑް19 އިން ރައްކާތެރިވުމަށް އަޅާފައިވާ ފިޔަވަޅުތަކަށް ބޯލެބުމަށް އިލްތިމާޒުކޮށްފައިވާއިރު، ކޮވިޑް ވެކްސިން ކާޑު ގެންދިއުމަށް އެދިފައިވާކަމަށްވެސް މީޑީއާ ރިޕޯޓްތައް ވަނީ ބުނެފައެވެ.


ﷲ ތަޢާލާ އެއްވެސް ބުއްދިއެއް ދެއްވަވާފައި ނުވާ ކުދިކުދި ދޫނިތައް އުދުހެމުން ގޮސް ރޯވެ އަނދަމުންދާ އަލިފާންގަނޑަށް ވެއްޓޭތަން އަހަރެމެން އެންމެން ވެސް އެބަ ބަލަމުއެވެ. ނަމަވެސް މިވަނީ ކީއްކަމާއިމެދު ވިސްނައި ޢިބްރަތް ޙާޞިލެއް ނުކުރެވެއެވެ. އަދި ކީއްހެއްޔެވެ؟ އެއީ ކިހާ މަތިވެރި ޢިބްރަތެއް ޙާޞިލުކުރަންޖެހޭ ކަމެއް ކަމާއިމެދުގައިވެސް ނުވެސް ވިސްނަމުއެވެ.\nއެހެންކަމަށްވާއިރު އަހަރެމެންނަށް ދެއްވެވި ބުއްދީގެ ބޭނުން އެބަ ހިފޭ ހެއްޔެވެ؟\nއަލިފާންގަނޑުގެ އަލިކަން ފެނުމުން ކުދި ދޫނިތައް ގޮސް އަލިފާންގަނޑަށްވެއްޓިގަނެއެވެ. އެއީ އަލިފާން ކަމާއި ކައިރިވެއްޖެ ނަމަ އަނދައިގެންދާނެކަން އެ ކުދި ދޫނިތަކަކަށް ނުއެނގެއެވެ. ކައިރިވުމުން ހޫނުވެސް ވާނެއެވެ. ނަމަވެސް މިވަނީ ކީއްކަން ނުއެނގެނީސް އަލިފާނުގެ ހޫނުން އަނދައިގެންދަނީއެވެ.\nﷲ ތަޢާލާ ބުއްދި ދެއްވަވައި ވިސްނުމުގެ ބާރު ދެއްވެވި އަހަރެމެން އިންސާނުން ހަމަ އެ މިސާލުގައި މިދަނީ ނަރަކައަށް ވެއްޓެމުންނެވެ. ތަފާތަކީ މި ވެއްޓެނީ ނަރަކައަށްކަން މީސްތަކުންނަށް ރަނގަޅަށް އެނގޭ ކަމެވެ. އެނގި ތިބެވެސް ވެއްޓެމުންދާކަމެވެ. މިދުވަސް އަންނާނެކަން ރަސޫލް (ﷺ) ވަނީ ޙަދީޘްފުޅު ކުރައްވަވައިފައެވެ.\nމިއަދު މިވާ ގޮތަކީ މިދެވެނީ ނަރަކައާއި ގާތްވެވެމުންކަން އެންމެންނަށްވެސް އެނގެއެވެ. ނަމަވެސް ދުނިޔޭގެ އެދުމަށް އޮތް ދަހިވެތިކަން ބޮޑުކަމުން ކައިރިވެވެނީއެވެ. އަދި ކުޑަތަންކޮޅެއް ކައިރިވެލި ނަމަވެސް އެއީ މައްސަލައެއް ނޫން ކަމާއި ސަލާމަތް ވެވޭނެ ކަމަށް ޤަބޫލުކުރެވެނީއެވެ. އިބިލީސް ދޭ އެ ޔަޤީންކަމުގައި ހުއްޓައި މަރުވެ ނަރަކައަށް ވެއްޓެނީއެވެ.\nމީސްތަކުންނޭވެ! ޤިޔާމަތް ދުވަހަކީ އެއްވެސް މީހަކަށް އެހެން މީހަކަށް އެއްވެސް އެހީއެއް ފޯރުކޮށްދެވޭނެ ދުވަހެއް ނޫނެވެ. ޚުދު ރަސޫލް (ޞޢވ) އަށްވެސް އެދުވަހުން އެއްވެސް މީހަކާއިމެދު ގޮތް ނިންމެވުމުގެ ފުރުޞަތު ލިބިވަޑައެއް ނުގަންނަވައެވެ. އެންމެންނާއިމެދު ވެސް ޙުކުމް ކުރައްވަވާނީ ހަމަ ﷲ ތަޢާލާއެވެ. 50000 އަހަރަށް ދެމިގެންދާ އެދުވަހަކީ ކޮންމެ މީހަކާއިމެދު ވަކިވަކިން ޙުކުމް ކުރައްވަވާނެތެވެ.\nދުނިޔޭގައި އެމީހަކު ކުރި ހެޔޮ އަމަލެއްގެ މައްޗަށް މެނުވީ އެދުވަހު އެއްވެސް ނަޞީބެއް ނެތްކަން ﷲ ތަޢާލާ ވަނީ ކީރިތި ޤްރުއާނުގައި ވަޙީކުރައްވަވައި އަންގަވައި ދެއްވަވައިފައެވެ. އެ ފޮތް އަހަރެމެން އެބަ ކިޔަމުއެވެ. އެއާޔަތްތައްވެސް އެބަ ކިޔަމުއެވެ. އަޑުއަހަމުއެވެ. ނަމަވެސް އަމަލެއް ނުކުރެވެއެވެ. މިފަދަ ކަންކަމަށް ވިސްނައި ހޭލުންތެރިވާން އަދިވެސް ނުވަނީހެއްޔެވެ؟


Raajjetv roakolun: Insaafu libeyne kamuge umeedhugai theibeythaa 6...\nރިޕޯޓު - ރާއްޖެޓީވީ ރޯކޮށްލުން\nރާއްޖެޓީވީ ރޯކޮށްލުން : އިންސާފު ލިބޭނެކަމުގެ އުންމީދުގައި ތިބޭތާ6އަހަރު!\nޖަރީމާ ހިންގާފައިވަނީ 2013 ވަނަ އަހަރު\nމާސްކު އަޅައިގެން ތިބި ފަސް މީހުން ރާއްޖެޓީވީ ހުރި އިމާރާތަށް ވަދެ ސްޓޫޑިއޯ ރޯކޮށް އަޅިއަށް ހަދާލީ\nކ. މާލެ | 8 އޮކްޓޯބަރ 2019 | އަންގާރަ 00:10 | 7,346\nރާއްޖެޓީވީގައި ރޯކޮށްލުން - ރާއްޖެއެމްވީ\nރާއްޖެޓީވީ ރޯކޮށްލި ބިރުވެރި ނާމާން ޖަރީމާ ހިންގާފައިވަނީ 2013 ވަނަ އަހަރުގެ އޮކްޓޯބަރު7ވަނަ ދުވަހުގެ ފަތިހު 04:45 ގައެވެ. ރާއްޖެޓީވީގެ ސްޓޫޑިއޯ ހިންގަމުން ދިޔަ ބީކޭޓީ އިމާރާތުގައި އަލިފާން ރޯކޮށްލާ ހުރިހާ އިކުއިޕްމެންޓެއް އަންދައި އަޅިއަށް ހަދާލާފައިވަނީ، ރާއްޖެޓީވީއަށް ހަމަލާދޭން އުޅޭކަމުގެ މައުލޫމާތު ލިބި، އެކަން ފުލުހުންގެ ސަމާލުކަމަށް ގެނެސްފައިވަނިކޮށެވެ.\nމާސްކު އަޅައިގެން ތިބި ފަސް މީހުން ރާއްޖެޓީވީ ހުރި އިމާރާތަށް ވަދެ ސްޓޫޑިއޯ ރޯކޮށް އަޅިއަށް ހަދައިލިތާ ހަ އަހަރު ފާއިތުވެގެން ދިޔައިރުވެސް އެކަމުގައި ރާއްޖެ ޓީވީއަށް އިންސާފު ލިބިފައެއް ނެތެވެ. އެ ޓެރަރިސްޓު ހަމަލާގައި ރާއްޖެޓީވީގެ އެތައް މުދަލަކާއި މުވައްޒަފުންގެ އަގު ބޮޑުމުދާތައް އަނދާ ހުލިވިއެވެ.\nއެ ދުވަހު މުވައްޒަފުންނަށް ކުރި އިހްސާސްތައް ވެސް ބަޔާންކުރަން ދަތިއެވެ.\nއޮފީހުން ފަތިހު ގުޅާފައި ބުނީ ރޯވެގެން އެބަ އުޅެޔޭ އަވަހަށް އަންނާށޭ، އޭރު ޤަބޫލެއް ނުކުރެވުނު އެވާހަކަތަކެއް އެކަމަކު އެދިމާލަށް ގޮސް ދުންގަނޑު ފެނުމުން މީހާގެ ނިދި ވެސް ފިލި. އޮފީސް މައްޗަށް އަރާ ބެލީ އެކަކަށް ވެސް އަނިޔާވިތޯ. އޭރު ބައެއް ސްޓާފުން ނިދާނެ އޮފީހުގައި. ހީވި ކަހަލަ ދެވަނަ ގެ އަންދާލީއޭ، ވަރަށް ގިނަ ހަނދާންތައް އެ އޮފީހާއި ގުޅިފައި ވަނީ. ލާ ކޯޓު ވެސް އަދައިގެން ދިޔަ. ލިބުނު ހިތާމައިގެ އިތުރަށް ލިބުނު ޝޮކް މާބޮޑު އަސްލު އެދުވަހު\n~ އޭރު އެޑްމިންގައި މަސައްކަތް ކުރި (މިހާރު ނޫސްވެރިއެއްގެ ގޮތުގައި މަސައްކަތްކުރާ) ޒުނާނާ ޒާލިފް ބުންޏެވެ.\nދައުލަތުގެ ބައެއް މުއައްސަސާތަކާއި ވެރިންގެ އިހުމާލު އޮތް މި މައްސަލައިގައި ބަދަލު ނަގައި ދިނުމަށް ސިވިލް ކޯޓަށް ހުށަހެޅި މައްސަލަ، އެ ކޯޓުން ބޭރުކޮށްލާފައިވާއިރު، ނެޝަނަލް އިންޓެގްރިޓީ ކޮމިޝަނަށް ހުށަހެޅި މައްސަލަ ވެސް ވަނީ ހުއްޓިފައެވެ. މިދިޔަ އަހަރު ރާއްޖެޓީވީގެ ފަރާތުން ވަނީ ރާއްޖެ ޓީވީ ރޯކޮށްލި މައްސަލަ އަލުން ރިވިއު ކޮށްދެއްވުމަށް ޕްރޮސެކިއުޓަރ ޖެނެރަލްގެ އަރިހުން ވެސް އެދިފައެވެ. އެހެންނަމަވެސް މިއަދާއި ހަމައަށް އައިރު އެކަމުގައި އަލިމަގެއް ފެންނާކަށް ނެތެވެ.\nރާއްޖެ ޓީވީ ރޯކޮށްލި މައްސަލަ އަލުން ރިވިއު ކޮށްދެއްވުމަށް ޕްރޮސެކިއުޓަރ ޖެނެރަލްއާ ބައްދަލުކުރުން\nއެ ޓެރަރިސްޓް ހަމަލާ އާ ގުޅިގެން ތައްޔާރު ކުރި އޮޑިޓް ރިޕޯޓުން ދައްކާ ގޮތުގައި އިމާރާތަށް އެއްމިލިއަން ތިންލައްކަ ސަތާރަހާސް ހަތަރު ސަތޭކަ ތިރީސް ރުފިޔާގެ ގެއްލުން ލިބުނެވެ. ތަކެއްޗާއި ސާމަނަށް ދިހަ މިލިއަން ތިންލައްކަ ތިރީސް ނުވަ ހާސް ހަތަރު ސަތޭކަ ތިން ރުފިޔާގެ ގެއްލުން ލިބިފައިވެއެވެ. އެހެންކަމުން ރާއްޖެ ޓީވީއަށް ލިބުނު ގެއްލުމުގެ ޖުމްލަ ޢަދަދު 11.65 މިލިއަން ރުފިޔާއަށް އަރައެވެ.\nފާއިތުވި ހަ އަހަރު ރާއްޖެޓީވީއަށް އެތައް ގިނަ ގެއްލުންތަކާއި އަދި ފިއްތުންތަކާއި ވަނީ ކުރިމަތިލާން ޖެހިފައެވެ. އެގޮތުން ބްރޯޑްކާސްޓިންގ ކޮމިޝަނުން ވަނީ ރާއްޖެޓީވީ އެކި ފަހަރުމަތިން ޖޫރިމަނާކޮށްފައެވެ. އެންމެ ފުރަތަމަ ރާއްޖެޓީވީ 1 މިލިއަން ރުފިޔާ އާއި2ލައްކަ ރުފިޔާއިން ޖޫރިމަނާކޮށްފައިވާއިރު އޭގެ ފަހުން ޖޫރިމަނާކޮށްފައިވަނީ5ލައްކަ ރުފިޔާ އިންނެވެ.\nރާއްޖެޓީވީ ޖުރިމަނާ ކުރުން\nރާއްޖެޓީވީ ރޯކޮށްލި ޙަމަލާއަކީ ދިވެހި ތާރީޚުގައި މީޑިއާ އަކަށް ދިން އެންމެ ނުރައްކާތެރި އަދި އެންމެ ގެއްލުން ބޮޑު ހަމަލާއެވެ. ޓީވީ ސްޓޭޝަން ރޯކޮށްލި މައްސަލައިގައި އިންސާފު ލިބުން ހުއްޓިފައި އޮތުމަކީ އަދިވެސް އެންމެ މި ސްޓޭޝަނުން އެންމެ ކަންބޮޑުވާ ކަންތަކެވެ.


Enmenge suvaalu: Idhikolhu running mate akah vaanee kaaku?\nއިދިކޮޅު ކޯލިޝަންގެ ރަނިންމޭޓެއް އެންމެފަހުން މިރޭ ކަށަވަރުވެގެންދާއިރު އެންމެންގެ ސަމާލުކަން މިހާރު ހުއްޓިފައިވަނީ އެ ދިމާލަށެވެ. ޖުމްހޫރީ ޕާޓީގެ ކައުންސިލް ބައްދަލުވުން މިރޭ ކުރިއަށްދާނެ ކުނޫޒާ ދިމާލަށެވެ. ރަނިންމޭޓެއްގެ ގޮތުގައި ނުކުންނާނީ ކޮން ބޭފުޅެއްތޯ އެންމެން ވެސް ދަނީ މިހާރު އަހަމުން އެވެ.\nރަނިންމޭޓް ކަމަށް ކުރިމަތިލައްވާފައިވަނީ ހަތަރު ބޭފުޅުންނެވެ. އެއީ، ކާށިދޫ ދާއިރާގެ މެންބަރު ފައިސަލް ނަސީމާއި، ކެންދޫ ދާއިރާގެ މެންބަރު އަލީ ހުސައިން އާއި އެ ޕާޓީގެ ނައިބު ލީޑަރު ހުސައިން ރަޝީދާއި ރައީސް އޮފީހުގެ ކުރީގެ މިނިސްޓަރު އަބްދުﷲ އަމީންނެވެ.\nހަތަރު ބޭފުޅުންގެ ތެރެއިން ރައްޔިތުންގެ އެންމެ ތާއިދު ބޮޑީ ކޮން ބޭފުޅަކަށްތޯ ބެލުމަށް ގިނަ ޕޯލްތަކެއް ވެސް ހިންގާފައިވާއިރު ވާދަވެރި ކެމްޕެއިންތައް ވެސް ދަނީ ކުރަމުންނެވެ. އެގޮތުން އެންމެ ވާދަވެރިކަމަށް ބެލެވެނީ އަލީ ހުސެއިނާއި ފައިސަލް ނަސީމެވެ.\nފައިސަލް ނަސީމަށް މިއަދާ ހަމައަށް ޖުމްހޫރީ ޕާޓީގެ ބާނީ ގާސިމް އިބްރާހިމްގެ ތާއިދު އޮތެވެ. ކައުންސިލް މެންބަރުންނަށް ގުޅުއްވައި ފައިސަލަށް ވޯޓު ދެއްވުމަށް ވެސް އެދިވަޑައިގެންނެވި އެވެ. ނަމަވެސް މިއަދު ގާސިމް ވަނީ ފައިސަލަށް ކުރައްވާ ތާއިދު އަނބުރާ ގެންދަވާފަ އެވެ.\nއެމްޑީޕީގެ ތާއިދު އޮތް ކަމަށް ބެލެވެނީ އަލީ ހުސެއިނަށެވެ. އެމްޑީޕީގެ ގިނަ އާންމު މެންބަރުން އަލީ ހުސެއިންނަށް ތާއިދުކޮށް ޓްވީޓްތައް ކުރެ އެވެ. އަލީ ހުސެއިނަކީ އިދިކޮޅު ކޯލިޝަންގެ ހަރަކާތްތަކުގައި ވަރަށް ކުރިންސުރެ ވަރަށް ހަރަކާތްތެރިކޮށް ފެންނަ މެންބަރެކެވެ. މަގުމަތީ ހަރަކާތްތަކުގައި ވެސް އަލީ ހުސެއިން ކުރީ ސަފުގައި ހުންނަވަ އެވެ.\nޖުމްހޫރީ ޕާޓީގެ ބައެއް ކައުންސިލް މެންބަރުން އަދި އެހެން ބައެއް ބޭފުޅުން ވެސް ގަބޫލު ކުރާ ގޮތުގައި އެންމެ މޮޅު ގޮތަކީ ރަނިންމޭޓެއްގެ ގޮތުގައި ދެކުނުގެ އަތޮޅަކަށް ނިސްބަތްވާ ބޭފުޅެއް ނެރުމެވެ. ރައީސް އަބްދުﷲ ޔާމީން އާއި މުހައްމަދު ޖަމީލު 2013 ގެންގުޅުއްވި ފޯމިއުލާއަށް ބަލާފަ އެވެ. އެހެންވެ އެ ބޭފުޅުންގެ ތާއިދު އޮތީ އަބްދުﷲ އަމީން ރަނިންމޭޓެއްގެ ގޮތުގައި ނެރުމަށެވެ.\nޑރ. ހުސެއިން ރަޝީދަކީ ޕާޓީގެ އިހްތިރާމް ވަރަށް ބޮޑަށް ލިބިފައިވާ ބޭފުޅެކެވެ. ޕާޓީގެ ލީޑަރުގެ މަސްއޫލިއްޔަތުތައް ވެސް ކައުންސިލް މެންބަރުންގެ ވޯޓަކުން ހަވާލުކޮށްފައިވަނީ އޭނާއާ އެވެ.\nއިދިކޮޅު ކޯލިޝަންގެ ދެ ލީޑަރުން ކަމަށްވާ އެމްޑީޕީގެ ރައީސް މުހައްމަދު ނަޝީދާއި ގާސިމް އިބްރާހިމް މިއަދުގެ ވޯޓުގެ ކުރިން ވަނީ ވަރަށް މުހިންމު އަދި ވިސްނުންތެރި މެސެޖެއް ދެއްވާފަ އެވެ. އެ ދެ ބޭފުޅުން ވެސް ވަނީ ގައުމަށްޓަކައި ދެވޭ ވޯޓަކަށް މިރޭގެ ވޯޓު ހެދުމަށް އެދިވަޑައިގެންފަ އެވެ. އަދި ވަކި ބޭފުޅަކަށް އެ ދެ ބޭފުޅުން ވެސް ތާއިދު ނުކުރައްވާކަން ހާމަކުރައްވާފަ އެވެ.\nއެހެންކަމުން ހުރިހާ ބާރެއް މިހާރު އޮތީ ކައުންސިލް މެންބަރުންގެ އަތް މަތީގަ އެވެ. ރައްޔިތުންގެ ވިންދު ހުރި ގޮތެއް ކަނޑައަޅާނީ އެ މެންބަރުންނެވެ. ތާއިދު ބޮޑު ކެންޑިޑޭޓެއް ވެސް ނިންމާނީ އެ މެންބަރުންނެވެ. އެމްޑީޕީގެ ފަރާތުން ނަޝީދު ވިދާޅުވެފައި ވަނީ ޖޭޕީގެ ވޯޓުން ނިކުންނަ ނަތީޖާއަކަށް އެ ޕާޓީ އިން އިހުތިރާމް ކުރާނެ ކަމަށެވެ.\nއެމްޑީޕީ ޖުމްހޫރީ ޕާޓީ އިދިކޮޅު ފަރާތްތައް + ފައިސަލް ނަސީމް އަލީ ހުސައިން


Raajje ah ai fathuruveringe adhadhu4lakka ahvure ithuruvehje | Jazeera\tރާއްޖެއަށް އައި ފަތުރުވެރިންގެ އަދަދު ހަތަރު ލައްކައަށްވުރެ އިތުރުވެއްޖެ - Jazeera\nރާއްޖެއަށް އައި ފަތުރުވެރިންގެ އަދަދު ހަތަރު ލައްކައަށްވުރެ އިތުރުވެއްޖެ\nމުޙައްމަދު އަފްޒަލް November 7, 2020 615 views0\n15 ޖުލައިގައި ބޯޑަރު ހުޅުވި ފަހުން ނޮވެމްބަރު 4ވަނަ ދުވަހާއި ހަމައަށް ދިވެހިރާއްޖެއައި 44،365 ފަތުރުވެރިން ހިމަނައިގެން، މި އަހަރު ދިވެހިރާއްޖެއަށް އައި ފަތުރުވެރިންގެ އަދަދު 400،000 އަށްވުރެ އިތުރުވެއްޖެއެވެ.\nއެގޮތުން، މިނިސްޓްރީ އޮފް ޓޫރިޒަމް އިން އާންމުކޮށްފައިވާ ތަފާސްހިސާބުތަކުން ދައްކާގޮތުން، 1 ޖެނުއަރީ 2020 އިން4ނޮވެމްބަރު 2020 އަށް ދިވެހިރާއްޖެ އައިސްފައިވަނީ 427،212 ފަތުރުވެރިންނެވެ. އަދި ބޯޑަރުތައް ޖުލައި 15 ވަނަ ދުވަހު ހުޅުވާލިފަހުން، ކޮންމެ މަހަކުވެސް ދިވެހިރާއްޖެ އަންނަ ފަތުރުވެރިންގެ އަދަދު ދަނީ އިތުރުވަމުންނެވެ.\nއެގޮތުން، ޖުލައި 15 އިން ޖުލައި 31 އަށް ރާއްޖެއަށް 1،701 ފަތުރުވެރިން ޒިޔާރަތްކޮށްފައިވާއިރު، އޮގަސްޓް މަހު ޒިޔާރަތްކޮށްފައިވަނީ 7،628 ފަތުރުވެރިންނެވެ. މިއީ ޖުލައިމަހާއި އަޅައިބަލާއިރު4ގުނަ އިތުރުއަދަދެކެވެ. ސެޕްޓެމްބަރު މަހު 9،538 ފަތުރުވެރިން ޒިޔާރަތްކޮށްފައިވާއިރު، ޖެހިގެން އައި އޮކްޓޯބަރު މަހު އެ އަދަދު ވަނީ ދެ ގުނަ އިތުރުވެފައެވެ. އެގޮތުން، އޮކްޓޯބަރު މަހު 21،515 ފަތުރުވެރިން ޒިޔާރަތްކޮށްފައިވާކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައެވެ.\nބޯޑަރުތައް ހުޅުވާލިފަހުން ފަތުރުވެރިން އެންމެ ގިނަ އަދަދަކަށް ޒިޔާރަތްކުރާނެކަމަށް ބެލެވެނީ މި ހިނގާ ނޮވެމްބަރު މަހުއެވެ. އެގޮތުން، ނޮވެމްބަރު 1ވަނަ ދުވަހަކީ އެންމެ ގިނަ އަދަދެއްގެ ފަތުރުވެރިން އެއް ދުވަހަކު ދިވެހިރާއްޖެ ޒިޔާރަތްކުރި ދުވަހެވެ. އެގޮތުން، އެދުވަހު 1،590 ޓޫރިސްޓުން ދިވެހިރާއްޖެއަށް ޒިޔާރަތްކޮށްފައިވެއެވެ. ނޮވެމްބަރު 1އިން ނޮވެމްބަރު 4ވަނަ ދުވަހާއި ހަމައަށް 3،983 ފަތުރުވެރިން ދިވެހިރާއްޖެ ޒިޔާރަތްކޮށްފައިވާއިރު، މިއީ ދުވާލެއްގެ މައްޗަށް 996 ފަތުރުވެރިންގެ އެވުރެޖެކެވެ.\nބޯޑަރު ހުޅުވާލިފަހުން ރާއްޖެއަށް އެންމެ ގިނައިން އައިސްފައިވަނީ ރަޝިއާގެ ފަތުރުވެރިންނެވެ އެގޮތުން އެގައުމުގެ 9،519 ފަތުރުވެރިޔަކު ރާއްޖެ އައިސްފައިވެއެވެ. ދެވަނައިގައި އިނގިރޭސިވިލާތް އޮތްއިރު ތިންވަނައިގައި އޮތީ ޔުނައިޓެޑް އަރަބް އެމިރޭޓްސްއެވެ. އަދި ހަތަރުވަނައިގައި އެމެރިކާ އޮތްއިރު ފަސްވަނައަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ.\nމިހާތަނަށް ބޯޑަރު ހުޅުވާލިފަހުން އޮކްޓޯބަރު މަހުގެ ނިޔަލަށްވަނީ 1،138 ފްލައިޓް މޫވްމަންޓް ރެކޯޑް ކުރެވިފައެވެ. ފަތުރުވެރިން ރާއްޖެއަށް ޒިޔާރަތްކުރާ މިންވަރު އިތުރުކުރުމަށް ރާއްޖެއިން ވަނީ ބޯޑަރ މައިލްސް ޕްރޮގްރާމެއް ތާރަފްކޮށްފައެވެ. އަދި ދެކުނު އޭޝިއާގެ އެންމެ ފުރަތަމަ އެއަރ ބަބަލް ވެސް ރާއްޖެ އަދި އިންޑިއާ އާ ދެމެދު ވަނީ ގާއިމްކުރެވިފައެވެ. އަދި ގިނަ އަދަދެއްގެ އެއަރލައިންތަކަކުން ވަނީ ރާއްޖެއަށް އަލުން ދަތުރުތައް ފަށާފައެވެ. ހަމައެހެންމެ ކުރިޔަށް އޮތް މަސްތަކުގައި ވެސް ގިނަ އެއަރލައިންތަކަކުން ރާއްޖެއަށް ދަތުރުތައް ފަށާނެކަން ވަނީ ހާމަކޮށްފައެވެ.\nޓޫރިޒަމް މިނިސްޓްރީއިން ހާމަކޮށްފައިވާ ގޮތުގައި، އެ މިނިސްޓްރީގެ އަމާޒަކީ މިއަހަރު ނިމުމުގެ ކުރިން 500،000 ފަތުރުވެރިން ދިވެހިރާއްޖެ ގެނައުމެވެ.


ދިވެހިތަޚްތުގައި ވެޑުވުފައިއިން ނަމަވެސް ވަހީދުއަކީ އޭނާގެމައްޗަށް ދިވެހިރާއްޖޭގެ ވެރިކަންހިންގުމުމުގެ އެއްވެސްބާރެއްނެތް ޕަޕެޓެއް ކަމަށް ދާންދޫ ދާއިރާގެ އަތޮޅު ކައުންސިލަރު ވިދާޅުވެއްޖެ – Maldivian Democratic Party\nދިވެހިތަޚްތުގައި ވެޑުވުފައިއިން ނަމަވެސް ވަހީދުއަކީ އޭނާގެމައްޗަށް ދިވެހިރާއްޖޭގެ ވެރިކަންހިންގުމުމުގެ އެއްވެސްބާރެއްނެތް ޕަޕެޓެއް ކަމަށް ދާންދޫ ދާއިރާގެ އަތޮޅު ކައުންސިލަރު ވިދާޅުވެއްޖެ\nދިވެހިތަޚްތުގައި ވެޑުވުފައިއިން ނަމަވެސް މިހާރުގެ ރައީސް ކަމަށް ބުނާ ޑރ.ވަހީދުއަކީ އޭނާގެމައްޗަށް ދިވެހިރާއްޖޭގެ ވެރިކަންހިންގުމުމުގެ އެއްވެސްބާރެއްނެތް ޕަޕެޓެއް ކަމަށް ދާންދޫ ދާއިރާގެ އަތޮޅު ކައުންސިލަރު އިބުރާހިމް ޟާބިރު ސިވާސް) ވިދާޅުވެއްޖެއެވެ.(\n“އަހަށް އަރާ މީހަކުއެބައިން އެހެންނަމަވެސް ލަގަންއޮތީ ސިފައިންނާއި ފުލުހުންއަތުގަ. މިމޭރުމުން ވާހަކަ ދައްކަމުން ކައުންސިލަރ ވިދާޅުވީ މަދު ބަޔަކު ކުރި ބަޢާވާތުގެ ސަބަބުން ފުލުހުންނާއި ސިފައިންގެ ޔުނިފޯމަށް ކުރަމުން އައި އިހްތިރާމް މުޅިންހެން ގެއްލިޖެ. 2008 ވަނަ އަހަރު މިރާއްޖޭގައި އުފެދުނު ވެރިކަމަކީ މިރާއްޖޭގެ ތާރީޚްގައި ފުރަތަމަ ފަހަރަށް ރައްޔިތުންގެ ސީދާ ވޯޓަކުން ވުޖޫދުވި ހަމައެކަނި ވެރިކަން. މިކަމަށް މުޅި ކައުނު ހެކިވާނެ.” ހޮނިހިރު ދުވަހުގެރޭ ގއ.މާމެންދޫ އެމްޑީޕީ ހަރުގޭގައި ބޭއްވީ ޖަލްސާގައި ވާހަކަދައްކަވަމުން ސިވާސް ވިދާޅުވިއެވެ.\nޑރ.ވަޙީދު ކުރެއްވިހާވެސް ކަމަކީ އަނިޔާވެރި ވެރިކަމެއް އަލުންއަބުރާ ދިވެހި ވެރިކަމުގެ ކޮއިލުގެ ތެރެއަށް ވެއްދުން ކަމަށާއި، ވެރިކަން ބަޣާވާތްކުރިދުވަހު އެކަންސާބިތުވެގެން ހިގައްޖެ ކަމަށް ސިވާސް ވިދާޅުވިއެވެ.\n“އެކަންސާބިތުވެގެން ހިނގައްޖެ ޖެހިގެންއައިދުވަހު. މިއަދު ކޮބާތޯމާއްދާ 27 ވީސް! މިއަދު ކޮބާތޯ ހިޔުމަންރައިޓުސް ކަމިޝަން! މިަދު ކޮބައިތޯ އެއްކަލަ މިނިވަން މީޑިޔާތައް! މިއަދު ކޮބައިތޯ ރައްޔިތުންނަށް އަނިޔާ ކުރާތީ ލަގޮނޑިޔަށް ކެތްނުކުރެވިގެން ބަޢާވާތް ހިންގި ފުލުހުން؟ ” ރައީސް ނަޝީދުގެ ސުލްހަވެރި ހިނގާލުމަށް އިޝާރާތް ކުރަމުން ކައުންސިލަރ ވިދާޅުވިއެވެ.\nގއ.މާމެންދޫ ކައުންސިލްގެ އިދާރާއި ކޯޓްގައި ހުޅުޖަހާލާނެ ކަމަށް ބިރުން އެރޭ ނިދިނަގާލައިގެން ތިބި އެރަށު ކައުންސިލަރުންނަށް އިޝާރާތް ކުރައްވަމުން ސިވާސް ވިދާޅުވީ އެމްޑީޕީން އެއްވެސްކަމެއް ސިއްރުން ނުކުރާނެ ކަމަށާއި، “އެމްޑީޕީން ކަންކަން ކުރާނީ މިކުރަނީއޭބުނެފަ، އާންމުކޮށް އިއުލާންކޮށްފައި.” ކަމަށެވެ.\nމިޖަލްސާގައި ވާހަކަ ދެއްކި ހުރިހާ ފަރާތްތަކުންވެސް ވަނީ ވެރިކަން ވައްޓާލުމަށް ބަޣާވާތް ކުރި މައްސަލަ ހަރުކަށި އިބާާރާތުން ކުއްވެރި ކޮށްފައެވެ. އަދި މި ބަޣާވާތައް ފުރުޟަތުލިބުނީ އިދިކޮޅު ފަރާތްތަކަށް މާ ބޮޑަށް މިނިވަންކަންދީގެން ކަމަށް އެއްމެން އިއްތިފާގު ވެއެވެ.\nއަދި އަލުން އާހިތްވަރަކާއި އެކު މާމެންދޫ އެމްޑީޕީގެ ހަރަކާތްތައް ފަށާފައިވާ ކަމަށް ވެސް މާމެންދޫން ބުނެއެވެ.


Mahsala hushahelhee coruption dhoruthah bandhukureema: Fenaka MD\nފެނަކަ ކޯޕަރޭޝަންގެ މެނޭޖިން ޑިރެކްޓަރު އަހްމަދު ސައީދު. -- ފައިލް ފޮޓޯ\nފެނަކަ އާ ގުޅޭ ގިނަ މައްސަލަތަކެއް އެންޓި ކޮރަޕްޝަން ކޮމިޝަން (އޭސީސީ)އަށް ހުށަހެޅީ، ކުންފުނީގެ ތެރެއިން ވައްކަން ކުރަން އޮތް ދޮރުތައް ބަންދުކުރުމުންކަމަށް އެ ކުންފުނީގެ އެމްޑީ އަހުމަދު ސައީދު މުހައްމަދު ވިދާޅުވެއްޖެ އެވެ.\nސީދާ ސައީދަށް ތުހުމަތުވާ ގޮތަށް ފެނަކައިން ކޮރަޕްޝަނަށް މަގުފަހިވާ މުއާމަލާތްތަކެއް ކޮށްފައިވާ ކަމަށް ބުނެ އޭސީސީއަށް 28 މައްސަލައެއް ހުށަހަޅާފައިވަނީ އެ ކުންފުނީގެ މުވައްޒަފުންތަކެއް ކަމަށް މައުލޫމާތު ވަނީ ލިބިފަ އެވެ.\nއޭގެ ތެރެއިން 22 މައްސަލައެއް ތަހުގީގު ކުރަން އެ ކޮމިޝަނުން ނިންމާފައިވާއިރު، ރާއްޖެ ޓީވީގެ ޕްރޮގްރާމެއްގައި ސައީދު ރޭ ވިދާޅުވީ އޭނާ އެއްވެސް ވައްކަމެއް ކޮށްފައި ނޯންނާނެ ކަމަށާއި، އެ މައްސަލަތައް ބަޔަކު ހުށަހެޅީ ރާވައިގެން، ކޮރަޕްޝަނަށް ހުޅުވިފައިހުރި ދޮރުތައް އޭނާ މަގާމާ ހަވާލުވެ ބަންދުކުރުމުން ކަމަށެވެ.\n"ތަކުރާރުކޮށް މި ދަންނަވަނީ، އަޅުގަނޑެއް ނޯންނާނެ މިތަނަކުން އެފަދަ އަމަލެއް ހިންގާފައި. އަޅުގަނޑު ދަންނަ ކަމެއް ނޫން، ވައްކަމެއް، ރިޝްވަތުގެ ފައިސާ މުދަލުގައި ހިފުމަކީ. އެ ދަންނަ ބަޔަކަށް އެކަން ނުކުރެވުނީމާ ހަސަދައިގެ ގޮތުން އެކަން ކުރުން އެއީ އަޅުގަނޑު ނުދެކެން އެއީ މައްސަލައެއް ކަަމަށް،" ސައީދު ވިދާޅުވި އެވެ.\nއެ މައްސަލަތައް ހުށަހެޅީ ކޮރަޕްޝަން ހިންގަން ބޭނުންވާ ބަޔަކަށް އެކަން ކުރެވޭނެ މިހާރު ކުންފުނީގެ ތެރޭގައި ޖާގަ ނެތުމުން ކަމަށް ސައީދު ރޭ ވަނީ ތަކުރާރުކޮށް ވިދާޅުވެފަ އެވެ.\n"ފެނަކައާ ގުޅޭ ގޮތުން ފަތުރާ ވާހަކަތަކުގައި ހަގީގަތެއް ނެތް"\nކޮރަޕްޝަނުގެ ތުހުމަތުތައް ފެނަކައިން ދޮގުކޮށްފި


Adeeb Ge Phone Gai Vaa 70,000 Eh Haa Message Hushahelhin, Ein Ethah Bayakah Dhauvaa Ufuleyne: Nasheed - Vaguthu\nއަދީބު ފޯނުގެ 70،000 މެސެޖް ހުށަހެޅިން، އެއީ ދައުވާ ކުރެވޭނެ ހެކި: ނަޝީދު\n3 މަސް ކުރިން ( އޮކްޓޯބަރ 13, 2020 )\nރައްޔިތުންގެ މަޖިލިހުގެ ރައީސް މުހައްމަދު ނަޝީދު. --- ފޮޓޯ: މަޖިލިސް\nއެމްއެމްޕީއާރުސީ ބޮޑު ހިނާޔާތުގެ މޭސްތެރިޔާގެ ގޮތުގައި ތުހުމަތު ކުރާ ކުރީގެ ނައިބު ރައީސް އަހުމަދު އަދީބުގެ އަމިއްލަފުޅު ފޯނުގައިވާ 70،000 އެއްހާ ޓެކްސްޓް މެސެޖްތައް ރައްޔިތުންގެ މަޖިލީހަށް ހުށަހަޅާފައިވާ ކަމަށާއި އެ މެސެޖްތަކުން އެކަނި ގިނަ ބަޔަކަށް ދައުވާ އުފުލޭނެ ހެކި ހިމެނޭ ކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ނުހައްގު މުއްސަނދިކަމަކީ ކުށެއް ކަމަށް ކަނޑައަޅަން ގާނޫނުލް އުގޫބާތަށް އިސްލާހު ގެންނަ ބިލަށް މެންބަރުން ބަހުސް ކުރެއްވިއިރު ގިނަ މެންބަރުން ފާހަގަކުރައްވަމުން ގެންދެވީ އެމްއެމްޕީއާރުސީ ބޮޑު ހިޔާނާތުގެ މައްސަލައިގެ ތަހުގީގު ލަސްވަމުން ދިއުމެވެ.\nއާންމު ގޮތެއްގައި އެއް މެންބަރަކު ވާހަކަ ދައްކަވައި ނިންމެވުމުން އިތުރު މެންބަރަކަށް ފުރުސަތު ދެއްވުމުގެ ކުރިން ރިޔާސަތުގައި އިންނެވި ރައީސް ނަޝީދު ވާހަކަފުޅު ދައްކަވަމުން ވިދާޅުވީ އެމްއެމްޕީއާރުސީގެ ހިޔާނާތުގެ ބައިވެރިން ވަރަށް ސާފުކޮށް އެނގެން އޮތް އިރުގައި ވެސް ދައުވާ ނުއުފުލި މައްސަލަ ލަސްވާތީ ވަރަށް ބޮޑަށް ކަންބޮޑުވެވަޑައިގަންނަވާ ކަމަށެވެ.\n"އެމްއެމްޕިއާރުސީގެ މައްސަލާގައި ހިމެނޭ މީހުން ސާފުކޮށް އެނގޭ އިރުގައި އެ ކަމާ ގުޅިގެން އެންޓި ކޮރަޕްޝަން ކޮމިޝަނުން ވެސް އަދި ފުލުސް އޮފީހުން ވެސް، ޕްރޮސެކިއުޓާ ޖެނެރަލްގެ އޮފީހުން ވެސް، އެއްވެސް ދައުވާއެއް ނުއުފުލައި، މިއީ އަޅުގަނޑަށް ވެސް ވަރަށް ބޮޑަށް ހުއްޓުން އަރާ ކަމެއް." ކަންބޮޑުވުން ފާޅުކުރައްވަމުން ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އަދީބުގެ ފޯނުގައި 70،000 އެއްހާ މެސެޖްތައް މަޖިލީހަށާއި ކަމާ ބެހޭ އިދާރާތަކަށް އެމަނިކުފާނު ހުށަހަޅުއްވާފައިވާ ކަމަށެވެ. ބައިނަލް އަގްވާމީ ނޫސް އެޖެންސީ، އަލްޖަޒީރާގެ ތަހުގީގީ ރިޕޯޓް "ސްޓީލިން ޕެރެޑައިޒް" ގައި އަދީބުގެ ފޯނުގައިވާ ބައެއް މެސެޖްތައް ދައްކާފައިވެއެވެ.\nއަދީބުގެ ފޯނުގައިވާ ޓެކްސްޓް މެސެޖްތަކުންނާއި އަދީބުގެ މައްޗަށް އުފުލި ހަތް ދައުވާއަށް ކްރިމިނަލް ކޯޓުގައި ހިނގި ޝަރީއަތުގެ އަޑުއެހުންތަކުގައި ކުށަށް އިއުތިރާފް ވަމުން އަދީބު ދެއްކި ވާހަކަތަކުންނާއި މެސެޖްތަކުގައިވާ ވާހަކައާއި ޝަރީއަތުގައި ދެއްކި ވަހަކައިން އެކަނި ދައުވާ އުފުލޭނެ ބަޔަކު ހޯދޭނެ ކަމަށް ރައީސް ނަޝީދު ވިދާޅުވިއެވެ.\n"[އަދީބުގެ އިއުތިރާފް] އެ ވާހަކަތަކާއި [އަދީބު ފޯނުގައިވާ] މި ޓެކްސްޓްތަކާއި ހުރި ގުޅުން ވެސް ވަރަށް ސާފު. ތަހުގީގީ މާހިރަކަށް ވާކަށް ވެސް ނުޖެހޭ. ގާނުނީ މާހިރަކަށް ވެސް ވާކަށް ނުޖެހޭ. މިހާ ސާފުކޮށް އޮތް ކަމެއްގައި،" ކަމާބެހޭ މުއައްސާތަކަށް ފާޑުވިދާޅުވަމުން ރައީސް ނަޝީދު ވިދާޅުވިއެވެ.\nކްރިމިނަލް ކޯޓުގެ ޝަރީއަތުގެ އަޑުއެހުމެއްގައި އަދީބު ވިދާޅުވި ގޮތުގައި އެމްއެމްޕިއާރުސީ މެދުވެރިކޮށް ދައުލަތަށް ލިބެން ޖެހޭ ފައިސާތައް ހޭދަކުރީ އޭރުގެ ރައީސް އަބްދުﷲ ޔާމީންގެ އިރުޝާދަށެވެ. މި ގޮތުން އެ ފައިސާ ހޭދަކުރީ ރައްޔިތުންގެ މަޖިލީހުން ވަކި ކަންކަމެއް ފާސް ކުރުމަށާއި ޝަރުއީ ކޯޓުތަކުން ވަކި ގޮތަކަށް ހުކުމްތައް ނެރުމަށް ކަމަށް އޭނާ ވިދާޅުވެފައި ވެއެވެ.\nމި ގޮތުން ބައެއް ފަނޑިޔާރުންނަށާއި، ކުރީގެ ބައެއް ރައީސުންނާއި، މިނިވަން މުއައްސާސަތަކުގެ އޭރުގެ ވެރިންނަށާއި، މަޖިލީހުގެ ގިނަ މެންބަރުންތަކަކަށް ފައިސާ ބެހި ކަމަށް އަދީބު ވިދާޅުވިއެވެ. ހިޔާނާތުގެ ފައިސާއިން ފައިދާ ނުލިބޭ ސިޔާސީ ޕާޓީއެއް ނޯންނާނެ ކަމަށް ވެސް އޭނާ ވިދާޅުވިއެވެ.\nއެމްއެމްޕީއާރުސީގެ ހިޔާނާތުގެ ފައިސާ ލިބުނު ކަމަށް ބެލެވޭ 500 އަށް ވުރެ ގިނަ މީހުންގެ ލިސްޓެއް އެކުލަވާލާފފައިވާއިރު، އެ ތަހުގީގު މިހާރު ހިނގަނީ އޭސީސީއާއި ފުލުހުންނާއި ޕީޖީއާއި ރައީސް އިބްރާހިމް މުހައްމަދު ސޯލިހްގެ ރިޔާސީ ކޮމިޝަން ގުޅިގެންނެވެ.\nފައިސާ ލިބި ފައިދާ ނަގައި ހިޔާނާތުގައި ބައިވެރިވި ކަން ސާބިތުވާ މިންވަރަށް ހެކި ލިބި ދައުވާ އުފުލޭ މަރުހަލާއަށް ދިއުމުން ފަހަރަކު ނަމެއް ހާމަ ކުރާނެ ކަމަށް އިދާރާތަކުން ބުނެފައިވެއެވެ. އެކަމަކު މިހާތަނަށް ދައުވާ އުފުލުނީ ޔާމީނާއި އަދީބާއި އަބްދުﷲ ޒިޔަތަށެވެ. ހުކުމް ކުރީ ޔަމީނާއި އަދީބަށް އެކަންޏެވެ.\nރައީސް ޔާމީންގެ އިސްތިއުނާފު މައްސަލައިގެ ހުކުމް ފަސްކޮށްފި\nއޮކްޓޯބަރ 13, 2020 11:29\nއިންޑިއާއެކު ހެދި ޑީލް އޮއްބާލަން އަނެއްކާ އެމް.އެން.ޕީ.އާރު.ސީ އަތުވެއްޖެ!\nއޮކްޓޯބަރ 13, 2020 11:31\nތިޔަ 70000މެސެޖަކީ ކަލެޔާ އަދީބާ ދެމީހުންވެގެން ތައްޔާރުކުރި މެސެޖްތަކެއްނު. އެހެންވީ އޭގައި ހުންނާނީ ހަމައެކަނި ކަލޭ ބޭނުންވާ ބަޔަކު ކުށްވެރިވާ ގޮތަށް ހުރި މެސެޖެވެ.\nއޮކްޓޯބަރ 13, 2020 11:46\nއަދީބަކީ ނަޝީދުއެޅުވި ފަންޏެއްކަމަށް އަމިއްލަފުޅަށް ވިދާޅުވި. އަދީބު ކުށްވެރި ވަންޏާ ނަޝީދުވެސް ވާންޖެހޭ. ޕޮލިހުންނާއި އޭސީސީ ޕީޖީ ހިމޭނުންތިބީތީ އަޅުގަނޑުވެސް މިހިރީ ހުއްޓުންއަރާފަ. ތިކަން ކުރިޔަށް ނުގެންދެވިގެން އުޅެނީ ތިފައިސާގަ ގިނައިން ޖެހިފަތިބީ މިސަރުކާރުގެ އެންމެ އިސްވެރިޔާއާއި ދެންޖެހުނ ވެރިޔާއި މަޖްލިސްގިނަ މެމްބަރުން. އެހެންވެ މިނިވަން މުއައްސަސާ ފްރީޒްވެފަ އެތިބީ.\nއޮކްޓޯބަރ 13, 2020 12:09\nމަނިކުފާނަށް އަދީބުގެ ފޯނު ލިބުނީ ކިހިނެތް؟ އެ ފޯނު ހޯދީ ކިހިނެތް؟ މަނިކުފާނާއި އަދީބު އާއި އޮތީ ކޮން ގުޅުމެއް؟ އަދީބު ބައިވެރި ކޮށްގެން އެމްޔޫއޯގެ ނަމުގައި އިނގިރޭސި ވިލާތުގައި ސިޔާސީ ހަރަކާތް ހިންގުމުގައި މަނިކުފާނާއި އޮތީ ކޮންގުޅުމެއް؟ މަނިކުފާނާއި އަދީބާއި އެކު ވެވުނީ ކޮން މަޝްވަރާތަކެއް؟ އަދި 2018 ގެ އިންތީޚާބަށް އަދީބު ވެދިނީ ކޮން އެހީއެއް؟ ދިނީ ކޯޗެއް؟\nއަގަފުޅު ނުހުޅުވާ އިންނަވާ. ދުވާނީ އަނގަވަސް އެކަންޏެއް ނޫން. ދުވާނި ވަގުވަސް، މަކަރުވަސް، އެމްއެމްޕީއާރްސީގެ ކޮރަޕްޝަން ފައިސާ ވަސް. ހަޤީޤަތް އެނގޭ މީހުން ދުނިޔޭގައި އެބަތިބި!!!\nއޮކްޓޯބަރ 13, 2020 12:10\nމަގޭ ފޯނުނަމްބަރުން ކަލޭ ބޭނުންވާ މީހަކަށް ބޭނުންގޮތަކަށް ކަލޭގެ ފޯނުން މެސެޖްތައް ފޮނުވުމުގެ ޤާބިލުކަން މިއަދުގެ ޓެކްނޮލޮޖީ ވަނީ ހޯދާދީފަ! އެ މެސެޖް ކަލޭގެ ފޯނުން ފޮނުވިޔަސް މެސެޖް ޑެލިވަރވާނީ މަގޭ ނަމްބަރުން ފޮނުވި މެސެޖެއްގެ ގޮތުގައި! ވީމާ ފޯނަކުން ފޮނުވާފައިހުރި މެސެޖްތަކަކަށް ބަލައިގެން ކުށް ސާބިތުކުރުމަކީ މި ޒަމާނުގައި އަންދާ ޤާނޫނު! މިވަރު ނޭގޭ ބީތާއިން މިތިބެނީ.\nއޮކްޓޯބަރ 13, 2020 12:13\nބަލަމިހިރަގާމާރާ ޝަރީއަތައް މައްސަލައެއްގެ ކުއްސާބިތުކުރަން ހުސްއެކަނި ޓެކުސްޓް މެސެޖެއްނުފުދޭ އެހެންވެ އަހަރުމެން އަބަދު މިބުނަނީ ހިދުކޮޅުގައޭ ތިއިންނަވަނީ\nއޮކްޓޯބަރ 13, 2020 12:35\nސާބަހޭ! އަވަސް ކުރައްވާ!! ކޮންބޭފުޅަކަށް ތޯ؟ ތިޔަ މަޑުކުރައްވަނީ!! ތި މެސެޖުތައް ބަލާލާ ކިޔާލާ ހަދަން ރައްޔިތުން ތިބީ ކެތްމަދުވެފައި!! ދެން ފަހުން ނުބުނުއްވައްޗޭ 70 ހާސް މެސެޖެއް ނޫނޭ!! މާހައުލެއްނެތޭ!! އެއްކަލަ ރިޔާޒު އަށާއި އިމްރާންއަށް އަދިވެސް އެއުޅެނީ އަފްރާޝީމްގެ މަރުގެ މައްސަލާގައި ލިބިފައި ހުރި މައުލޫމާތުތައް ހާމަ ކުރާނެ "ޕްލެޓް ފޯރމް" އެއް ނުލިބިގެން!!!!!!!\nއޮކްޓޯބަރ 13, 2020 13:07\nދޮގުހެދުމާއި ، މަކަރުވެރިކަމުން ފުރިގެން ވާމީހުންނަށް ވެސް ދުވަހެއް އޮއްނާނެ. އަބަދަކު ހަމަހެއިން ނެއްޓިފަ ތިބެވޭނެ ކަމަށް ހީކުރުމަކީ އެއުޅޭ ދޮންމީހުންވެސް ގަބޫލުކުރާކަމެއްތަ؟\nއޮކްޓޯބަރ 13, 2020 13:57\nބަލަ ނަޝީދޫ ތިބޭފުޅާއެއްނޫންތޯ ވިދާޅުވީ އަދީބަކީ އެސަރުކާރު ގައި ތިމަންނަ އެޅުވި ފަންޏެކޭ.\nއެހެންވީމާ ނަޝީދުއަށްވެސް ފިޔަވަޅު އަޅަން އެބަޖެހޭނޫންތޯ. އިސްލާމްދީނުގައި ފިތުނަފަސާދައަށް މަގުފަހިވާ ކަންކަން ހުއްދަ ނުވާނެ\nއޮކްޓޯބަރ 13, 2020 14:33\nޕީޖީއެސް ބުންޔޭ ތިކަހަލަ އެއްޗެއް 800އަހަރު ޖަލުގަ ހުންނަވަރަށް ހެކި ހުރިވާހަކަ\nއޮކްޓޯބަރ 13, 2020 15:38\nއެންމެ ފުރަތަމަ ހައްޔަރުކުރަންޖެހޭނީ ކަލޯއެވެ. އެއީ ކަލޯބުނީ ތިމަންނާއަށް އެގެޔޭ އަދީބަކީ ފަންޏެއްކަމާއި އަދީބުރުރާނެކަންކަން، ވީއިރު އެފަދަ ބޮޑުވައްކަމެއް ކުރުމަށް އެތައްޔާރުކުރިމީހާ ކުއްވެރިނުވާންވި ސަބަބެއްނެތެވެ. މިކަން އީސަލައްވާ ކުރުވަން ބައިވެރިވިކަމަށް އަމިއްލައަށް އެއްބަސްވެފައިވާ މީހަކު މިނިވަންކަމާއެކު އުޅޭތީ މިސަރުކާރުގެ އިންސާފުހާމަވެއެވެ.\nއޮކްޓޯބަރ 13, 2020 16:27\nރަޢިށް ނަޝީދު ތިޔަވިދާޅުވަނީ "[އަދީބުގެ އިއުތިރާފް] ވާހަކަތަކާއި [އަދީބު ފޯނުގައިވާ] ޓެކްސްޓްތަކާއި ހުރި ގުޅުން ވެސް ވަރަށް ސާފު. ތަހުގީގީ މާހިރަކަށް ވާކަށް ވެސް ނުޖެހޭ. ގާނުނީ މާހިރަކަށް ވެސް ވާކަށް ނުޖެހޭ. މިހާ ސާފުކޮށް އޮތް ކަމެއްގައި،"....ހަމަތިޔަގޮތަށް އަހަރެންގެ ދަރިފުޅު ރައުދާގެ މަރާގޫޅޭގޮތުން ބަންގާޅު ސީއއައިޑީން ހޯދި މަރުގެ އިންޒާރުތައްކަމަށްބުނާ މެޗެޖުތައްވެސްވާނީ މަރުކަމިޝަނަށް ހުށަހަޅާފަ.އަދި އޭރު ކަމިޝަނުގެ ރައީސް ހުސްނުސޫދު އަހަރެން އަދި އާއިލާގެ އެހެންމެމްބަރަކު ކަމިޝަނަށް ހާޒިރުކޮށްބުނި ރައުދާއަށް އިންޒާރު ފޮނުވިމީހުން ހޯދުނުކަމަށް އަދި އެއީ ކިތަންމެ ބާރުގަދަ ބަޔަކަސް އެކަންތަހުގީގުކޮށް އެމީހުންނާމެދު ފިޔަވަޅުއަޅާނެކަމަށް.ރައުދާ މަރާލާފަ ހުރިކަމުގެ ފޮރެންސިކް ހެކި އެބަހުރި.ދެން ކީއްވެތޯ މަރުކަމިޝަނުން ކުއްލިއަކަށް އޮޅުވާލީ.އަދީބުގެ ފައިސާގެ ހިޔާނާތާއި އެފައިސާޖެހުނު މީހުން އެނގޭ.މިޙާރު އޮތީ ޢެމްޑީޕީ މެޖޯރިޓީސަރުކާރެއް ތިކަންވެސް ބުނެދޭން އެނގޭނީ ތިޔަ ޕާޓީއާއި މިސަރުކާރުގެ ވެރިންނަށް\nއޮކްޓޯބަރ 13, 2020 16:31\nއެކަމު އަދީބު ގޭގެ. ސަދޫމް އިންސާފް\nއޮކްޓޯބަރ 13, 2020 19:18\nކޯޓްތަކަަށް ބަލައިގަންނާނީ ގާނޫނީ އިމުގެ ތެރެއިން ހޯދާ ހެކިކަން ނޭގޭ މީހަކު ޖޭއެސް ސީގެ ބައްދާގެން ރައީސް ހެދިފައި ކޯޓްތަކާއި ގާސީންގެ ކަންކަން ބަލަން ބައިންދަން ހެޔޮނުވާނު. ކަނޑުފަޅުގެ ޑިގްރީއެއް ގަނެގެން އައިސް ރޯނު އެދުރު ހެދިގަނެގެން ހުރިހާ ތަނަކަށް ދަނޑިބާނާގެން އުޅެނިކޮށް އަމިއްލަ ބިސްހާލި ވެސް އެވަނީ އެދަނޑިން ޖެހި ތަޅާގެން ގޮސްފައެއްނުތޯ\nއޮކްޓޯބަރ 13, 2020 19:28\nނަސީދަކީ ދަންނަ ނުދަންނަ އެދުރެއް އެގޭކަމެއް ނޭގޭކަމެއް ނޯންނާނެ.ހުރިގޮތަށްހުރި ރޯނު އެދުރެއް. ގާނޫނުއަސާސީ ބުނާގޮތުން ނަސީދު ހުށަހެޅުްވި އެސްއެމްއެސް ވަނީ ގައިރު ގާނޫނީ އެއްޗަކަށް މީހުންގެ ޒާތީ މުއާމަލާތް ބެލުމާ އަޑުއެހުމާ މިކަންކަމުންވައްކަން ކުރުމަކީ ކުށެއް. އެފަދަ ތަކެތި ހެކީގެ ގޮތުގަ ގަބޫލު ނުކުރެވޭނެ.\nއޮކްޓޯބަރ 13, 2020 19:31\nމިހާރު އަދީބުގެ ހެކިބަސް ޤަބޫލުކުރުމުން އިންސާފެއްނެތި އަދީބު ވަގު ހަދާދޮގުތަކަށް އިތުބާރެއް ކުރެވޭކަންނެތް އެއީ ބޮޑު ދޮގު މަކަރުވެރިއެއް\nއޮކްޓޯބަރ 13, 2020 19:55\nނަސީދު ގެ ބައްޕައާ ޅިޔަނު މައިޓް ކުންފުނީގެ މަގާމެއްގަ ބިބެމް އެ ކުންފުނި ހުލިވި އިރު ޅިޔަނާ ބައްޕަ މަހުޖަނުންނަށް ވުނަކީ ނުހައްގު މުއްސަނދިކަން ހޯދުނީކަމަށް ބެލުމުގަ ޖަގަ ނެތްބާ؟ ނަސިދުގެ ބައްޕަ މައިތްކުންފުނީގެ ފައިސާއަސް ހިޔާނަތްތެރިވަިކަމަށް ސާބިތުވެ އަދަބު ކަނޑައެޅުމުންއެސް އެފައިސާނުދައްކައިގެން އިފްލަސްކުރީ އިފްލާސް ނިމުމުން ދެޅިޔަނުންވެގެން ވިޔަފަރި ކުރިމަ ހައްގު މުއްދަނދިކަން ލިބުނީކަމަށް ވާނެތަ ؟ އެއި ވެސް ނުހައްގު މުއަސަނދިކަން . މިހާރު ވެސް ތަހުގީގު ކޮށް ތިޔަ ހަދާގާނޫނުމންއަދަބު ކަނޑައެޅެންވާނެ. މަޖީދިއްޔާ ގުރޭޑް 8 ކުން ނަސިދު ވަކިކުރުމުން ލަންކާގަ ބަހައްޓައިގެ ނުހައްގު މުއްސަނދިކަމުން ހަތަދުކުރީމް ނުހައގު މުއްސަނދިކަމުގެ މަންފަ ނަސިދަށް ނުލިބޭކަމަށް ވާނެތަ ؟\nގޯނިބޭ ސަންތި މަރިޔަބު\nއޮކްޓޯބަރ 14, 2020 04:10\nމައިޓް ކުންފުނި ކިޔާ ކުންފުންޏެއްގެ އަޑު ދިވެހިތާރީޚުގައި ފަނޑު ނުވާނެއެވެ. އެކުންފުނީގެ މަޤާމެއްގައި މުޙައްމަދު ނަޝީދުގެ ބައްޕާފުޅާއި ޅިޔަންބޭބެ ތިބިއިރު އެކުންފުނީގެ ފައިސާ އަށް ވީނުވީގޮތެއް ނޭގި އެކުންފުނި ބަގުރޫޓްކޮށް ބައްޕާފުޅާއި ޅިންބޭބެ މުއްސަނދި މަހުޖަނުންނަށް ވީގޮތް ދިވެހިރައްޔިތުން ވަރަށް ސާފުކޮށް ދަންނާނެއެވެ.\nއެހެންކަމާއެކު، އެޢަމަލަކީ ނުޙައްޤު މުއްސަނދިކަން ހޯދުނީ ކަމަށް ބެލެވެން އޮތް ކަމެކެވެ.\nމައިޓް ކުންފުނީގެ ފައިސާއަށް މުޙައްމަދު ނަޝީދުގެ ބައްޕާފުޅު ގ. ކެނެރީގެ ޢަބްދުއްސައްތާރު ޚިޔާނާތްތެރިވި ކަމުގެ ކުށް ސާބިތުވެ ބައްޕާފުޅުގެ މައްޗަށް އަދަބު ކަނޑައެޅުމުން ވެސް ޙުކުމާއި އެއްގޮތަށް އެފައިސާ ނުދައްކަވައި ކޯޓްގެ ޙުކުމަށް ގޮންޖައްސަވައި އެންމެފަހުން އެފައިސާ އަދާނުކުރައްވައިގެން ކޯޓުން ދަރަނިވެރިޔާ އިފްލާސް ކުރި ހަނދާން އެއީ ދާދި އިހަކަށްދުވަހު ހިނގައިދިޔަ ކަމެކެވެ. އަދި ދިވެހިރައްޔިތުން ހިތަކުން މައިޓް ކުންފުންޏަށް ވީގޮތް ފިލައިގެން ނުދޭ ނޫންތޯއެވެ.\nބައްޕާފުޅުގެ ޙުކުމް އިފްލާސްކޮށް ނިމުނު ތަނާހެން ބައްޕާފުޅާއި ޅިޔަން ބޭބެ އަނެއްކާވެސް މައިޓްކުންފުނި ދަވާލައިގެން ނެންގެވި ފައިސާއިން ވިޔަފާރި ކުރަން ފެށީމާ އެވިޔަފާރިއަކީ ނުޙައްޤު މުއްސަނދި ކަމުން ހޯދި ފައިސާއިން ފެށްޓެވި ވިޔަފާރިއެއްކަމަށް ބެލެވެން އެބައޮތެވެ.\nމުޙައްމަދު ނަޝީދު މަޖީދިއްޔާ ސްކޫލުގެ ގްރޭޑް 8 ގައި ކިޔަވަން ހުއްޓާ މަޖީދިއްޔާ ސްކޫލުން ވަކިކުރުމާއި ގުޅިގެން ސްރީލަންކާގެ ބަހައްޓައިގެން ކިޔަވައިދޭން ޚަރަދު ކުރި ފައިސާއަކީ މައިޓްކުންފުނީގެ ފައިސާއިންކަން އެއްވެސް ޝައްކެތްނެތް މިންވަރަށް ދިވެހިރައްޔިތުން ޤަބޫލު ކުރާއިރު، ނުޙައްޤު މުއްސަނދި ކަމުގެ ޙަޤީޤީ ލާބައާއި މަންފަޢަ މުޙައްމަދު ނަޝީދު އަށް ލިބިވަޑައި ނުގަންނަވާ ކަމަށް ބެލެވޭނެ ޤާނޫނީ ހަމައެއް ނެތްކަން ބެލުމުގެ ޖާގަ އެބައޮތެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ނުޙައްޤު މުއްސަނދިކަމަކީ ކުށެއް ކަމަށް ކަނޑައަޅަން ޤާނޫނުލް ޢުޤޫބާތަށް އިޞްލާޙު ގެންނަން މާވަށު ދާއިރާގެ ޢިއްޒަތްތެރި މެމްބަރު އަލްއުސްތާޛު މޫސާ ސިރާޖު ހުށަހެޅުއްވި ބިލު ޤާނޫނަކަށްވުމާއެކު:-\nމައިޓް ކުންފުނީގެ ފައިސާއަށް ޚިޔާނާތްތެރިވި މައްސަލަ ވެސް ބެލެން އެބަޖެހޭ ދެއްތޯއެވެ؟


Photo nagaa meehunnah haassa Huawei phone baazaarah nerefi\nފޮޓޯ ނަގާ މީހުންނަށް ހާއްސަ ހުވާވޭ ފޯނު ބާޒާރަށް ނެރެފި\nއުރީދޫން ހާއްސަ އަގެއްގައި ފޯނު ލިބޭނެ\nފޯނުގައި 20 މެގަޕިކްސެލްގެ ކެމެރާ ހިމެނޭ\nދެ ފޯނެއް ބާޒާރަށް، ހާއްސަ ފީޗާތަކެއް ހިމެނޭ\nހުވާވޭގެ އެންމެ ފަހުގެ ފޯނުތައް މިރޭ ބާޒާރަށް ނެރެ ދެއްވަނީ- ފޮޓޯ: އަހުމަދު ޝުރާއު| އަވަސް\nފޮޓޯ ނަގާ މީހުންނަށް ހާއްސަ ގިނަ ސިފަތަކެއް ހިމެނޭ، ހުވާވޭ ފޯނު އުރީދޫއާ ގުޅިގެން މިރޭ ބާޒާރަށް ނެރެފި އެވެ.\nއާޓިފިޝަލް ބީޗްގައި ބޭއްވި ކުލަގަދަ ރަސްމިއްޔާތެއްގައި ހުވާވޭ އިން އުފައްދާފައިވާ "ޕީ10" އަދި "ޕީ10 ޕްލަސް" ބާޒާރަށް ނެރުއްވައި ދެއްވީ އުރީދޫގެ ސީއީއޯ ނަޖީބު ހާނެވެ.\nހުވާވޭއިން ނެރުނު ޕީ10 އަށް ފުރިހަމަކަން ގެނެސްދެނީ ޑައިމަންޑް ކަޓް ފިނިޝިންގެ ސަބަބުނެނެވެ. މި ފޯނުގެ ޑިޒައިންއަކީ ސްމާޓް ފޯން އިންޑަސްޓްރީގައި އާ ކުރިއެރުން ތަކެއް ހޯދައިދީފަ އެވެ.\nމި ފޯނުގައި ތައާރަފްކޮށްފައިވާ ލެއިކާ ޑުއަލް ކެމެރާގައި 20 މެގަޕިކްސެލް ހިމެނެ އެވެ. މީގެ އިތުރުން މޮނޮކްރޯމް ސެންސަރާއި، 12 މެގަޕިކްސެލްގެ އާރްޖީބީ ސެންސަރުގެ އެހީގައި ޕީ10 އިން އެންމެ ފުރިހަމަ ކަމާއެކު ފޮޓޯތައް ނެގުމަށް ބޭނުން ކުރެވޭ ހާއްސަ ފީޗަރުތަކުގެ ތެރޭގައި 3ޑީ ފޭޝަލް ޑިޓެކްޝަން، ޑައިނަމިކް އިލޫޝަންތައް ވެސް ހިމެނެ އެވެ. އަދި މި ފޯނަކީ ނެޗުރަލް ޕޯޓްރެއިޓް ނަގަން ހާއްސަ ފޯނެކެވެ.\nމީގެ އިތުރުން، ޕީ10ގެ ލެއިކާ ކުރިމަތީ ކެމެރާ މެދުވެރިކޮށް ކުރީގެ ފޯނުތަކަށް ވުރެ ދެގުނަ އަށް އަލި ފޯރުކޮށްދެ އެވެ. އަދި މިކަމުގެ ސަބަބުން، ދުވާލު ނުވަތަ ރޭގަނޑު ކަމުގައި ވިޔަސް، ވަރަށް ރީތި ފޮޓޯ ތަކާއި "ސެލްފީ" ތައް ނަގާލެވޭނެ އެވެ. ހުއާވޭ ޕީ10 ގެ ލެއިކާ ޑުއަލް ކެމެރާ 2.0 ގައި އެފް2.2 އެޕާޗާގެ ދެ "ސަމަރިޓް-އެޗް" ލެންސް ހިމެނެއެވެ. ނަތީޖާއެއްގެ ގޮތުން، 4ކޭ ވީޑިއޯ، އޮޕްޓިކަލް އިމޭޖް ސްޓޭބަލައިޒޭޝަން، އަދި ސުޕީރިއާ ލޯ ލައިޓް ފޮޓޯގްރަފީ ފަދަ ފީޗަތައް ވަނީ ޕީ10 އަށް ލިބިފަ އެވެ.\nއުރީދޫން ވަނީ މި ފޯނުތައް ވިއްކުމަށް ހާއްސަ އަގުތަކެއްވެސް ކަނޑައަޅާފަ އެވެ. އެގޮތުން އުރީދޫ އިން ތައާރަފްކޮށްފައިވާ ހާއްސަ ޕެކޭޖާއި އެކު، ޕްރީޕެއިޑް އަދި ޕޯސްޓްޕެއިޑް ކަސްޓަމަރުންނަށް ވެސް އެންމެ ރަނގަޅު އަގުގައި ފޯނުތައް ލިބޭނެ އެވެ. އަދި މި ޕެކޭޖްގެ ދަށުން، އެއް އަހަރުގެ މުއްދަތަށް، މަހަކު ދެ ޖިބީ ޑޭޓާ ހިލޭ ލިބިގެންދާނެ އެވެ. އަދި ހުވާވޭ ޕީ10ގެ ފޯނެއް ވިއްކަނީ 8،299ރ. އަށެވެ. އަދި ހުވާވޭ ޕީ10 ޕްލަސްގެ ފޯނެއް 9،899ރ. އަށް ލިބެ އެވެ.\nހަމައެއާއެކު، މަހަކު އެންމެ 650 ރުފިޔާ ދައްކަވައިގެން، އުރީދޫ ކަސްޓަމަރުންނަށް އެންމެ ފަހުގެ ވާވޭ ޕީ10 ސީރީޒްގެ ފޯންތައް ބައްލަވައިގަނެވޭނެ 12 މަހުގެ އިންސްޓޯލްމަންޓް ޕެކޭޖްތަކެއް ވެސް އުރީދޫ އިން ވަނީ މިއަދު ފަށާފަ އެވެ. މި ޕްލޭން ހާއްސަކުރެވިފައިވަނީ ޕޯސްޓްޕެއިޑް 249، 299، 399، 499، 749، 899، 999، 1499 ނުވަތަ 1999 ހިޔާރު ކުރެވޭނެ އެވެ. އެގޮތުން ހުވާވޭ ޕީ10ގެ ޑައުންޕޭމަންޓުގެ ގޮތުގައި ލިބެނީ 1،199ރ. އެވެ. މި ފޯނަށް މަހުފީގެ ގޮތުގައި ދައްކަން ޖެހެނީ 650ރ. އެވެ. އަދި ހުވާވޭ ޕީ10 ޕްލަސް ޑައުންޕޭމަންޓުގެ ގޮތުގައި ދައްކަން ޖެހެނީ 1،399ރ. އެވެ. މަހުފީއަކީ 800ރ. އެވެ. އަދި އިންސްޓޯލްމަންޓް ޕްލޭން ޚިޔާރުކުރައްވާ މީހުންނަށް އެއް އަހަރުގެ މުއްދަތަށް، މަހަކު ދެ ޖިބީ ޑޭޓާ ހިލޭ ލިބިގެންދާނެ އެވެ.\nއައިފޯން 13 މޫލީ ވެބްސައިޓުން ޕްރީއޯޑަރަށް\nމޫލީން ވިޔަފާރިކޮށްގެން ދެ ޓިކެޓް


މޭ އެންދުން - ވިކިޕީޑިއާ\nމެއިން ދިލަނެގުން ކުރިމަތިވެފައިވާ މީހެއް\nމޭއެންދުން (އިނގިރޭސި ބަހުން: Heartburn)އަކީ މޭކަށިގަނޑުގެ އެތެރެއިން ކަރާއި، ކަދުރާ އާއި ދިމާލުގައި ހުންނަ އިހްސާސެކެވެ.ނުވަތަ މިއީ ބަނޑުގެ މަތީ ބައިން ފެށިގެން މެޔާއި ދިމާލަށް އަރާ ތަދެކެވެ. މޭއެންދުމާއެކު ބައެއް މީހުންނަށް ކަރުތެރޭގައި ހިތި ނުވަތަ ހުތް ރަހައެއް ލާތީ އުޅެންޖެހެއެވެ. އެހެން ގޮތަކަށް ބުނާނަމަ އަނގަތެރެ އަދި ކަރުތެރޭގައި ހިތި ރަހައެއް ލާނެއެވެ. އާންމުކޮށް މޭއަންދަންފަށަނީ ކެއުމަށް ފަހުގައެވެ. އަދި މިގޮތަށް މޭއެންދުން އެތައް ގަޑިއިރަކަށް ދެމިގެންދެއެވެ.\nއާންމު ގޮތެއްގައި މިކަން އިހްސާސް ކުރެވޭނީ މާގިނައިން ކެވޭ ފަހަރު ނުވަތަ ކައިގެން އޮށޯވެގެން އޮންނައިރުގައެވެ. މިތަދު ވަރަށް ކުޑައިރުކޮޅެއްގެ ތެރޭގައި ފިލައި ދިއުމަކީ ވެދާނެ ގޮތެކެވެ. އަދި ބައެއް ފަހަރު އެތައް ގަޑިއިރަކަށް ދެމިގެންދާގޮތް ވެސް ވެއެވެ.\n1 މޭއަންދަން ދިމާވާގޮތް\n2 މެއިން ދިލަނެގުން ގޯސްކޮށްފާނެ ކަންތައްތައް\n2.1 ކާނާގެ ބާވަތްތައް\n2.2 އެއްފަހަރާ ގިނައިން ކެއުން\n2.3 ކައިނިމިގެން ވަގުތުން އޮށޯވެއޮތުން ނުވަތަ ނިދުން\n2.4 ބައެއް ބާވަތު ބޭސް ބޭނުންކުރުން\n2.5 ދުންފަތުގެ އިސްތިއުމާލުކުރުން\n4 މާބަނޑު ދުވަސްވަރު\nމޭއަންދަން ދިމާވަނީ ބަނޑުގައި ހުންނަ ތަކެތި އަލުން އަނބުރާ ކާތަކެތި ހިގާ ހޮޅިއަށް އަރާގޮތް ވުމުންނެވެ. ކާތަކެތި ހިގާ ހޮޅި އަކީ އަނގަ އިން ވަންނަ ކާތަކެތި ބަނޑު ނުވަތަ މައިދާ އާއި ހަމައަށް ދިއުމުގައި މެދުވެރިއެއް ރޯލް އަދާކުރާ ހޮޅިއެވެ. މިގޮތަށް ބަނޑަށްދާ ކާތަކެތި އަލުން ކާތަކެތި ހިގާ ހޮޅި އަށް އެރުމަށް ކިޔަނީ ރިފްލަކްސް އެވެ. ބަނޑާއި ކާތަކެތި ހިގާ ހޮޅި އާއި ގުޅިފައިވާ މަސްގަނޑަށް މައްސަލަ އެއް ދިމާވުމުން، އެމަސްގަނޑު ބަލިކަށިވެ، ނުވަތަ އާދަޔާ ޚިލާފަށް ބާރު ދޫވުމުން ބަނޑުގައި ހުންނަ ތަކެތި އަލުން އަނބުރާ ކާތަކެތި ހިގާ ހޮޅިއަށް އެރުން ހުއްޓުވުމުގެ ގާބިލިއްޔަތު ގެއްލެނީ އެވެ.\nމިގޮތުން ކުޑަކުޑަކޮށް ނުވަތަ މާއަވަސް އަވަހަށް މޭއެންދުމަކީ މާ ސީރިއަސް މައްސަލައެއް ނޫނެވެ. ހުރިހާ އެންމެނަށް ވެސް ކޮންމެވެސް ވަރަކަށް މޭއެންދުން ތަޖުރިބާ ކުރަން ޖެހެއެވެ. ނަމަވެސް ހަފްތާއަކުން ނުވަތަ ދެހަފްތާއިން އެއް ފަހަރު ކަހަލަ ގޮތަކަށް މޭއަންދާނަމަ ޑޮކްޓަރަށް ދައްކައިގެން ފަރުވާ ހޯދަން ޖެހެއެވެ. އަދި ބޭހުން ރަގަޅު ނުވާނަމަ އިތުރު ޓެސްޓްތައް ހަދައިގެން ވާނުވާ ބަލަން ޖެހެއެވެ. ސަބަބަކީ ފަރުވާނުކޮށް މާގިނަ ދުވަސް ވެއްޖެނަމަ ސީރިއަސް ބައްޔަކަށް މިކަން ބަދަލުވެދާނެތީ އެވެ.\nމިލިޔުމުގައި ދުވަހު ނޫސް ހަވީރުގެ 24 ފެބްރުއަރީ 2009 ގެ އަދަދުގައި ލިޔެފައިވާ ލިޔުމަކުން އަދި 17 މާރޗް 2009ގެ އަދަދުގައި ޑރ ޢަބުދުﷲ ޢުބައިދު ލިޔެފައިވާ ލިޔުމަކުން ނަގާފައިވާ މައުލޫމާތު ހިމެނެއެވެ.\nމޭއެންދުމަށް މެދުވެރިވާ އެންމެ މުހިއްމު އެއްކަމަކީ ކާތަކެތި ހިގާ ހޮޅީގެ ނިމޭ ހިސާބުގައި ލެވިފައިވާ އެއްފަރާތަށް ހުޅުވޭ ދޮރުގައި މައްސަލައެއް ޖެހުމެވެ. ކާތަކެތި އެތެރެވުމަށްފަހު މިދޮރު އަބަދުވެސް ހުންނަން ޖެހޭނީ ބަންދުކުރެވިފައެވެ. ބޭނުމަކީ ކާތަކެތި ހަޖަމުކުރުމަށް ގޮހޮރުގެ ތެރޭގައި އުފައްދާ އެސިޑް ފަދަ ތަކެތި ބޭރުވިޔަ ނުދިނުމެވެ. ނަމަވެސް ކޮންމެ ވެސް ސަބަބަކާހުރެ މިދޮރު ބަންދުނުވެ ހުޅުވިފައި ހުންނަނަމަ މިދެންނެވި ކެމިކަލްތައް ނުވަތަ އެސިޑް ކާތަކެތި ހިގާހޮޅިން މައްޗަށް އެރުމުގެ ސަބަބުން އެހޮޅި ހަޖަމުކުރަން ފެށުމުން މެއިން ދިލަނަގާގޮތް ނުވަތަ މޭއަންދާގޮތް ވަނީއެވެ.\nމޭއެންދުން ކުރިމަތިވާ ސަބަބު ތަކުގެ ތެރޭގައި ކާތަކެތި ހިގާ ހޮޅީގެ ތެރެއަށް ނުވަތަ ފުއްޕާމޭ އޮންނަ ބައިގެ ތެރެއަށް ގޮހޮރުން ބައެއް މައްޗަށް އަރައި ހާނިއާ އެއް ގޮތަށް ދުޅަވުން، ހިމެނެއެވެ. މިއަށް ކިޔަނީ ހައޭޓަސް ހާނިއާ ނުވަތަ ޑައަފްރަގްމަޓިކް ހާނިއާ އެވެ.\nމެއިން ދިލަނެގުން ގޯސްކޮށްފާނެ ކަންތައްތައްEdit\nގިނައިން ތެޔޮ އެކުލެވޭ ކާނާއާއި، ހަވާދާއި ކުޅިކާނާއާއި، ސަޔާއި ކޮފީ ޗޮކްލެޓް ފިޔަ އާއި ޓޮމާޓޯ ސޯސް ފަދަ ބާވްތަތަކަކީ ވައިހެދުން އިތުރުކޮށް މެއިން ދިލަނެގުން ކުރިމަތި ކުރުވާނެ ކާނާގެ ބާވަތްތަކެވެ. އަދި ކޯލާ ފަދަ ބުއިން ތަކަކީ ވެސް ރަގަޅު އެއްޗިއްސެއް ނޫނެވެ.\nއެއްފަހަރާ ގިނައިން ކެއުންEdit\nއެއްފަހަރާ މާގިނައިން ބަނޑުފުރެންދެން ކެއުމަކީ މޭއެންދުން ކުރިމަތިކުރުވާނެ ކަމެކެވެ.\nކައިނިމިގެން ވަގުތުން އޮށޯވެއޮތުން ނުވަތަ ނިދުންEdit\nކެއުމަށްފަހު ވަގުތުން އޮށޯވެ އޮތުމަކީ ހަޖަމުކުރުމަށް ނަގާ ވަގުތު އިތުރުވެ، މެއިން ދިލަނެގުން ކުރިމަތި ކުރުވާނެ ކަމެކެވެ،\nބައެއް ބާވަތު ބޭސް ބޭނުންކުރުންEdit\nނިދާ ބޭސް، ލޭދަށްކުރާ ބޭސް، މޫޑު ދަށްކުރުމަށްދެވޭ ބޭސް ތަކަކީ މިފަދަ އަސަރު ހުންނަ ބޭސްތަކެވެ.\nދުންފަތުގެ އިސްތިއުމާލު ކުރުމަކީ ގޮހޮރުގެ އެސިޑް މައްޗަށްދާ ކަމަކަށްވާތީ ދުންފަތުގެ އިސްތިއުމާލުކުރުމުގެ ސަބަބުން މިމައްސަލަ ދިމާވެއެވެ.\nމޭއެންދުން އަދި ބަނޑުގައި ވައިހެދުން އުފެދިދާނެ ކަމަށް ފާހަގަކުރެވިފައިވާ ކާތަކެތީގެ ބާވަތްތައް ތިރީގައި މިވަނީއެވެ.\nތެލުލާފައި ހުންނަ ތަކެއްޗާއި ސަރުބީ ގިނަ ތަކެތި\nޓޮމާޓޯއިން އުފައްދާފައި ހުންނަ ތަކެތި\nހުތް މޭވާ ޖޫސް\nސައި އަދި ކޮފީ\nމާބަނޑުދުވަސްވަރު ވަރަށް ގިނަ އަންހެނުންނަށް މިމައްސަލަ ކުރިމަތިވެއެވެ. މިއީ ބަލިވެއިނުމާއި ގުޅިގެން ހަށިގަނޑުގައި އިތުރުވެގެންދާ ހޯރމޯންތަކުގެ ސަބަބުން(ޚާއްޞަކޮށް ޕްރޯޖެސްޓަރޯން) ކާތަކެތި ހިގާ ހޮޅި އާއި، މައިދާގެ މަސްތައް ދޫވެ، ކާތަކެތި އެސިޑާއި އެކު އަބުރާ ކާތަކެތި ހިގާހޮޅިއަށް ދިއުމުން ކުރިމަތިވާ ކަމެކެވެ. ދިލަނަގާހެން ހީވާކަހަލަ އިހްސާސެއް ކުރެވެނީ އެސިޑްތައް ކާތަކެތި ހިގާހޮޅީގެ އެތެރޭ ކައިރިފަށުގައި ބީހި، އޭގެ އަސަރުކުރުމުންނެވެ. މެއިން ދިލަނެގުމުގެ އިހްސާސް ބޮޑަށް ހުންނަނީ މޭމަތިން ހިތް އޮންނަ ހިސާބުގައެވެ. އިގިރޭސިބަހުން މެއިން ދިލަނެގުމަށް ހާރޓްބާން(Heartburn)އޭ ކިޔަނީ މިސަބަބާހުރެއެވެ. މެއިން ދިލަނެގުމަށް ފަރުވާއަކަށް އެންޓަސިޑްފަދަ ބޭހެއް ބޭނުންކުރާނަމަ ޑޮކްޓަރެއްގެ ލަފާހޯދުން ރަގަޅެވެ.\nލުއިކޮށް ގިނަގިނައިން ކެއުން ( ދުވާލަކު6ނުވަތަ 8ފަހަރު )\nނިދަންއޮންނައިރު ބޯދަށަށް އިތުރު ބާލީހެއްލައި ބޯ ކުޑަކޮށް އުފުލައިގެން އޮތުން\nހަވާދާއި،ފެޓް ހިމެނޭ ކާނާ ބޭނުންކުރުމާއި ދުރުހެލިވުން\nކާންއިށީދެ އިންނައިރު ހަށިގަނޑު ތެދަށް ބަހައްޓައިގެން އިނުން\nކަޅުސައި،ކޮފީފަދަ ބުއިންތަކާއި ދުރުހެލިވުމާއި، ޗޮކްލެޓް ފަދަ ކާނާ މާގިނައިން ބޭނުން ނުކުރުން\nކައިނިމޭގޮތަށް އޮށޯތުމަކީ ރަގަޅުކަމެއް ނޫނެވެ.\nމޭއެންދުމަށް އާންމުކޮށް ފަރުވާ ދެނީ ބަނޑުގައި ހުންނަ އެއްޗެތިން އުފެދޭ އެސިޑް ނުވަތަ ގޭސް މަދުކުރުމަށެވެ. ބަނޑުގައި އާދަޔާ ޚިލާފަށް ގޭސް އުފެދި އެގޭސްތައް ކާތަކެތި ހިގާ ހޮޅިއަށް އަރަން ފެށުމުން އެހޮޅީގެ ތެރޭގައި އިންނަ ދުލިފަށް ތުނިވެ، އަދި ފާރުވާން ދިމާވެއެވެ. މިފަރުވާ އިން ބަނޑުގައި ހުންނަ އުދަގޫތަކާއި ވޭންތައް ކުޑަވުމުގެ އިތުރުން ކާތަކެތި ހިގާހޮޅީގެ ތެރޭގައި އިންނަ ދުލިފަށް އަލުން ފަސޭހަވުމަށް މަގުފަހިވާނެއެވެ.\nނަމަވެސް މިކަމަށް ދޭ ބައެއް އެންޓެސިޑް ބޭހުން މޭއެންދުމަށް ލުޔެއް ލިބުނަސް ކާތަކެތި ހިގާ ހޮޅިއަށް ލިބިފައިވާ ގެއްލުން ފަސޭހައެއް ނުވެއެވެ. މޭއެންދުމަށް ޑޮކްޓަރުން ދެބާވަތެއްގެ ބޭސް ލިޔެދެއެވެ. އެއީ ޕްރޮޓޯން ނުވަތަ އެސިޑް ޕަމްޕް އިންހިބިޓާރސް އަދި އެޗް2 ރިސެޕްޓަރ އެންޓަގޮނިސްޓް އެވެ. ޕްރޮޓޯން ޕަމްޕް އިންހިބިޓާރސް އަކީ ބަނޑުގައި އެސިޑް އުފެދޭ މިންވަރު މަދުކޮށްދޭ އެއްޗެކެވެ. އެޗް2 ރިސެޕްޓަރ އެންޓަގޮނިސްޓްގެ ސަބަބުން ގޭސް އުފެއްދުން އެއްކޮށް ހުއްޓުވައެއް ނުދެއެވެ. ނަމަވެސް އެކަން ކުޑަކޮށްދެއެވެ. އެހެން ކަމުން ގިނަ ބަޔަކު ގަބޫލުކުރާގޮތުގައި މިކަމަށް ބޮޑަށް ރަގަޅީ ޕްރޮޓޯން ޕަމްޕް އިންހިބިޓާރސް ގުރޫޕްގައި ހިމެނޭ ބޭސްތަކެވެ.\nމޭއެންދުމުގެ އުދަގުލާއި ނުވަތަ ވައިގެ އުދަގުލާއި ކުރިމަތިވެއްޖެނަމަ ކުރެވިދާނެ އެންމެ މުހިއްމު ކަމަކީ ޑޮކްޓަރުން ދެއްވާ ބޭސް ގަވާއިދުން އޭގައިވާ މުއްދަތަށް ބޭނުންކުރުމެވެ. ސަބަބަކީ ކުޑަކޮށް ރަގަޅުވެލާއިރަށް ބޭސް ހުއްޓާލިޔަސް، އަނެއްކާ ވެސް އުދަގޫތައް ކުރިމަތިވުން އޮންނާނީ ވަރަށް ގާތުގައެވެ. ކުރެވިދާނެ އަނެއް ކަމަކީ ނިދާއިރު ކުޑަކޮށް ބޯދަށަށް އުސްކޮށް އޮތުމެވެ. ބަނޑަށްވުރެ ބޮލަށް އުސްނަމަ މޭއެންދުން އިހްސާސް ވާލެއް ކުޑަވާނެއެވެ.\nމޭއެންދުން ނޯޓްކުރަން ޑައިރީއެއް ކަހަލަ އެއްޗެއް ބާއްވާށެވެ. އޭގައި މޭއަންދަނީ ކިހާ އަވަސް އަވަހަށް ކަމާއި، އެކަމުގައި ކިހާ ވަގުތެއް ނަގާކަން ނޯޓްކުރެވިދާނެއެވެ. ވަކި އެއްޗެއް ކެއުމުން މޭއަންދާނަމަ އެކަންވެސް އޭގައި ނޯޓްކުރެވިދާނެއެވެ. އަދި އެފަދަ ތަކެތި ބޭނުންކުރުމާ ދުރުހެލިވާށެވެ.\nކާގަޑީގައި މާގިނައިން ނުކައި މަދު އެތިކޮޅަކުން ފުއްދާލެވޭތޯ ބަލާށެވެ. އަދި ލަސްލަހުން ރަގަޅަށް ހަފައިގެން ކާށެވެ. ނިދާގަޑި ކައިރިވުމުން ނުކާށެވެ. ނިދަން އޮށަންނަން ވާނީ އެންމެ މަދުވެގެން ކެއިތާ2ގަޑިއިރު ފަހުންނެވެ. ނިދަން ނޫނަސް ކައިގެން ޓީވީ ބަލަން ނަމަވެސް އޮށޯވެގެން ނޯންނާށެވެ. ތަންކޮޅެއް ފަލަނަމަ ހިކެން މަސައްކަތް ކުރާށެވެ. ސަބަބަކީ ފަލަ މީހުންނަށް މާފަސޭހައިން މޭއެންދުން ނުވަތަ ވައިގެ އުދަގޫ ވާނެތީ އެވެ.\nޑޮކްޓަރީ ބޭސް ބޭނުން ކުރުމުގައި ފަރުވާތެރިވާށެވެ. އެސްޕިރިން އަދި އެހެނިހެން ތަދުކަނޑުވާ ބާރުގަދަ ބޭސްތަކާ ދުރުހެލިވާށެވެ. މިފަދަ ބޭހުން ބަނޑުގެ މައްސަލަތައް ކުރިމަތިވާލެން އިތުރުވަނެއެވެ. މާބާރުކޮށް ހުންނަ ހެދުން ލުމަކީވެސް ރަގަޅު ކަމެއް ނޫނެވެ.


Iuthiraafu vaa meehaa ah dhauvaa nukurumuge baareh PG ah neh: Hailam\nއިއުތިރާފުވާ މީހާއަށް ދައުވާ ނުކުރުމުގެ ބާރެއް ނެތް: ހައިލަމް\nއިއުތިރާފުގެ އެއްބަސްވުމަކީ އިއުތިރާފުވާ މީހާއާ ދެކޮޅަށް އެއްވެސް ދައުވާއެއް ނުކޮށް ލީގަލް އިމިއުނިޓީ ދިނުމުގެ ބާރު ގާނޫނުން ޕްރޮސެކިއުޓަރު ޖެނެރަލް (ޕީޖީ) އަށް ލިބިދެވޭ މަފްހޫމެއް ނޫން ކަމަށް ކްރިމިނަލް ކޯޓްގެ ކުރީގެ އިސް ގާޒީ އަހުމަދު ހައިލަމް ވިދާޅުވެއްޖެ އެވެ.\nހައިލަމް މިހެން ވިދާޅުވީ އެމްއެމްޕީއާރްސީގެ ބޮޑު ހިޔާނާތުގައި ހިމެނޭ އެސްއޯއެފް ކުންފުންޏަށް ދައުވާ ނުކުރަން ނިންމާފައިވާ ކަމަށް ދައުލަތު ބުނުމާއި ގުޅިގެންނެވެ. ދައުލަތުން އެކަން ހާމަކޮށްފައިވަނީ މިއަދު ސުޕްރީމް ކޯޓްގައި އޮތް ޝަރީއަތެއްގައެވެ.\nހައިލަމް ވިދާޅުވީ އިއުތިރާފުގެ އެއްބަސްވުމަކީ އިއުތިރާފުވާ މީހާއާ ދެކޮޅަށް އެއްވެސް ދައުވާއެއް ނުކޮށް ލީގަލް އިމިއުނިޓީ ދިނުމުގެ ބާރު ގާނޫނުން ޕީޖީ އަށް ލިބިދެވޭ މަފްހޫމެއް ނޫން ކަމަށެވެ. އިއުތިރާފުގެ އެއްބަސްވުން ހެދޭނީ ހަމަ އެކަނި ވަކި ދައުވާއެއް ކުރުމަށް ނުވަތަ ކޮށްފައިވާ ބައެއް ދައުވާތައް އަނބުރާ ގެނައުމަށް ނުވަތަ ކުށުގެ އަދަބު ލުއި ކޮށްދިނުމަށް ކަމަށް ހައިލަމް ވިދާޅުވިއެވެ.\nގާނޫނުގައި އެކަން ބަޔާންކޮށްފައިވާ މާއްދާވެސް ހައިލަމް ވަނީ ހިއްސާކޮށްފައެވެ.\n"މީހަކާ ދެކޮޅަށް ތަހުގީގުގައި ހެކި ލިބިފައިވުމަކީ އެމީހާ އަތުގައި އެހެން މީހަކާ ދެކޮޅަށް ހުރި ހެކި ބޭނުންކޮށްގެން އިއުތިރާފުގެ އެއްބަސްވުމެއްގެ ތެރެއިން ލީގަލް އިމިއުނިޓީ ހޯދޭނެ ކަމެއްް ނޫން. އިއުތިރާފުގެ އެއްބަސްވުމަކީ ތުހުމަތުކުރެވޭ މީހާ އިސްލާހުވުމަށް ފުރުސަތު ދިނުމުގެ ގޮތުން ގާނޫނުގައި ބަޔާންކުރެވިފައިވާ ބާބެއް،" ހައިލަމް ވިދާޅުވިއެވެ.\nއެމްއެމްޕީއާރްސީ ހިޔާނާތުގެ ފައިސާތައް ޖަމާކޮށް އެކި މީސްމީހުންނަށް ބަހާފައި ވަނީ އެސްއޯއެފްގެ އެކައުންޓެއް މެދުވެރިކޮށެވެ. މިކަމުގައި އެސްއޯއެފް ކުންފުނީގެ މީހުން ވެސް ވަނީ ޝާމިލްވެފަ އެވެ.\nއެސްއޯއެފްގައި އިސްކޮށް އުޅުނު މުހައްމަދު އައްލާމް ލަތީފް (މޮހޯ) އާއި އޭނާގެ ގާތް މީހުން ކަމަށްވާ މުހައްމަދު ހުސައިން (އޮއިއްޓޭ) އަދި އަހްމަދު އިޝްފާހު އަލީ ހޯދުމަށް އިންޓަޕޯލް ރެޑް ނޯޓިސް ނެރުނެވެ. ނަމަވެސް އެ ނޯޓިސް ފަހުން ވަނީ ބާތިލްކޮށްފަ އެވެ. އެމީހުން އަދިވެސް ދިރިއުޅެމުން ދަނީ ރާއްޖެއިން ބޭރުގަ އެވެ.\nކުރީގެ ރައީސް އަބްދުﷲ ޔާމީންގެ މައްޗަށް ސާބިތުވެފައިވާ މަނީ ލޯންޑަރިންގެ ކުށުގެ އިސްތިއުނާފީ ޝަރީއަތުގައި މިއަދު ފަނޑިޔާރުން ވަނީ ދެފަރާތާވެސް ގިނަ ސުވާލުތަކެއް ކުރިމަތިކުރުވާފަ އެވެ. ފަނޑިޔާރު ޑރ. އަޒްމިރަލްދާ ޒާހިރު ވަނީ ދައުލަތަށް ގިނަ ސުވާލުތަކެއް އަމާޒުކޮށްފަ އެވެ. އެގޮތުން އެސްއޯއެފްގެ މައްޗަށް އެއްވެސް ތަހުގީގެއް ހިންގައި ދައުވާއެއް ކުރެވުނުތޯ އާއި އެ ކުންފުނީގެ އެކައުންޓްގައި ހުރީ ހަމައެކަނި އެމްއެމްޕީއާރްސީގެ ފައިސާތޯ އެއްސެވި އެވެ.\nދައުލަތުގެ ފަރާތުން ޕަބްލިކް ޕްރޮސެކިއުޓާ އަހުމަދު ނައުފަލް ވިދާޅުވީ އެސްއޯއެފްގެ މައްޗަށް ދައުލަތުން ދައުވާ ނުކުރަން ނިންމާފައިވާ ކަމަށެވެ. ސަބަބަކީ އެމްއެމްޕީއާރްސީގެ ހިޔާނާތާއި ގުޅިގެން މިހާރު ދައުވާ ކޮށްފައިވާ އަދި ތަހުގީގު ކުރަމުންދާ މައްސަލަތަކުގައި އެމީހުންގެ އެއްބާރުލުން ބޭނުންވާތީ ކަމަށެވެ. ހިޔާނާތުގެ ފައިސާގެ ތެރެއިން ފެންނަން އޮތީ ޗެކުތައް މެދުވެރިކޮށް ޖަމާކޮށްފައިވާ ފައިސާ އެކަނި ކަމަށް ނައުފަލް ވިދާޅުވި އެވެ.\nމި މައްސަލަ އެންމެ ފުރަތަމަ ތަހުގީގު ކުރިއިރު އެމީހުން ރާއްޖޭގައި ނެތްކަން ފާހަގަކުރައްވަމުން ދައުލަތުގެ ވަކީލް ވިދާޅުވީ 2019 ވަނަ އަހަރު އެސްއޯއެފް ކުންފުނީގެ ދެ މީހެއްގެ ބަޔާން ނެގި ކަމަށެވެ. އޭރު ދަށު ކޯޓުގައި މި މައްސަލަ ހިނގަމުން ދިޔައިރު ހެކީގެ ގޮތުގައި އެ ބަޔާންތައް ހުށަހެޅި ނަމަވެސް ދަށު ކޯޓުން ބަލައިގެންފައި ނުވާ ކަމަށެވެ.\nދައުލަތުން އިތުރަށް ފާހަގަކޮށްފައި ވަނީ އެސްއޯއެފް އަކީ އެމްއެމްޕީއާރްސީ މެދުވެރިކޮށް ފައިސާ ބަންޑަލް ކުރުމަށް ގެންގުޅުނު ހަތިޔާރެއް ކަމަށެވެ.\nސުޕްރީމް ކޯޓް ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް + އަހުމަދު ހައިލަމް\nއަމީން ދޫކޮށްލި މައްސަލަ ސުޕްރީމް ކޯޓުގައި ނިމުމާ ގާތަށް


Rayyithunge Majilihuge jalsaa baavanee HPA ge huhdha libigen\nމަޖިލީހުގެ ޖަލްސާތައް އަލުން ފެށުން\nރައްޔިތުންގެ މަޖިލީހުގެ ޖަލްސާ ބޭއްވޭނެ އުސޫލުތަކެއް އެޗްޕީއޭއިން އެކުލަވާލާފައިވޭ\nޖަލްސާތަކަށް ވަޑައިގަންނަވަން ފުލުހުން އަންނަނީ ހުއްދަ ދޫކުރަމުން\nފުލުހުން ވަނީ އެޗްޕީއޭގެ އުސޫލުތައް ކަށަވަރުކުރުމަށް މަޖިލީހުގެ އިދާރާއަށް އަންގާފައި\nކ. މާލެ | 26 މެއި 2020 | އަންގާރަ 02:38 | 7,727\nރައްޔިތުންގެ މަޖިލީހުގެ ޖަލްސާއެއްގެ ތެރެއިން: ޖަލްސާތައް ބާއްވާނީ އިޖުތިމާއީ ގައިދުރުކަން ބަހައްޓައިގެން - މަޖިލިސް\nރައްޔިތުންގެ މަޖިލީހުގެ ޖަލްސާކުރާ މާލަމުގައި ބޭއްވުމަށް ހަމަޖެހިފައިވާ ޖަލްސާ ބާއްވަނީ ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ ހުއްދަ ލިބިގެންކަން ރާއްޖެއެމްވީ އަށް ކަށަވަރުވެއްޖެ އެވެ.\nރައްޔިތުންގެ މަޖިލިސް ކުރާ ގޭގައި ޖަލްސާ ބޭއްވޭނެ އުސޫލެއް އެޗްޕީއޭ އިން ވަނީ ކަނޑައަޅާފަ އެވެ. އަދި އެ އުސޫލުތަކުގެ ތެރެއިން ޖަލްސާތަކަށް ދާން ބޭނުންވާ މެމްބަރުންނަށް ހުއްދަ ދިނުމުގެ މަސައްކަތް ފުލުހުންނާ ވަނީ ހަވާލުކުރެވިފަ އެވެ.\nމެމްބަރުންނަށް ޖަލްސާ އަށް ވަޑައިގެންނެވޭނެ ހުއްދަތައް ދޫކުރުމަށް ރައްޔިތުންގެ މަޖިލީހުގެ އިދާރާއިން ފޮނުވި ސިޓީއެއްގެ ޖަވާބުގައި ފުލުހުން ވަނީ، އެޗްޕީއޭ އިން ކަނޑައަޅާފައިވާ އުސޫލުތައް ފުރިހަމަކުރުމުން ޖަލްސާ އަށް ދިއުމަށް މެމްބަރުންނަށް ވަޑައިގެންނެވޭނެ ގޮތް ހަމަޖައްސައި ދެއްވުމަށް ހުއްދަ ލިބިފައިވާކަމަށް ބަޔާންކޮށްފަ އެވެ.\nއެގޮތުން ޖަލްސާކުރާ މާލަމަށް ވަނުމުގެ ކުރިން ޓެމްޕަރޭޗަރު ބެލުން، ހުން ނެތްކަން ކަށަވަރުކުރުން، ކޮވިޑުގެ އަލާމާތެއް ހުރި މީހަކު ޖަލްސާގައި ބައިވެރިނުވުން، އިޖުތިމާއި ގައިދުރުކަން ބެހެއްޓުން، ޖަލްސާގައި ބައިވެރިވާ މީހުންނަށް ސައިބޯނިލައިގެން ނުވަތަ ހޭންޑް ސެނިޓައިޒަރ ބޭނުންކޮށްގެން އަތް ސާފުކުރުމުގެ އިންތިޒާމް ހަމަޖެއްސުން އަދި ޖަލްސާ ކުރާ މާލަމުގައި ހުންނަ އަތްލާ ތަކެއްޗާއި ތަންތަން ޑިސްއިންފެކްޓް ކުރުން ފަދަ ކަންކަން ކުރުމަށް އެޗްޕީއޭ އިން ވަނީ އަންގާފަ އެވެ.\nއޭގެ އިތުރުން، ކޮވިޑުން ރައްކާތެރިވުމަށް ދެވިފައިވާ އިރުޝާދުތަކާއި އެއްގޮތަށް ހުރިހާ އިރެއްގައި އަމަލު ކުރުމަށާއި، ކޮންމެހެން ބާއްވަން ޖެހޭ ޖަލްސާއެއް ނޫނީ ނުބޭއްވުމަށް އެޗްޕީއޭ އިން ވަނީ އެދިފަ އެވެ. އެ އެޖެންސީން އެދުނީ އެނޫން ހާލަތްތަކުގައި ވަރޗުއަލްކޮށް ޖަލްސާ ބޭއްވުމަށެވެ.\nމެމްބަރުންނަށް ހުއްދަ ދިނުމާއި ގުޅޭ ގޮތުން ފުލުހުން ބުނެފައިވަނީ، ރައްޔިތުންގެ މަޖިލީހުގެ ޖަލްސާއެއް މަޖިލީހުގެ ތަޅުމުގައި ބާއްވާނަމަ ފުރިހަމަކުރުމަށް އެޗްޕީއޭއިން އިރުޝާދުދީފައިވާ ކަންކަން މަޖިލީހުގެ އިދާރާގައި ދަންނަވާފައިވާ ކަމަށެވެ. އަދި ޖަލްސާއަށް ވަޑައިގެންނެވުމުގެ ހުއްދަ ދިނުމަށް މަޖިލީހުން އެދިފައިވާ މެމްބަރުންނާއި އިދާރީ މުވައްޒަފުންނަށް ހުއްދަ ދޫކުރުމަންދާ ކަމަށް މައުލޫމާތު ދީފައި ވެއެވެ.\nރައްޔިތުންގެ މަޖިލީހުގެ ޖަލްސާކުރާ މާލަމުގައި ޖަލްސާއެއް ބޭއްވުމަށް ނިންމުމާއި ގުޅިގެން މެމްބަރުންގެ މެދުގައި ހިޔާލު ތަފާތުވުންތަކެއް އުފެދުނެވެ. އަދި އެޗްޕީއޭގެ ހުއްދަ ނެތި ޖަލްސާއަށް ދިއުމަށް އުޒުރުވެރިވާ ކަމަށް ބައެއް މެމްބަރުން ވަނީ ހާމަކޮށްފަ އެވެ.\nރައްޔިތުންގެ މަޖިލީހުގެ ޖަލްސާތައް ކުރިއަށް ގެންދެވޭނެ އުސޫލެއް އެޗްޕީއޭ އިން ކަނޑައަޅާފައިވާ އިރު، މަޖިލިހުން ވަނީ މާލަމުގައި ޖަލްސާތައް ބާއްވަން ނިންމާފައިވާކަން އިއުލާންކުރުމާއިއެކު، ޖަލްސާތައް ބޭއްވުމުގައި އަމަލުކުރާނެ ގޮތުގެ އުސޫލުތައް އާންމުކޮށްފަ އެވެ. އެގޮތުން، ތަޅުމުގައި އެއް ފަހަރާ ތިބެވޭނީ 42 މެމްބަރުންނަށް ކަމަށް ވަނީ ނިންމާފަ އެވެ.\nތަޅުމުގައި ތިއްބަވާ މެމްބަރުން ކަނޑައެޅިގެންދާނީ ރައްޔިތުންގެ މަޖިލީހުގެ ރައީސް އެކުލަވާލާ އުސޫލެއްގެ ދަށުންނެވެ. މަޖިލީހުގެ ތަޅުމުގައި ތިއްބަވާ މެމްބަރުންނާއި އިދާރީ މުވައްޒަފުން މާސްކު އެޅުމަށް ވެސް އުސޫލުގައި ވެއެވެ. އިދާރީ މުވައްޒަފުންގެ އަދަދުތައް ވެސް ވަނީ އެ ވަގުތަކަށް ބޭނުންވާނެ އެންމެ މަދު އަދަދަކަށް ދަށްކޮށްފަ އެވެ. ވޯޓުލުމުގައި މެމްބަރުން މަޖިލީހުގެ ތަޅުމުން ވަދެ ނިކުމެ ހެދޭނެ އުސޫލުތައް ވަނީ އެކުލަވާލާފަ އެވެ.\nއެންމެ ފަހުން ރައްޔިތުންގެ މަޖިލިސްކުރާ ގޭގައި ޖަލްސާއެއް ބާއްވާފައިވަނީ 18 މާރޗު 2020 ގައެވެ. އެ ދުވަހުގެ ޖަލްސާގައި، ޖަލްސާތައް މެދުކަނޑާލެއްވިކަން އިއުލާންކުރަމުން ވެސް ރައީސް ނަޝީދު ވަނީ، ޖަލްސާއަކަށް ގޮވާލާ ގޮވާލުމަކަށް ތައްޔާރަށް ތިއްބެވުމަށް މެމްބަރުން ގާތު ވިދާޅުވެފަ އެވެ.\nއޭގެ ފަހުން ރައްޔިތުންގެ މަޖިލީހުގެ ޖަލްސާތައް އޮންލައިންކޮށް ބާއްވާނެ އުސޫލެއް އެކުލަވާލުމަށްފަހު، މާރޗު މަހުގެ 30 ވަނަ ދުވަހު ފުރަތަމަ ފަހަރަށް އޮންލައިންކޮށް ރައްޔިތުންގެ މަޖިލީހުގެ ޖަލްސާއެއް ކުރިއަށް ގެންދެވުނެވެ. އޭގެ ފަހުން މަޖިލީހުގެ ޖަލްސާތައް ވަރޗުއަލް ކޮންފަރެންސިންގ މެދުވެރިކޮށް ގަވައިދުން ކުރިއަށް ގެންގޮސްފައި ވެއެވެ.


ވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ މިފަހަރުގެ ބަޖެޓްގެ ވަރަށް ބޮޑު އަމާޒެއްކަން ރައީސުލްޖުމްހޫރިއްޔާ ހާމަކުރައްވައިފި – Maldivian Democratic Party\n13 ޖެނުއަރީ 2011\nވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ މިފަހަރުގެ ބަޖެޓްގެ ވަރަށް ބޮޑު އަމާޒެއްކަން ރައީސުލްޖުމްހޫރިއްޔާ ހާމަކުރައްވައިފި\nރާއްޖޭގައި ވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ 2011 ވަނަ އަހަރުގެ ބަޖެޓްގެ ވަރަށް ބޮޑު އަމާޒެއް ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ، އިއްޔެ ހަވީރު މާޅޮސްމަޑުލު ދެކުނުބުރީ ހިތާދޫއަށް ވަޑައިގެން އެރަށު ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، ވަޒީފާދޭ ފަރާތަކީ ހަމައެކަނި ސަރުކާރު ކަމުގައި ދެކިގެން ނުވާނެކަމަށާއި، އިތުބާރު ކުރެވޭ ވަޒީފާތަކުގެ ފުރުސަތު ރަށްރަށުގައި ހުޅުވާލެވިގެން ނޫނީ ތަރައްޤީ ނުގެނެވޭނެ ކަމުގައި ވިދާޅުވިއެވެ. އެހެންކަމުން، އަމިއްލަ ވިޔަފާރިއަށް ލުއި ލޯނާއި، ސަރުކާރުގެ ގެރެންޓީ ދީގެން، ވިޔަފާރިތައް ތަރައްޤީކޮށް ވިޔަފާރިތަކުގެ ތެރެއިން ވަޒީފާތައް އިތުރުކުރުމަކީ ސަރުކާރުގެ ބޮޑު އަމާޒެއް ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި އިރާދަކުރެއްވިއްޔާ 2011 ވަނަ އަހަރުގެ ތެރޭގައި ރައްޔިތުންނަށް އެކަންކަން ފެނިގެންދާނެ ކަމުގައިވެސް ރައީސް ވިދާޅުވިއެވެ.\nހިތާދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސަރުކާރުގެ މައިގަނޑު5ވަޢުދުގެ ދަށުން، ހިތާދޫއަށް މިހާތަނަށް ސަރުކާރުން ކޮށްދެއްވާފައިވާ ކަންކަމުގެ ތަފްޞީލު، ރައްޔިތުންނާ ޙިއްޞާ ކުރެއްވިއެވެ. އަދި ހިތާދޫގެ ތަރައްޤީއަށް ކުރިއަށް ރޭވިފައިވާ ބައެއް ޕްރޮގްރާމްތަކުގެ މަޢްލޫމާތުވެސް، ރައީސުލްޖުމްހޫރިއްޔާ ރައްޔިތުންނާ ޙިއްޞާ ކުރެއްވިއެވެ. އެގޮތުން، ހިތާދޫގައި ނަރުދަމާގެ ނިޒާމެއް ގާއިމްކުރުމުގެ މަސައްކަތް މިއަހަރުގެ ތެރޭގައި ފެށޭނެކަން ރައީސް ފާހަގަކުރެއްވިއެވެ.\nރައީސުލްޖުމްހޫރިއްޔާ ހިތާދޫއަށް ވަޑައިގަތުމުން، އެމަނިކުފާނަށް އެރަށުގެ ރައްޔިތުން ވަރަށްހޫނު މަރްޙަބާއެއް ދެންނެވިއެވެ. ހިތާދޫއަށް ރައީސުލްޖުމްހޫރިއްޔާ ކުރެއްވި ދަތުރުފުޅުގައި، ހިތާދޫގެ އާންމު ޙާލަތު ބައްލަވައިލައްވައި ރަށުތެރޭގައި ހިންގަވާލެއްވިއެވެ.


މަހިބަދޫން މަސްތުވާތަކެއްޗާއެކު ދެ މީހަކު ހައްޔަރުކޮށްފި\nބުރާސްފަތި ،2 އޭޕްރިލް 2020 / 15:59\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން އދ. މަހިބަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި، މަހިބަދޫން މަސްތުވާތަކެއްޗާއެކު ދެ މީހަކު ހައްޔަރުކޮށްފިއެވެ.\nމަހިބަދޫގައި މަސްތުވާތަކެތި ބޭނުންކޮށް އެތަކެތީގެ ވިޔަފާރިކުރާ ކަމަށް ފުލުހުންނަށް ލިބުނު މަޢުލޫމާތަކާ ގުޅިގެން ހިންގި އެ އޮޕަރޭޝަނުގައި ހައްޔަރުކޮށްފައިވަނީ 23 އަހަރުގެ މީހަކާއި 38 އަހަރުގެ މީހެކެވެ. މި ދެ މީހުންނަކީވެސް ދިވެހި ފިރިހެނުންނެވެ.\nމި އެޕްރީލް މަހުގެ 1 ވަނަ ދުވަހު ހިންގި އެ އޮޕަރޭޝަނުގައި އެ ދެ މީހުން ފުލުހުންގެ ބެލުމުގެދަށަށް ގެނެސް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއް ހުރި ހަތަރު ކަރުދާސްކޮޅު ފެނިފައިވެއެވެ.\nމި މައްސަލައިގައި ހައްޔަރުކޮށްފައިވާ ދެ މީހުންގެ ބަންދާމެދު ގޮތެއް ނިންމުމަށް އދ. އޮމަދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު 23 އަހަރުގެ މީހާއަށް ދީފައިވާއިރު 38 އަހަރުގެ މީހާ ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.


Covid -19 ge sababun egunee innsanage nikamethikan - Hukuru Huthuba\nރާއްޖެއިން މިއަދު އކޯވިޑް-19އަށް 128 މީހުން ޕޮޒިޓިވް ވެއްޖެއެވެ.\nކުރަން ނުޖެހޭ ކަންތައްތަކަށް 26 މިލިއަން ރުފިޔާ ޓަވަރިޒަމް މިނިސްޓްރީ ޚަރަދުކޮށްފައިވޭ\nޕޮލިސިންގ ޑިއުރިން ޕެންޑަމިކް ޓައިމްސް ވޯކްޝޮޕްގައި ރާއްޖޭގެ ފުލުހުން ބައިވެރިވެއްޖެ\nގިނަ ޢަދަދެއްގެ ބަނގުރާ ނައްތާލައިފި\nދައުލަތުގެ އިދާރާތަކުގެ މުސާރައާ އިނާޔަތްތައް ޝާއިއު ކުރަން އައިކޮމްއިން އަންގައިފި\nބްރިޖްގެ މަޝްރޫއުއަށް އިންޑިއާ ސަރުކާރުން 500 މިލިއަން ޑޮލަރުދޭން ނިންމައިފި\nކުޑަކުއްޖަކަށް ޖިންސީ ގޯނާކޮށްފައިވާ މައްސަލައެއްގައި މީހަކު ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފި\nކޮވިޑް-19 ގެ ސަބަބުން އެގުނީ އިންސާނާގެ ނިކަމެތިކަން- ހުކުރު ޚުޠުބާ\nކޮވިޑް-19 ގެ ސަބަބުން އެގުނީ އިންސާނާގެ ނިކަމެތިކަން ކަމަށް މިއަދުގެ ހުކުރު ޚުޠުބާގައި ބުނެފިއެވެ. ހުކުރު ޚިޠުބާގައި ބުނީ އިންސާނުންކުރަމުންއައި ނޭދެވޭ ކަންކަމުން ދުރުހެލިވެ، ދިރިއުޅުމުގެ ވައްޓަފާޅިއާ އާދަތަކަށް ބޮޑެތި ބަދަލުތަކެއް ގެނެސް ސާފުތާހިރުކަމުގެ މިންގަޑުތަކަށް އިޚްތިރާމް ކުރަން މަޖުބޫރުކުރުވީ ކޮންކަމެއް ހެއްޔެވެ؟\nލޮލަށް ނުފެންނަ ކުޑަ ކުޑަ މަޚްލޫޤެއްގެ ސަބަބުން، ބިރުވެރިކަމާއި ނާމާންކަން ވެރިވެ، ޢާއްމު ޚިދުމަތް ހުއްޓި، އިޤްތިޞާދީ ބޮޑު ގެއްލުމަކާއި ކުރިމަތިވުމުން، އިންސާނުންނަށް ލިބިގެންދިޔައީ ކޮންފަދަ ބޮޑު ޢިބްރަތްތެރި ފިލާވަޅެއް ގެއްޔެވެ؟\nމާލޭ ސަރަހައްދުގެ މިސްކިތްތަކުގައި މިއަދުގެ ހުކުރުން ފެށިގެން ހުކުރު ނަމާދު ކުރާ ގޮތަށް އިސްލާމިކް މިނިސްޓްރީއިން ނިންމާފައިވާއިރު މިއަދުގެ ހުކުރު ޚުޠުބާ އެހެން ދުވަސްތަކާއި ޚިލާފަށް ވަރަށް ކުރުކަން ފާހަގަ ކުރެވުނެވެ.\nއަދި ޚުޠުބާގައި ވިދާޅުވީ ހުކުރުގެ ޖަމާޢަތް ވަގުތީގޮތުން މެދުކަޑާލުމުން އެތައްބަޔަކަށް ވަނީ ފުން އަސަރުކޮށްފާކަމަށެވެ.


Ahbishek bollywood ga 20 aharu - One Online\nމަޝްހޫރު ފިލްމީ ތަރި އަބީޝެކް ބަޗަން ބޮލީވުޑްގައި މަސައްކަތް ކުރާތާ 20 އަހަރު ވެއްޖެއެވެ. މަޝްހޫރު ބަތަލާ އައިޝްވާރިޔާ ރާއި އާ ކައިވެނީގެ ގޮތުން ގުޅިގެން އުޅޭ އަބީޝެކް އަކީ ޖަޔާ ބަޗަން އަދި އަމީތަބު ބަޗަންގެ ފިރިހެން ދަރިފުޅެވެ.\nބޮލީވުޑްގައި އެހާ ބޮޑު ކާމިޔާބީއެއް އަބީޝެކް އަށް ހާސިލުކުރެވިފައި ނުވިނަމަވެސް، އޭނާ ވަނީ އާއްމުންގެ ތެރޭގައި ވަރަށް ހިނގި ބައެއް ފިލްމުތަކުގެ ލީޑްރޯލުން ފެނިގެން ގޮސްފައެވެ. އަބީޝެކް އޭނާގެ ފިލްމީ ކެރިއަރު ފެށީ 2000 ވަނަ އަހަރު ރިލީޒް ކުރީ "ރެފިއުޖީ" އިންނެވެ. އެ ފިލްމުގެ ލީޑްރޯލުން އަބީޝެކްގެ އިތުރުން ފެނިގެންގޮސްފައިވަނީ ކަރީނާ ކަޕޫރުއެވެ.\nއަބީޝެކް ލީޑް ރޯލުން ފެނިގެން ގޮސްފައިވާ މަޝްހޫރު ބައެއް ފިލްމުތަކުގެ ތެރޭގައި "ހައުސް ފުލް 4"، "ކަބި އަލްވިދަ ނާ ކެހެނާ"، އަދި "ބޮލް ބަޗަން" އެވެ.\nއަބީޝެކް ބޮލީވުޑްގައި 20 އަހަރު ހަމަވުމުން މަޝްހޫރު ތަރި ސުނިލް ޝެޓީ ވަނީ އެކަމަށް އޭނާއަށް މަރުހަބާ ކިޔައި ހާއްސަ ޕޯސްޓެއް ކޮށްފަ އެވެ. އިންސްޓަގްރާމުގައި ހިއްސާ ކުރި ޕޯސްޓެއްގައި ސުނިލް ބުނީ، 20 އަހަރުވިޔަސް އަދިވެސް އަބީޝެކް އަކީ އޭނާގެ ފެވަރިޓް ކަމަށެވެ. ސުނިލް ޝެޓީގެ އިތުރުން ވެސް ވަރަށް ގިނަ ތަރީން ވަނީ އަބީޝެކް އަށް މި މުނާސަބަތާ ގުޅިގެން މަރުހަބާ ކިޔައިފަ އެވެ.\nބޮލީވުޑްގައި ނެޕޮޓިޒަމް އޮތް މިންވަރާއި ގުޅޭގޮތުން އާއްމުން ބަހުސް ކުރަމުންދާ މިދަނޑިވަޅުގައި ގިނަ ބަޔަކު ދަނީ އަބީޝެކް އަށްވެސް ފާޑު ކިޔަމުންނެވެ. އެގޮތުން، އޭނާއަށް އެކްޓް ކުރަން ނޭނގޭ ކަމަށާއި، ބޮލީވުޑްގައި އެ ހުރެވެނީ އަމިތާބު ބަޗަންގެ ދަރިފުޅަށް ވާތީ ކަމަށް ބައެއް މީހުންދަނީ ބުނަމުންނެވެ.


Fuluhunai Council Thah Gulhigen Masaiykaiy Kuraane Onigandeh Ekulavaalany\nކައުންސިލްތަކާއި ފުލުހުން ގުޅިގެން މަސައްކަތް ކުރުމަށް އޮނިގަނޑު އެކުލާލުމަށް މަޝްވަރާ ކުރުމަށް ބާއްވާ ވޯކް ޝޮޕް..ފޮޓޯ/ފުލުހުން\nފުލުހުންނާއި ކައުންސިލްތައް ގުޅިގެން މަސައްކަތްކުރާނެ އޮނިގަނޑެއް އެކުލަވާލަނީ\n25 ނޮވެންބަރ 2021 - 15:32:12\nދިވެހި ފުލުހުންގެ ހިދުމަތުގެ ގާނޫނު ހަތް ވަނަ މައްދާގައިވާ ގޮތުގެ މަތިން، ކައުންސިލްތަކާއި ފުލުހުން ގުޅިގެން މަސައްކަތްކުރާނެ ގޮތުގެ އޮނިގަނޑެއް އެކުލަވާލުމުގެ މަސައްކަތް މިއަދު ފަށައިފިއެވެ.\nފުލުހުން ބުނިގޮތުގައި ކައުންސިލްތަކާ ގުޅިގެން މަސައްކަތް ކުރާނެ ގޮތުގެ އޮނިގަނޑު އެކުލަވާލުމުގެ ގޮތުން މިއަދު ފަށާފައިވާ، ވޯކްޝޮޕުގައި ކުރިއަށްދާނީ ފުލުހުންގެ ކަމާ ގުޅުން ހުރި ޑިޕާޓްމަންޓްތަކާއި ފަސް ރީޖަންގެ ކޮމާންޑަރުންނާއި ލޯކަލް ގަވަމަންޓް އޮތޯރިޓީ އާއި ކައުންސިލްތަކާ އަދި ޖަމުއިއްޔާތައް ހިމެނޭހެން 35 ބައިވެރިންނާއެކު ދެ ދުވަހުގެ މުއްދަތަށެވެ.\nއެ ވޯކްޝޮޕްގައި، ފުލުހުންނާއި ލޯކަލް ގަވަރމަންޓް އޮތޯރިޓީއާއި ކައުންސިލްތައް ގުޅިގެން މަސައްކަތްކުރާނެ ގޮތްތަކާ ގުޅޭގޮތުން، ވޯކްޝޮޕްގެ ބައިވެރިންގެ މެދުގައި މަޝްވަރާ ކުރެވިގެންދާނެއެވެ. އަދި މަޝްވަރާ ކުރެވުނު ކަންކަމުގެ މައްޗަށް އޮނިގަނޑެއް އެކުލަވައިލުމުގެ މަސައްކަތް ފުލުހުންގެ ކަމާ ގުޅުންހުރި ޑިޕާޓްމަންޓު ތަކުން ކުރުމަށް ހަމަޖެހިފައިވެއެވެ.\nފުލުހުންގެ ހިދުމަތް ލާމަރުކަޒީކޮށް ދިނުމަށް، ދިވެހި ފުލުހުންގެ ހިދުމަތުގެ ގާނޫނުގެ ހަ ވަނަ މާއްދާގައި ބަޔާންކޮށްފައިވެއެވެ. އަދި ފުލުހުންގެ ހިދުމަތް ދޭންވާނީ ލާމަރުކަޒީ ކޮމިއުނިޓީ ޕޮލިސިންގެ ފަލްސަފާއާ އެއްގޮތަށް، އެ ހިދުމަތެއް ދެވޭ ސަރަހައްދެއްގެ ރައްޔިތުންނާއި، ކައުންސިލްތަކާއި، މަދަނީ ޖަމިއްޔާތަކާއި، ދައުލަތުގެ މުއައްސަސާތަކުގެ ބައިވެރިވުން ލިބޭނެ ފަދަ ގޮތަކަށް ކަމުގައި، އެ ގާނޫނުގެ ހަތް ވަނަ މާއްދާގެ (ހ) ގައި ބަޔާންކޮށްފައިވެއެވެ. އަދި މި މާއްދާގެ (ހ) ގައި ބަޔާންކޮށްފައިވާ މަގުސަދު ހާސިލުކުރުމަށްޓަކައި، ގާނޫނުގެ ހަ ވަނަ މާއްދާގެ ދަށުން، ކަނޑައެޅޭ ސަރަހައްދު ތަކުގައި ގާއިމުކުރެވޭ ފުލުހުންގެ މަރުކަޒުތައް މެދުވެރިކޮށް އަންނަނިވި ކަންކަން ކުރަންވާނެ ކަމަށް އެ މައްދާގެ (ށ) ގައި ބަޔާންކޮށްފައިވެއެވެ.\nއެގޮތުން، ރައްޔިތުންނާއި، ކައުންސިލުތަކާއި މަދަނީ ޖަމިއްޔާތަކާއި، ދައުލަތުގެ އިދާރާތަކުގެ ބައިވެރިވުން ދެމެހެއްޓެނިވި ގޮތެއްގައި ފުލުހުންގެ މަސައްކަތަށް ހޯދުމަށްޓަކައި ހަރަކާތްތައް ރާވައި ހިންގުމާއި، އިސްކަންދީގެން މަސައްކަތް ކުރާނެ ކަންތައްތަކުގެ ތާވަލެއް ނުވަތަ ޕްލޭނެއް، ގުޅުން ހުރި ފަރާތްތަކާއެކު މަޝްވަރާކޮށް އެކުލަވާލައި ހިންގުމާ އަދި ކައުންސިލާއި ފުލުހުން ގުޅިގެން މަސައްކަތް ކުރާނެ ގޮތުގެ އޮނިގަނޑެއް ކައުންސިލްތަކުގެ މަޝްވަރާގެ މަތިން ފުލުހުން އެކުލަވާލައި، ކަމާގުޅޭ ފަރާތްތަކާ ހިއްސާކުރަންވާނެ ކަމަށް ބަޔާންކޮށްފައިވެއެވެ.


Raees avahaara kollan 40 dhuvahutherey3haamala reyvi: Umar\nރައީސް އަބްދުﷲ ޔާމީން: އަވަހާރަކޮށްލުމަށް ރާއްޖޭގައި މިހާތަނަށް އެންމެ ގިނަ ހަމަލާ އަމާޒު ކުރެވުނު ރައީސް\nވޭތުވެދިޔަ 40 ދުވަހުގެ ތެރޭގައި ތިން ފަހަރެއްގެ މަތިން ރައީސް އަބްދުﷲ ޔާމީން އަވަހާރަކޮށްލަން އެކި ގޮތްގޮތަށް ތިން ހަމަލާ ރާވާފައިވާ ކަމަށް ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nޕީއެސްމްގެ ވެބްސައިޓަށް ހޯމް މިނިސްޓަރު ދެއްވި އިންޓަވިއުއެއްގައި ވިދާޅުވެފައި ވަނީ ރައީސް ޔާމީން އަވަހާރަކޮށްލުމަށް ފުރަތަމަ ހަމަލާ ދިނީ 28 ސެޕްޓެމްބަރުގައި "ފިނިފެންމާ" ގައި ކަމަށާއި ދެވަނަ ހަމަލާ ރާވާފައި ވަނީ ސްނައިޕަ ޝޫޓަރެއްގެ އެހީގައި ބަޑިން ހަމަލާދީގެ ކަމަށެވެ.\nސްރީލަންކާގެ އެމީހާ މިހާރު ވަނީ ހައްޔަރުކޮށްފައެވެ. އެމީހާ ހައްޔަރު ކުރީ ކުރީގެ ނައިބު ރައީސް އަހުމަދު އަދީބު ޗައިނާ ދަތުރު ނިންމާލުމަށްފަހު މާލެ ވަޑައިގަތް ދުވަހު އެވެ. މިއަދު ފުލުހުން ބުނެފައިވާ ގޮތުގައި އެމީހާއަކީ ހަތިޔާރު ބޭނުންކޮށްގެން ރައީސް އަވަހާރަކޮށްލަން ފައިސާ ހަރަދުކޮށްގެން ގެނައި މީހެކެވެ.\nއެކަމަށް ހަރަދު ކުރީ ކާކުކަން ފުލުހުންނާއި ހޯމް މިނިސްޓަރު އަދި ވިދާޅު ނުވި ނަމަވެސް "އަވަސް" އަށް ކަށަވަރުވެފައިވާ ގޮތުގައި އެމީހާއަް ހަރަދުކޮށްފައި ވަނީ ކުރީގެ ނައިބު ރައީސް އަދީބެވެ.\nއުމަރު ވިދާޅުވީ ރައީސް އަވަހާރަކޮށްލަން ތިން ވަނަ ހަމަލާއެއް ރޭވީ ރައީސްގެ ގިނަ ބައްދަލުވުންތަކެއް ބާއްވާ މުލިއާގޭ ކައިރިން ރައީސް އާންމުކޮށް ދަތުރު ކުރައްވާ މަގުގައި ބޮމެއް ގޮއްވާލައިގެން ކަމަށާއި އެ ހަަމަލާ ރާވާފައި ވަނީ ގިނައަދަދެއްގެ ބަޔެއްގެ ފުރާނައަށް ގެއްލުންވާ ގޮތަށް ކަމަށެވެ.\nއެހެންނަމަވެސް ބޮން ގޮއްވާލުމުގެ ކުރިން އެކަން އެނގި ސަލާމަތީ ބާރުތަކުންވަނީ އެބޮން ނުގޮވާ ގޮތް ހަދާފައެވެ.\nމިއީ ރާއްޖޭގެ ފަހުގެ ތާރީހުގައި ރައީސަކު އަވަހާރަކޮށްލަން ޒަމާނީ ހަތިޔަރު ބޭނުންކޮށްގެން އެންމެ ގިނަ ހަމަލާ އާމާޒު ކުރި ފުރަތަމަ ރައީސެވެ. މީގެ ކުރިން ރައީސަކު އަވަހާރަކޮށްލަން އެންމެ ގިނަ ހަމަލާ އަމާޒުކޮށްފައި ވަނީ ރައީސް މުހައްމަދު އަމީނަށެވެ. އެއި ވަޅި ބޭނުންކޮށްގެންނާއި ސިހުރު ހަދައިގެންނާއި ޒަހަރު ބޭނުންކޮށްގެނެވެ. އެމަނިކުފާނު އަވަހާރަވީ އެމަނިކުފާނުގެ ވެރިކަން އިނގިލިބު ކުރި ފަހުން ދޫނިދޫގައި ހުންނަވައި މާލެ ވަޑައިގަތުމުން ތަޅައި އަނި ކުރުމުން ލިބި ވަޑައިގެންނެވި ޒަހަމްތަކަށް މާ ބޮޑު ފަރުވާއެއް ނުލިބި ވިހަމަނާފުށީގަ އެވެ،\nއުމަރު ނަސީރު ރައީސް އަބްދުﷲ ޔާމީން ރައީސް އަބްދުﷲ ޔާމީނަށް ދިން ހަމަލާ


Messi ge hatrick aa eku Barcelona lead dhamahahttaifi | Mihaaru\nލެވަންޓޭގެ ދެ ކުޅުންތެރިން ކައިރިން މެސީ (މ) ބޯޅަ ހިފައިގެންދަނީ.-- ފޮޓޯ: އޭއެފްޕީ\nމެސީގެ ހެޓްރިކާ އެކު ބާސެލޯނާ ލީޑު ދަމަހައްޓައިފި\n17 ޑިސެމްބަރ 2018 - 09:58 13 comments\nބާސެލޯނާ (ޑިސެމްބަރު 17) - ސްޕެނިޝް ލީގުގައި ރޭ ރަށުން ބޭރުގައި ލިއޮނަލް މެސީގެ ހެޓްރިކާ އެކު ލެވަންޓޭ 5-0 އިން ބަލިކޮށް ބާސެލޯނާ ލީގުގެ އެއް ވަނައިގައި އަލުން ލީޑުނަަގައިފި އެވެ.\nރޭގެ މެޗަށް ބާސެލޯނާ ނުކުތްއިރު އެ ޓީމަށް ކުރި ލިބެނީ ލަނޑުގެ ތަފާތުންނެވެ. ރޭގެ މޮޅާ އެކު ބާސެލޯނާ ލީގުގެ އެއް ވަނައިގައި އޮތީ 16 މެޗުން 34 ޕޮއިންޓާ އެކު އެވެ. ދެ ވަނައިގައި އޮތީ ރޭ ޖިރޯނާ އަތުން 2-0 އިން މޮޅުވި ސެވިއްޔާ އެވެ. ސެވިއްޔާ އަށް 16 މެޗުން 31 ޕޮއިންޓް ލިބިފައިވާއިރު، އެ އަދަދަށް ތިން ވަނައިގައި އޮތް އެތުލެޓިކޯ މެޑްރިޑުން ވެސް ވަނީ ޕޮއިންޓް ހޯދައިފަ އެވެ. ރެއާލް މެޑްރިޑް ހަތަރެއްގައި އޮތީ 16 މެޗުން 29 ޕޮއިންޓާ އެކު އެވެ.\nރޭގެ މެޗުގައި ވެސް ބާސެލޯނާ އިން ވިދާލީ މެސީ އެވެ. އޭނާ ވަނީ ހެޓްރިކެއް ޖެހުމުގެ އިތުރުން އަނެއް ދެ ލަނޑު ޖަހަން ފުރުސަތު ތަނަވަސްކޮށްދީފަ އެވެ. މިއީ މެސީ ލަލީގާގައި ޖެހި 31 ވަނަ ހެޓްރިކް އެވެ. އަދި މި ލަނޑުތަކާ އެކު 2018 ވަނަ އަހަރު މިހާތަނަށް 50 ލަނޑު ހަމަކުރި ފުރަތަމަ ކުޅުންތެރިއަކީ މެސީ އެވެ.\nބާސެލޯނާ އަށް މެޗުގެ 35 ވަނަ މިނިޓްގައި މެސީ ދިން ބޯޅަ އަކުން ލީޑުނަަގައިދިނީ އަނިޔާ އިން ރަނގަޅުވެ ދާދި ފަހުން ޓީމާ ގުޅުނު ލުއިސް ސުއަރޭޒް އެވެ. ފުރަތަމަ ހާފު ނިމުމުގެ ކުރިން މެސީ ވަނީ ބާސެލޯނާ އަށް ލީޑުފުޅާކޮށްދީފަ އެވެ.\nދެ ވަނަ ހާފްގެ ކުޅުން ފެށިގެން ދެ މިނިޓް ތެރޭ މެސީ ވަނީ އޭނާގެ ދެ ވަނަ ލަނޑު ކާމިޔާބު ކޮށްފަ އެވެ. މެސީ އޭނާގެ ހެޓްރިކް ފުރިހަމަކުރީ މެޗުގެ 60 ވަނަ މިނިޓްގަ އެވެ. މެސީ މި ލަނޑު ޖެހީ އާޓޫރޯ ވިޑާލް ދިން ބޯޅައަކުންނެވެ.\nމެޗުގެ 76 ވަނަ މިނިޓްގައި ލެވަންޓޭގެ އެރިކް ސަބާކޯ ބާސެލޯނާގެ އޮސްމާން ޑެމްބެލޭ އަށް ނުރައްކާތެރި ފައުލެއް ކުރުމުން ރެފްރީ ވަނީ އޭނާ އަށް ރަތް ކާޑެއް ދައްކައިފަ އެވެ. ބާސެލޯނާގެ ފަހު ގޯލު މެޗު ނިމެން ދެ މިނިޓަށް ވެފައި ވަނިކޮށް ޖެހީ ޖެރާޑް ޕީކޭ އެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ ބުނީ ލީޑު ލިބުމާ ހަމައަށް މެޗު ވަރަށް އުނދަގޫ ކަމަށެވެ. އެކަމަކު މެސީ އަށް ކުޅެލަން ފުރުސަތު ލިބެން ފެށުމާ އެކު މެޗު ފަސޭހަވެގެންދިޔަކަން ވަލްވޭޑޭ ފާހަގަކުރި އެވެ.\nމެސީ ތަފާތު ދައްކައި ބާސެލޯނާ މޮޅުކޮށްދީފި\nމެސީގެ ހެޓްރިކާ އެކު ބާސާ އަށް ބޮޑު ލީޑެއް


އިއުލާން: MDP/2021/0019 ވޯޓުފޮށި ބަލަހައްޓާ އޮފިޝަލުންގެ ގޮތުގައި ޙަރަކާތްތެރިވުމަށް ކުރިމަތިލުން (މަންދޫބުން ފިޔަވައި) – Maldivian Democratic Party\n25 ސެޕްޓެމްބަރ 2021 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ އެމް.ޑީ.ޕީގެ ދާއިރާތަކުގެ އިންތިޚާބުގައި ޕާޓީގެ ފަރާތުން ވޯޓުފޮށި ބަލަހައްޓާ އޮފިޝަލުންގެ ގޮތުގައި މަސައްކަތް ކުރުމަށް އެދި ހުށަހެޅުމަށް ޢާންމުކޮށް ހުޅުވާލަމެވެ.\n1.\tއިންތިޚާބުގައި ވާދަކުރާ ކެންޑިޑޭޓެއް ކަމުގައި ނުވުން\n2.\tއިންތިޚާބުގައި ވާދަކުރާ އެއްވެސް ކެންޑިޑޭޓެއްގެ ކެމްޕެއިންގައި އަމަލީ ގޮތުން އެއްވެސް މަސައްކަތެއް ކުރާ ފަރާތަކަށް ނުވުން\n3.\tއެހެން ޕާޓީއެއްގެ މެމްބަރަކަށް ނުވުން\n(1)\tއެ އަވަށެއްގައި ނުވަތަ ރަށެއްގައި ނުވަތަ އެ އަތޮޅެއްގައި ނުވަތަ އެ ސިޓީއެއްގައި އެމް.ޑީ.ޕީ އިން ކަނޑައަޅާ ގޮތެއްގެ މަތިން މަސްއޫލިއްޔަތާއި ޒިންމާތައް އަދާކުރުން؛\n(2)\tއެމް.ޑީ.ޕީ އިން، އެ ފަރާތްތަކާ ހަވާލުކޮށްފައިވާ މަސްއޫލިއްޔަތު އަދާކޮށް ނިމުމުން، އެމް.ޑީ.ޕީ އިން ދޭ ފޯމެޓަކާ އެއްގޮތަށް އެ މަސައްކަތާބެހޭ ރިޕޯޓެއް، އިންތިޚާބު ނިމޭތާ ގިނަވެގެން 10 (ދިހައެއް) ދުވަހުގެ ތެރޭގައި ފޮނުވުން؛\n•\tވޯޓް ފޮށިތަކަށް އޮފިޝަލުން ކަނޑައެޅޭއިރު އެބޭފުޅަކު ހުންނެވި ރަށް ނޫން އެހެން ރަށަކަށް (ވޯޓު ފޮށީގެ އިސްފަރާތުގެ ހައިސިއްޔަތުން) ދަތުރު ކުރައްވަން ޖެހިވަޑައިގަތުން އެކަށީގެންވެއެވެ. މި ގޮތަށް ކުރާ ދަތުރުގެ އެންމެހައި ޚަރަދަކާއި އިންތިޒާމެއް ޕާޓީ ސެކްރެޓޭރިއެޓުން ހަމަޖައްސާނެއެވެ.\n•\tތިރީގައި މިވާ ލިންކުގަވާ ފޯމާއެކު އޮފިޝަލަކަށް ވުމަށް އެދި ހުށަހަޅާ ފަރާތުގެ އައި.ޑީ.ކާޑުގެ (ދެފުށުގެ ސާފު ކޮޕީ) ކޮޕީއެއް، މި ފޯމުގައި އެކަމަށް ކަނޑައެޅިފައިވާ ބައިގައި އަޕްލޯޑްކޮށް ހުށަހަޅަން ވާނެއެވެ.\nވޯޓުފޮށި ބަލަހައްޓާ އޮފިޝަލުން ފުރާ ފޯމް


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޑިސެމްބަރ6ވާ (ބުރާސްފަތި) ދުވަހުގެ 14:00 ގެ ކުރިން، ކަލާފާނު ސްކޫލް އޮފީހަށެވެ.\n(ހ) މި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ، 10 ޑިސެމްބަރ 2018 އާއި 18 ޑިސެމްބަރ 2018 އާއި ދެމެދުގެ ވަގުތެއްގެ ތާރީޚެއްގައި ކަލާފާނު ސްކޫލްގައެވެ. އަދި މިމުއްދަތުގެ ތެރޭގައި ކުރިމަތިލާފައިވާ މަޤާމަށް ސްކޫލުން އަންގާ ދުވަހެއްގައި އިންޓަރވިޔު އޮންނާނެއެވެ.


ހެނދުނު ހެނދުނާ ތެދުވަން އުނދަގޫވޭތަ؟ - Bodufoshi\nފުރަތަމަ ސަފުހާ މައުލޫމާތު ހެނދުނު ހެނދުނާ ތެދުވަން އުނދަގޫވޭތަ؟\nމުޅިދުވަހު ބުރަ މަސައްކަތުގައި އުޅެފައި ރޭގަނޑު އަމިއްލަ ކަންކަމާއި ރަހުމަތްތެރިންނާއި އެއްކޮށް އުޅެލާފައި އައިސް ނިދައިލެވެނީ ނުލާހިކު ދަންވާފަހުންނެވެ. ޖެހިގެން އަންނަ ދުވަހު ހެނދުނު ހެނދުނާ އޮފީހަށް ދާން ތިރީސް މިނަޓު ކުރިންވެސް އެނދުން ބުރަކަށިލި ހިއްލާލެވިއްޖެއްޔާ ޝުކުރު ހުއްޓެވެ. އެއީ ގަޑިއެއްހާއިރު ކުރިން ނުވަތަ ދެގަޑީރު ކުރިން އެލާމަށް ލައިގެންނެވެ. އޮފީހަށް ނުދާނަމޭ، ސަލާމް ބުނާނިއްޔޭވެސް ހިތަށް އަރާ ފަހަރު މަދެއްނޫނެވެ. އަދި އިތުރަށް ނިދާލާ ހިތުންނެވެ. އަދި މިވަރުވާއިރު ފަތިސް ނަމާދަށް ތެދުވުން އޮންނަނީ މާބޮޑުކަމަކަށްވެފައެވެ. ވީމާ ހެނދުނު ހެނދުނާ ތެދުވުމަށް މިވާ އުނދަގުލަށް މިވަނީ ހައްލެއް ހޯދަން ޖެހިފައެވެ.\nއެންމެ ފުރަތަމަ ކަމަކަށް އެލާމަށް ލާއިރު "ސްނޫޒް" ނުކުރެވޭގޮތް ހަދާށެވެ. އެންމެ ބޮޑު އެއްމައްސަލައަކީ އެލާމްވުމުން "ސްނޫޒް" ކޮށްލެވުމެވެ. ވީމާ މި ހެން ނުހެދޭގޮތް ހެދުމުން އެލާމް ވުމުން ތެދުވުން ނޫންގޮތެއް ނޯންނާއެވެ. ނޫނީ މާބޮޑަށް ނިދި ، ގަޑި ޖެހިދާނެއެވެ. ދެވަނަ ކަމަކަށް އެލާމް ގަޑި ނުވަތަ ފޯނު އެނދާ ވީހާވެސް ދުރުގައި ބަހައްޓާށެވެ. އޭރުން އެ ނިއްވަން ކޮންމެހެންވެސް އެނދުން ތެދުވަން ޖެހޭނެއެވެ. އޭރުން އެލާމް ކަނޑާލައިފައި އަލުން ނިދުމުގެ ފުރުސަތު ކުޑަވާނެއެވެ. މީގެ އިތުރުން ކުރެވިދާނެ އަނެއްކަމަކީ މަޑުމަޑުން ނިދިން ހޭލެވޭގޮތް ހެދުމެވެ. އެއީ ކުއްލިއަކަށް ބާރުއަޑުންވާ އެލާމެއްގެ ބަދަލުގައި މަޑުމަޑުން އަޑު ބާރުވަމުންދާ އެލާމެއް ބޭނުންކޮށްގެނެވެ. މީގެ ބޭނުމަކީ ކުއްލިއަކަށް ސިކުނޑިއަށް ޝޮކެއް ނުގެނަސް، ހަށިގަ ނޑަށްވެސް އަދި ސިކުނޑިއަށްވެސް ލުއިވާނޭ ފަދަ ގޮތަކަށް ހޭލުމެވެ.\nަމައެއާއެކު ކޮފީ، އެނާރޖީ ބުއިން ފަދަ ކެފެއިން ހުންނަ އެއްޗެހި ބޭނުން ކުރުން ވީހާވެސް މަދުކުރާށެވެ. އަދި ދުވާލުގަޑީގައި ނިދާލާނަމަ ގިނައިރު ނިދުމުން ދުރުހެލިވާށެވެ. އަދި ރޭގަ ނޑުގެ ވަގުތުތަށް ބޭކާރު ގޮތުގައި ހޭދަ ނުކޮށް އަވަހަށް ނިދަން ދިޔުމަށް މަސައްކަތްކުރާށެވެ. މިސާލަކަށް މާގިނައިރު ފިލްމް ބަލަން ނީންދެ ކޮންމެ ރެއަކުވެސް ފިލްމް ބަލަން ވަކި ވަގުތެއް ކަނޑައަޅާށެވެ. މިސާލަކަށް ދެގަޑީރެވެ. އަދި އެނދަކީ ފިލްމް ބަލާތަންކަމުގައި ނުހަދާށެވެ. އެހެނީ އަހަރެމެންގެ ހަށިގަ ނޑާއި ހަށިގަނޑުގައިވާ ސިގްނަލްތަކަކީ އަހަރުމެން އާދަކުރުވި ގޮތަކަށް އާދަވާއެއްޗެއްސެވެ. ވީމާ އެނދުގައި ފިލްމް ބަލާނަމަ އެނދަކީ ނިދަން އުނދަގޫ ތަނަކަށްވުންގާތެވެ.\nއަދިމީނުނަސް ކުރެވިދާނެ ކަންކަން ގިނައެވެ. ހެނދުނު ހެނދުނާ ކޮންމެހެން ކުރަންޖެހޭ ކަމެއް ހޯދާށެވެ. މިސާލަކަށް ކޮއްކޮ\nނުވަތަ ދަރިފުޅު ސްކޫލަށް ލާންދިޔުމެވެ. މިކަހަލަ ޒިންމާއެއް އޮތްނަމަ ތެދުވަން އަމިއްލަ ނަފްސައް ހިތްވަރުދޭން ފަސޭހަވާނެއެވެ.\nއަދި ކުޑަދޮރު ހުންނަނަމަ ކުޑަދޮރު ލެއްޕިނަމަވެސް ފަރުދާ ނުލައްޕާ ބަހައްޓާށެވެ. އެއީ ހެނދުނުގެ އަލި ކޮޓަރިތެރެއަށް ވެއްދުމަށެވެ.\nއެންމެފަހު ކަމަކަށް އަބަދުވެސް އެއްގަޑިއެއްގައި ނިދައި އެއްގަޑިއެއްގައި ހޭލުމަށް މަސައްކަތް ކުރާށެވެ. އެއީ ބަންދު ދުވަހެއް


Ehme Fahun "Pad Man" Ah Mivee Kihineh? - Vaguthu\n2 މަސް ކުރިން ( މާޗް 18, 2021 )\nމަޖިލީހުގެ މެންބަރު ހުސައިން ޝަހީމް (އަނދުން) ދެއްކެވި "ފްޑް" ވާހަކައަށް ފާޑުކިޔުން ވަނީ އަމާޒުވެފަ - ވަގުތު ގްރެފިކްސް - މުހައްމަދު އަފްޒަލް\nމާލެއަށް ދިމާވެފައިވާ ތޮއްޖެހުމުގެ މައްސަލައަކީ "ފަލަސްތީނަށް ދިމާވެފައި އޮތްފަދަ ކަމެއް" ކަމަށް އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު، ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސޭން) މީގެ އަހަރެއް ކުރިން ރާއްޖެ ޓީވީއިން ގެނެސްދިން ލައިވް ޕްރޮގްރާމެއްގައި ވިދާޅުވެފައެވެ. އެ ވާހަކައާއި ގުޅިގެންވެސް އާންމުންގެ ފާޑުކިޔުން އަމާޒުވާން ފެށުމުން އަނދުން ހުސޭން ވަނީ އެއީ އަތޮޅުތަކުގެ ރައްޔިތުންނަށް ކުޑައިމީސްކޮށް ވިދާޅުވި ބަހެއް ނޫން ކަމަށް ވިދާޅުވެ މާފަށް އެދިފައެވެ.\nމާފަށް އެދުމަކީ އިސްލާމީ ރިވެތި އާދަކާދަތަކުގެ ތެރޭގައި ހިމެނޭ ސިފައެއް ކަމަށް ވާއިރު، މިވާހަކަތަކަށް އަހަރެއް ފުރި ކުޑަދުވަސްކޮޅެއް ވެފައި ވަނިކޮށް އަނދުން ހުސޭންނަށް އަނެއްކާވެސް ދެކެވުނު ވާހަކައަކުން މިވަނީ މާފަށް އެދެން ޖެހިފައެވެ. އެއް ކުށެއް ދެފަހަރަ ތަކުރާރު ވިއިރު މިފަހަރު މިވަނީ އާންމުންގެ ފާޑުކިޔުންތަކުގެ އިތުރުން ވަނަމެއްވެސް އޭނާއަށް ހަރުލާފާއެވެ. ސުޕަމޭން އަދި ބެޓްމޭން ކިޔާ އުސޫލުން މިފަހަރު އަނދުންވެސް މިވަނީ "މޭން" އަކަށެެވެ. ޕެޑާއި ގުޅިގެން އަންހެނުންގެ ކަރާމާތަށް އުނިކަމެއް އަންނަ ވާހަކައެެއް ދެއްކުމުން މިފަަހަރު އޭނާއަށް ހަރުލީ "ޕެޑްމޭން" ގެ ނަމެވެ.\nމިހަފްތާގެ ހޯމަ ދުވަހު ކުރިޔަށް ދިޔަ މަޖިލީހުގެ ޖަލްސާގައި އަނދުން ހުސޭން ވަނީ ރައްޔިތުން މަޖިލީހުގެ މަޑުއްވަރީ ދާއިރާގެ މެމްބަރު އަދި އިދިކޮޅު ޕީއެންސީގެ ޕާލިމެންޓްރީ ގްރޫޕްގެ ލީޑަރު، އާދަމް ޝަރީފް އުމަރު މަޖިލީހަށް ވަޑައިގަންނަވަނީ ޕެޑް ޖައްސަވައިގެން ކަމަށް ވިދާޅުވެފައެވެ. އަދި އާދަމް ޝަރީފްއަށް ފާޑު ވިދާޅުވަމުން އޭނާ ވަނީ "ފަހަތުން ތެމިފަ، ލޭ ތެމިފަ" ހުންނަތަން ފެންނަ ކަމަށް ވިދާޅުވެފައެވެ.\nއަނދުން ހުސޭން ސިޔާސީ ރައްދެއްގެ ގޮތުގައި "ޕެޑް" ބޭނުން ކުރެއްވުމުން، އެއީ އަންހެނުންނަށް ކުރި ފުރައްސާރައެއްގެ ގޮތުގައި ސިފަކޮށް މީސް މީޑިއާގައި ގިނަ ބަޔަކު ގެންދަނީ ހިތްހަމަނުޖެހުން ފާޅު ކުރަމުންނެވެ. އަދި މަޖިލީހުގެ ތަޅަމުގައި އަނދުން ހުސޭން ދައްކަވާފައި އެވަނީ ކަނބަލުންގެ ކަރާމަތަށާއި އަނބުރަށް އުނިކަމެއް އަންނާނެ ފަދަ ބޭއަދަބީ ވާހަކަތަކެއްކަމަށް އެ ފަރާތްތަކުން އަންނަނީ ބުނަމުންނެވެ.\nޕެޑާއި ގުޅޭ ގޮތުން މިފަހަރު ދެއްކުނު ވާހަކަތަކަށް އަނދުން ހުސޭން އިއްޔެ ވަނީ މާފަށްވެސް އެދިފައެވެ. މިފަހަރު އަދުން މާފަށް އެދިފައި ވަނީ އޭނާ އާއި ދެކޮޅަށް މުޒާހަރާ ކުރަން އަންހެނުންތަކެއް ތައްޔާރުވަމުން ދަނިކޮށެވެ. ނަމަވެސް މާފަށް އެދުމަކުން މިފަހަރު ރޯކުރި ހުޅުކޮޅު ނިވޭ ގޮތެއް ނުވިއެވެ. އެކަބަލުން ވިދާޅުވީ މާފަށް އެެދުމަކީ މުޒާހަރާ ނުކުރަންވީ ސަބަބެއް ނޫން ކަމަށެވެ.\nމާއާފަށް އެދުނަސް އަނދުން ވިދާޅުވަނީ ސުލޫކާ ޚިލާފު ކަމެއް ނޫން ކަމަށް\nމިވާހަކަތަކާއި ގުޅިގެން އަނދުން "ވަގުތު" އަށް ވިދާޅުވީ ސިޔާސީ ރަައްދެއްގެ ގޮތުގައި ޕެޑް އާއި ގުޅުވާގެން މަޖިލީހުގެ ތަޅަމުގައި ދެކެވުނު ވާހަކަތަކަކީ "މާ ބޮޑު" މައްސަލައެއް ކަމުގެ ގޮތުގައި ނުދެކޭ ކަމަށެވެ. އެއީ ފަހަރުގައި ކުޑަކުދިންނަށާއި ކަނބަލުންގެ ކަރާމަތަށް އުނިކަމެއް އަންނާނެ ފަދަ ކަމެއް ކަމުގައި ގަބޫލުކުރެވުނު ހިސާބުން ފެށިގެން އެކަމަށް މާފަށް އެދުނު ކަމުގައި ފާހަގަކުރެއްވިއެވެ.\nމާފަށް އެދުމަށް އަނދުން ކުރެއްވި ޓްވީޓެއްގައި ވަނީ ކަނބަލުންނަށް ނިސްބަތްވާ ފަދަ ގޮތަކަށް ދެކެވުނު ވާހަކައަށް މާފަށް އެދޭކަމަށާއި އޭނާ ދެއްކި ވާހަކައަކީ ބަލައިގަނެވޭނެ ފަދަ ވާހަކައެއް ނޫންކަން އޭނާ ވެސް ގަބޫލުކުރާ ކަމަށެވެ. "އަޅުގަނޑު މިފަދަ ބަސްތަކަށް އިތުރަށް ސަމާލުވާނަން." އަނދުން ހުސެއިން ވިދާޅުވިއެވެ.\n"އެއީކީ އެންމެންނަށް މާ ގޯސްވެދާނެ ވާހަކައަކަށް ނުވެދާނެ. އެކަމަކު ޕަބްލިކް މިންގަނޑަށް ބަލާއިރުގައި ބައެއް ޒުވާނުންނަށް އެކަމުގައި އެހެން މާނައެއް ނެންގެވޭނެ ކަހަލަ ގޮަތަކަށް ވުން އެކަށީގެންވޭ. އަނެއްހެން ބޮޑު އިޝޫއެއް އުޅޭ ކަމެއް ނޫން އެއީކީ. ދެން ޕަބްލިކުން އެ އިޝޫ ކަނބަލުންނަށް ރައްދުވާ ގޮތައް ނެންގެވުމުން އެޕޮލޮޖީއަކީ އެންމެ ބެސްޓް ގޮތް ކަމުގައި އަޅުގަނޑު ދެކުނީ" އަނދުން ވިދާޅުވިއެވެ.\nއަނދުން ހުސައިން ވިދާޅުވީ ކުރިއަށް އޮތް ތަނުގައި މަޖިލީހުގެ ތަޅަމުގައި ވާހަކަދައްކަވާ އިރު މިހާރަށް ވުރެ ބޮޑަށް އެކަހަލަ ކަންކަމަށް ސަމާލުވެލައްވާނެ ކަމަށެވެ. ނަމަވެސް މި މައްސަލައިން ދިފާއުވުމަށް އޭނާ ވަނީ އިދިކޮޅުގެ ބައެއް ފަރާތްތަކުންވެސް މިފަދަ ވާހަކަތައް ދައްކާ ކަމަށް ވިދާޅުވެފައެވެ.\nޕެޑާއި ގުޅިގެން އަނދުން ދެއްކި ވާހަކައާއި ގުޅިގެން އޭނާގެ ސުލޫކީ މައްސަލައެއް ހުށަހަޅަން އެމްޑީއޭގެ ނައިބު ރައީސާ ޑރ.އައިޝަތު ރަފިއްޔާ ނިންމާފައިވެއެވެ. އެހެން ނަމަވެސް އެފަދަ ވާހަކައެއް މަޖިލީހުގައި ދެއްކުމަކީ ސުލޫކީ މައްސަލައެއް ކަމުގައި ގަބޫލުނުކުރައްވާ ކަމަށް އަނދުން ވިދާޅުވެއެވެ.\n"އެއީ ސުލޫކީ ކަމެއް ނޫން، މަޖިލީހުގެ ކޮމިޓީއަކަށް ހުށަހަޅައިގެން ސުލޫކާ ގުޅޭ ގޮތުން ބެލޭނެ ކަމަކަށް ގަބޫލެއް ނުކުރެވޭ،" އަނދުން ހުސައިން ވިދާޅުވިއެވެ.\nރައްޔިތުންގެ މަޖިލީހުގައި، ވާދަވެރި ޕާޓީތަކުގެ ބޭފުޅުން ބައެއް ފަހަރު އެކަކު އަނެކަކަށް ރައްދު ދެއްވުމުގައި ވަރަށް ސީރިއަސް ތުހުމަތުތައް ކުރައްވައެވެ. މި ގޮތުން މަސްތުވާތަކެތި ބޭނުން ކުރުމާއި، މަސްތުވާތަކެތީގެ ވިޔަފާރި ކުރުމާއި، ރިޝްވަތާއި ޚިޔާނާތާއި، ގޭންގްތަކާ ގުޅުން އޮތުމާއި، އެއް ޖިއްސުން ގުޅުން ހިންގުން ފަދަ ސީރިއަސް ތުހުމަތުތައް ހިމެނެއެވެ.\nއެކަމަކު ރައްޔިތުންގެ މަޖިލީހުގެ މެންބަރުންގެ އިމްތިޔާޒުތަކުގެ ގާނޫނުގައިވާ ގޮތުން މަޖިލީހުގެ ތަޅުމުގައި ނުވަތަ ކޮމިޓީއެއްގައި މެންބަރަކު ދައްކަވާ ވާހަކައަކާ ގުޅިގެން އެ މެންބަރަކު ދައުލަތުގެ އިދާރާއަކަށް ހާޒިރު ކުރުމާއި ސުވާލު ކުރުމާއި އަދި އެ މެންބަރެއްގެ މައްޗަށް ފިޔަވަޅު އެޅުމަކީ ކުރެވޭނެ ކަމެއް ނޫނެވެ.\nމާޗް 18, 2021 08:37\nޕެޑުމޭންތަ އޭނަގެ ރައްޓެހިން ކިޔަނީ ތެޔޮބިނޑި ހުސެން ރީނދޫ ތަ ސަހަލުނުވާނެ\nމާޗް 18, 2021 08:47\nއުޑެއްބުޑެއް ނުދަންނަ މީހުން މަޖިލީހަށް ވެއްދީމަ ވާނީ މިހެން. ވަކަރުގޭ ދޮށުގަ ބޮޑުވެ ފުޅައްމައްޗަށްއަރާ ހޯއްގޮވާ ގިފިލިބެލި ގުރޫޕޭތީ. ދުވަހަކުވެސް ރަނގަޅެއްނުވާނެ. ކޮންމެފަހަރަކު މާފަށްއެދުނީމަ ނިމުނީ. މިފަހަރު މާފުދޭގޮތް ދައްކާނީ ދިވެހި ރައްޔިތުންގެ ވޯޓުން. އޯކޭ. ސާފުތޯ.....\nމާޗް 18, 2021 08:53\nޕެޑްހުސައިން އަކީ ހަމައެކަނި އަދުންގޭގެ ވެށިން ދަރިވަރުވެ، އެގޭގައި ކިޔަވަންއުޅުނު ކުދިން ޕެޑްޖެހިޔަނުދީ ހިފެހެއްޓުމުގެ ޝައިތާނީ ފިކުރުގައި ގާފިލުވެފައިވާ ބޮޑާމީހެއް. މިކަހަލަ މީހުންގެ ކިބައިން ގައުމުސަލާމަތްވާނާޖެހޭ.\nމާޗް 18, 2021 09:01\nޕެޑްމޭންއަށް ވީގޮތަކީ، އާދަން ސަރީފު ވިދާޅުވިގޮތަށް ރޭގަނޑު ހަތަރުދަމު މާގަދައަށް ރާބޮވިފަ ހުރީމަ ކިޔޭނުކިޔޭ ނޭނގުނީ. ޕެޑޭއަށް ހަމަހޭވެރިކަން އައިއިރު މިއެނގުނީ މުޅިން ރޯނުބައި ވާހަކައެއްކަން ދެއްކިފައިހުރީ.\nމާޗް 18, 2021 09:06\nފެޑްޖަހައިގެން އެތަނަށް އައިސް އިންނަނީ ވަރަށް ލަދުން\nމާޗް 18, 2021 09:07\nދުލުން ބުނެވޭ ބަސްތަކުން މީހާގެ އަގުވެއްޓިގެންދޭ\nމާޗް 18, 2021 09:10\nއެހެންނޫންހޭ ވާނީ މި މީސްމީހުން މީ ކާރުގަ ދަވާދުލާން ތެޅިތެޅިފަ ގޮސް މަޖުލިހަށް އިންތިޚާބުވި މީސްމީހުނޭ، މި މީހުންގެ ހުންނާނީ ކޮން ފެންވަރެއްހެއްޔޭ! އެނެއްކާ މި ޕެޑަކާ ހެދި، ކެލާ ދާއިރާގެ މެމްބަރާއި މި އަދުންހުސޭނާވެސް މީ މިހާރު ދެން ބޭންނަށް ވެފައި ތިބި މީސްމީހުނޭ!\nމާޗް 18, 2021 09:33\nއެމް.ޑީ.ޕީ ޕެޑޭ ވީނު ވަޅި އާ ކަނޑި ހިފައިގެން މަގުމއްޗަށް ނުކުމެ ޖެހުނު މީހަކު މަރާފަ އަނެއް ދުވަހު ހޭވެރިކަން އައީމަ އެއީ ކުރުން ރަނގަޅު ކަމެކޭ ކިޔާފަ މާފަށް އެދެން. އެމް.ޑީ.ޕީ ގައި ހަމަ ސަހަލު މީހަކު ނެތީ އޭ ދޯ؟\nމިއަދުންފެށިގެން އަޅުގަނޑުގެނަން ބަދަލް ކޮށްފީ މެވެ.ވުމާއެކު އަޅުގަޑުގެ ނަމަކީ މިހާރު ޕެޑް ހުސެން އެވެ.\nމާޗް 18, 2021 09:46\nއަނދުން ޕެޑް މޭން.ހެހެހެހެ\nމާޗް 18, 2021 09:57\nތީ ވަރައް ވިޔާނުދާ ގޮތްކުޑަ މީހެއް. ކޮން އަނދުނެކޭ ކިޔާކައްތަ. ހަޔާއްކުޑަ. އެމްޑީޕީ މީހުނައް ކަމުދާނީވެސް މިކަހަލަ ފާޙިސު މީހުން. ހުސް ޝައިތާނުން.\nމާޗް 18, 2021 10:16\nފައްކާ ނަމެއް ހަހަހަ ޕެޑްމޭން!\nރަގަޅު ވަނަމެތް ތިލިބުނީ ދެންވެސް އަގަ މަޑްލާގެން ހުރެވޭ ވެތޯ ބަލާށެވެ\nމާޗް 18, 2021 10:23\nސުރުޙީ ފެނިފަ ހަމަ ހެވެނީ...އަމިއްލަޔަށް ތިހޯދީ ސަޅި ނޭމް ޓެގެއް.\nމާޗް 18, 2021 10:58\nއެއްމެ ފަހުން އަދުންހުސޭނު މޭން އަކަށް ވީ ދޯ؟\nމާޗް 18, 2021 11:09\nޕެޑްމޭން ހެދުނީ އަމަލުވެ ހުރެ. އަމަލު ފިލީމާ މާފަށް އެދުނީ\nމާޗް 18, 2021 11:22\nމިހާރު ގެ ނަމަކީ ތެޔޮބިޑި ޕެޑް ހުސެން އެވެ.\nމާޗް 18, 2021 11:30\nމާޗް 18, 2021 11:47\nދުލުން ބޭރު ކުރާ ކޮންމެ ބަހަކަށް ތިމާ ޒިންމާ ވާން ޖެހޭ ކަމުގެ ވަރަށް ބޮޑު މިސާލެއް. އެންމެންނަށް ލިބުނު ވަރަށް ބޮޑު ފިލާވަޅެއް.\nމިފަދަ މީހުން އެކަށީގެންނުވާ މަގާމު ތަކަށް ނުހޮވުމަށް ރައްޔިތުންނަށް ލިބިފައިވާ ބާރުގެ ބޭނުން ހިފުން މުހިންމު.\nމާޗް 18, 2021 13:46\nޕެޑް މޭން އަދި ތެޔޮ ބިޑި މޭން....\nމާޗް 18, 2021 15:26\nމިފަދަކަންކަމުން އެނގިހާމަވަނީ މިކަހަލަ އަޑުގަދަކުރާ މީހުންނަކީ ތާކުންތާކުނުޖެހޭ ވިސްނުންކޮށި ޖާހިލުބައެއްކަން. އެއްބަޔަކު ކުރެޔޯ ކިޔާފަ ތިމާވެސް ކުރަން ދިމާކުރާއިރު ލަދުގަންނަންޖެހޭ ތިމާ އަކީ ބޯހަމަނުޖެހޭ މީހެއްކަން ރައްޔިތުންނަށް ތިޔަ ހާމަކޮށްދެނީ. ބަޔަކު ކޮށްފީޔާ ރައްޔިތުންގައިގާ ހުޅުވެސް ޖަހަން އޭނަ ތައްޔާރަށްހުރިކަން ސާބިތުކޮށްދެނީ. "އަނދުންޕެޑް"\nމާޗް 18, 2021 16:21\nތީ އައްޒައްތެރި ޕެޑްމޭން......މަގުމަތިންފެނުނަސް ގޮވާނީ ޕެޑްމޭން ކިޔަފަ...ހަހަހަ\nމާޗް 18, 2021 17:56\nމިކަހަލަ ނާގާބިލްމީހުން މަޖްލިސްއިން ބޭރުކުރޭ. ދިވެހި ހުރިހާ އަނހެންުން މީނަޔާ ދެކޮއްޅައްނިކުންނަންވީ\nމީނާ އަށް ކިޔާނެ ނަމަކީ އަނދުން ޕެޑު\nމާޗް 18, 2021 19:43\nސަޅިނަމެއް ތިދިނީ ދެން މަ ގޮވާނީ ޕެޑްހުސެން ވަރައް ރަކިވާނެ ދޯ\nމާޗް 18, 2021 21:53\nމޮޔަ ގޮލައެއް. މަމޮޅު ހުސޭނު. މީނަހިތުން މީނަމީ މާމޮޅަށް ވާހަކަދައްކަން އެގޭމީހެއް. މީނައަށް ޕެޑް ހުސޭނު ކިޔަންވީ\nމާޗް 18, 2021 23:16\nކޮމެންޓުކުރާ ބައެއް މީހުނޭ މަލާމާތް ކުރުން އެއީ ފާފަ\nމާޗް 20, 2021 11:13\nމީސްތަކުންނޭ ދޫ ރައްކާތެރިކުރޭ!!!\nމާޗް 20, 2021 20:11\nމަށަށްރަގަޅީ ޕެޑޭ ކީއްޔާ. އޭތި ސަޅިއޭ


JP Aai Anehkaaves Zuvaanun Thakeh Gulhijje - Vaguthu\nމޮޅަދޫ ކަނު އަނދިރީގައި - 39 މިނެޓް ކުރިން\nޖޭޕީ އާއި އަނެއްކާވެސް ޒުވާނުންތަކެއް ގުޅިއްޖެ\n11 މަސް ކުރިން ( އޮގަސްޓް 1, 2018 )\nރާއްޖޭހެ އެކި ދާއިރާތަކުގައި މަސައްކަތް ކުރާ ޒުވާނުންތަކެއް ޖުމްހޫރީ ޕާޓީއާ ރޭ ގުޅިއްޖެއެވެ.\nރޭ ޖުމުހޫރީ ޕާޓީގެ މައިޖަގަހަ މ. ކުނޫޒުގައި ބޭއްވި ރަސްމިއްޔާތެގައި ޖޭޕީއަށް ސޮއިކޮށްފައިވަނީ ގާނޫނީ ވަކީލުން ކަމުގައިވާ އަބްދުﷲ ސައީދާއި މުހައްމަދު ޝާހިދު، އަދި މީގެ އިތުރުން ޒުވާނުން ތަކެކެވެ.\nރޭ އަލަށް ސޮއިކުރެއްވި މެންބަރުންގެ ފޯމްތަކާއި ޖޭޕީގެ ފަރާތުނަ ހަވާލުވީ ޖޭޕީގެ ލީޑަރު ގާސިމް އިބްރާހީމްގެ އަނބިކަނބަލުން އަދި ޕާޓީގެ ކައުންސިލް މެމްބަރު އާއިޝަތު ނަހުލާއެވެ. އައިޝާ ވަނީ ރޭ ޕާޓީއާ ގުޅުނު މެމްބަރުންނަށް ޕާޓީގެ ލީޑަރުގެ ނަންފުޅުގައާއި ކައުންސިލުގެ ނަމުގައި މަރުހަބާ ވިދާޅުވެފައެވެ.\n" މި ޕާޓީއާއި މިދަނޑިވަޅުގައި އެކިއެކި ފަންނުވެރިން ގުޅުމަކީ ކުރިއަށް އޮތް އިންތިޚާބު ގުޅިފައިވާ ޕާޓީތަކަށް ކާމިޔާބު ކުރެވޭނެ ކަމުގެ އަލިގަދަ ހެއްކެއް " އައިޝާ ވިދާޅުވިއެވެ.\nރޭ ބޭއްވި ސޮއިކުރުމުގެ މިރަސްމިއްޔާތުގައި ޖުމްހޫރީ ޕާޓީ ހިންގެވުމާ ހަވާލުވެވަޑައިގެން ހުންނެވި ޑެޕިއުޓީ ލީޑަރު ޑރ.ހުސައިން ރަޝީދު ހަސަން ވިދާޅުވީ ރިޔާސީ އިންތިޚާބާ ކުރިމަތިމިލަނީ ވަރަށް ހުތޫރަތްތެރި ދަނޑިވަޅެއްގައި ކަމަށާއި މިއީ ވަރަށް މުހިންމު އިންތިޚާބެއް ކަމަށެވެ.\nހުސައިން ރަޝީދު ވިދާޅުވީ ރައީސް ޔާމީންގެ ސަރުކާރު ވަނީ ރައްޔިތުންނަށް އަނިޔާވެރިވުމުގައި ހައްދުފަހަނަޅާފައި ކަމަށާއި އިންތިޚާބުން ރައީސް ޔާމީން ބޮޑުތަނުން ބަލިކުރާނެ ކަަމަށެވެ.\n" ޕާޓީތަކުން އިންތިޚާބު ކާމިޔާބުކުރަން ކޮންމެހެންވެސް ޖެހޭ. އެކަމަކު އެކަމަށް ވަރަށް ގިނަ ހުރަސްތައް ސަރުކާރުން އަންނަނީ ކުރިމަތިކުރަމުން. އެކި ދާއިރާތަކުގައި މަސައްކަތް ކުރާ ހުނަރުވެރި ޒުވާނުން ޖޭޕީއާ ގުޅުމުން ގުޅިފައިވާ ޕާޓީތަކަށް ތާއީދު ކުރާ މިންވަރު ވަރަށް ބޮޑަށް ދޭހަވޭ " އޭނާ ވިދާޅުވިއެވެ.\nހުސެއިން ރަޝީދު ވިދާޅުވީ މިދަނޑިވަޅުގައި ރައީސް ޔާމީން އަށް ނޫނެކޭ ބުނުމަށް ރައްޔިތުން ތެދުވެ، ގުޅިފައިވާ ޕާޓީތަކާ ގުޅުމަކީ ވަރަށް ބޮޑު އުފަލެއް ކަމަށެވެ.\n"މިއީ ކަމާއި، އެކަންކަމަށް ނޫނެކޭ ބުނުމަށް ރައްޔިތުންލާ ވޯޓެއް. އެހެންވީމަ މިވޯޓު އަޅުގަނޑުމެންނަށް ކާމިޔާބު ކުރުމުގެ މަސައްކަތް ކުރަމުންމިދަނީ. މިމަސައްކަތުގައި ދިވެހި ޒުވާނުން ޚާއްސަކޮށް ތަފާތު ފަންނުތަކުގައި ހިމެނޭ ދިވެހި ޒުވާނުން އަޅުގަނޑުމެންނަށް ތާއީދު ކުރާ ކަމަށްޓަކައި ޝުކުރު އަދާކުރަން" ޑރ.ހުސައިން ވިދާޅުވިއެވެ.\n"ސެޕްޓެމްބަރު 23 ގައި ލާ ވޯޓު ރައްޔިތުންގެ ފަޅިއަށް ކާމިޔާބުވެ އަނިޔާވެރި ވެރިކަން ނިމުމަކަށް އަންނާނެ. ރައްޔިތުންނަށް މިހާރު މި ލިބެމުންދާ އަނިޔާއާއި ރައްޔިތުންގެ ފައިސާއިން ކުރަމުންދާ ބޭކާރު ޚަރަދުތަކާއި، އަނިޔާ ތަހައްމަލްކުރަން ރައްޔިތުން ނުތިބޭނެ " ޑރ.ހުސައިން ވިދާޅުވިއެވެ.\nއޮގަސްޓް 1, 2018 13:51\nތިޔަހެން ދެތިން ކެނައެއް މަދު ފައިސާކޮޅެއްގެ ދަހިވެތި ކަމުގައި ޖޭޕީއަށް ދިޔަޔަސް ކަހައިރު ވަކެކޭވެސް ހީނުވޭ\nއޮގަސްޓް 1, 2018 14:02\nއޮގަސްޓް 1, 2018 14:04\nވަގުތުގެ ބޭނުން ހެޔޮގޮތުގައި ހިފާ އެތިކޮޅެއް އަތުލެވޭގޮތަކަށް އަތުލާށެވެ. ހަމައެކަނި ޖަމީލުމެންގެ ގުރޫޕުން އެކަންޏެއްނޫން ސޭޓް ހައްދައިގެން ކައިހުސްކުރާނީއަކީ!\nއޮގަސްޓް 1, 2018 14:16\nހައްހައްހާހް... ހައްޕުނޑުތައް ބަލާލަ ހެވިވެތިބި ވައްތަރު.\nއޮގަސްޓް 1, 2018 14:27\nއޮގަސްޓް 1, 2018 14:28\n65 އަހަރުގެ ޒުވާނުން ކޮޅެއްދޯ


Dhe aharu nuva kuhjja rapekuri massalagai, kuhjjage bafainge machah dhauvakuran fonuvaifi\nދެ އަހަރުނުވާ ކުއްޖާ ރޭޕްކުރި މައްސަލައިގައި، ކުއްޖާގެ ބަފައިންގެ މައްޗަށް ދައުވާކުރަން ފޮނުވައިފި\n-3months ago0- އިނާޒް މޫސާ\nގއ. ކަނޑުހުޅުދޫގައި އުމުރުން ދެ އަހަރު ނުފުރޭ އަންހެން ކުއްޖާ ރޭޕްކުރި މައްސަލައިގައި، އިހުމާލުވިކަމުގެ ތުހުމަތުގައި، އެކުއްޖާގެ މައިންބަފައިންގެ މައްޗަށް ދައުވާކުރަން ޕްރޮސިކިއުޓާ ޖެނެރަލްގެ އޮފީހަށް ފޮނުވައިފިއެވެ.\nފުލުުހުން ބުނީ، ދެ އަހަރު ނުފުރޭ ކުޑަކުއްޖަކަށް ކުއްޖާގެ ކާފަ އާއި މުނިކާފަ ޖިންސީ ގޯނާ ކުރިކަން އެނގި ތިބެ، ކަމާ ބެހޭ ފަރާތްތަކުގެ ސަމާލުކަމަށް އެކަން ނުގެނައި މައްސަލައިގައި އެ ދެ މީހުންގެ މައްޗަށް ދައުވާކޮށްދިނުމަށް މިދިޔަ އާދީއްތަ ދުވަހު ޕީޖީ އޮފީހަށް ފޮނުވާފައިވާ ކަމަށެވެ.\nއެ މައްސަލައާ ގުޅިގެން އެ ކުއްޖާގެ ކާފަ ގއ. ކަނޑުހުޅުދޫ، ރިހިވެލި، އިބްރާހީމް ދީދީ، 62، އާއި މުނިކާފަ ގއ. ކަނޑުހުޅުދޫ، އަންނާރުމާގެ، ހަސަން މޫސާދީދީ، 82، ގެ މައްޗަށް ވަނީ ދައުވާކޮށްފައެވެ.\nއެ ދެ މީހުންގެ މައްޗަށް ކުރީ، ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަށް އަމަލުކުރުމުގެ ގާނޫނުގެ 15 ވަނަ މާއްދާގެ (ހ) އާއި ހަވާލާދީ، އެމާއްދާގެ (ށ) ގެ ދަށުންނެވެ. އެ ދެ މީހުންނަށް އުފުލީ އާއިލާގެ މެންބަރަކު އެ އާއިލާގެ ކުޑަކުއްޖަކާ އެކު ޖިންސީ އަމަލެއް ހިންގުމުގެ ކުށުގެ ދައުވާ އެވެ.\nއެމައްސަލައިގައި ހައްޔަރުކުރި ކުއްޖާގެ ބައްޕަ އިއްޔެ ވަނީ ބަންދުން ދޫކޮށްލާފައެވެ. ފުލުހުން ބުނީ، އޭނާ ދޫކޮށްލީ ޕީޖީއާ މަޝްވަރާ ކުރުމަށް ފަހު ކަމަށެވެ.\n14އަހަރުގެ ކުއްޖަކު ރޭޕްކުރި މައްސަލައިގައި ހަތަރު ފިރިހެނަކު ހައްޔަރުކޮށްފި04 months ago\n17އަހަރުގެ އަންހެންކުއްޖަކު ގޭންގް ރޭޕްކުރި މައްސަލައެއް ބަލަނީ04 months ago\nފްރޮންޓްލައިންގައި މަސައްކަތް ކުރާ ހުރިހާ ދިވެހީންނަށް ކުރުނީސް ކުރަން: ޗައިނާ ސަފީރު012 hours ago


އެމްއެންޑީއެފްގެ ސްޓާފް ސާޖަންޓް ޔަޢުޤޫބް އަޙްމަދު ނިޔާވެއްޖެ\n09 މާރޗް 2020 22:11\nއެމްއެންޑީއެފްގެ ސްޓާފް ސާޖަންޓް ޔަޢުޤޫބް އަޙްމަދު އޭނާގެ ޑިއުޓީ އޮފް ގަޑީގައި ފީނަން ގޮސް އުޅުމުގެ ތެރޭގައި މިއަދު ހަވީރު ނިޔާވެއްޖެއެވެ.\nއެމްއެންޑީއެފް މެރިން ޑިޕްލޮއިމަންޓް ޔުނިޓް2ގައި މަސައްކަތް ކުރާ ސްޓާފް ސާޖަންޓް ޔަޢުޤޫބް އަޙްމަދު ފީނަން ފޭބިފަހުން ޚަބަރެއް ނުވެގެން ރިޕޯޓް ކޮށްފައިވަނީ މިއަދު ހަވީރު 1755 ހާއިރުއެވެ. އެމްއެންޑީއެފް ކޯސްޓްގާޑް ޑައިވަރުންނަށް ސްޓާފް ސާޖަންޓް ޔަޢުޤޫބް އަޙްމަދު ފެނިފައިވަނީ ކަނޑުގެ 20 މީޓަރު އަޑިން މިރޭ 18:28 ހާއިރުއެވެ.\nމި ހާދިސާގެ މަޢުލޫމާތު އެމްއެންޑީއެފް ކޯސްޓްގާޑް މެރިޓައިމް ރެސްކިއު ކޯޑިނޭޝަން ސެންޓަރ (އެމްއާރުސީސީ) އަށް ލިބިފައި ވަނީ މިއަދު ހަވީރު 17:55 ހާއިރުއެވެ. ސްޓާފް ސާޖަންޓް ޔައުޤޫބް އަޙްމަދު ފީނަން ގޮސްފައިވަނީ އޭނާއާއެކު އެމްއެންޑީއެފް މެރިން ޑިޕްލޮއިމަންޓް ޔުނިޓް2ގައި މަސައްކަތްކުރައްވާ ސިފައިންގެ3ބޭކަލަކާއެކުއެވެ.\nގދ.ހޯނޑެއްދޫއަށް އުފަން އުމުރުން 33 އަހަރުގެ، ސްޓާފް ސާޖަންޓް ޔަޢުޤޫބް އަޙްމަދު ސިފައިންގެ ޚިދުމަތާއި ގުޅިލެއްވީ 14 ސެޕްޓެމްބަރ 2006 ވަނަ އަހަރުއެވެ.\nސިފައިންގެ ޚިދުމަތުގައި ސްޓާފް ސާޖަންޓް ޔައުޤޫބަށް ލިބިލައްވާފައިވާ ޝަރަފުގެ ނިޝާނާއި މެޑެލި ތަކުގެ ތެރޭގައި، ސިފައިންގެ ޚިދުމަތުގެ ކުލަ، ހުނަރުވެރިކަމުގެ ކުލަ، ކާމިޔާބުގެ ކުލަ ދެވަނަ ފަހަރަށް އަދި އަޙްލާގީ ކުލަ ދެވަނަ ފަހަރަށްވަނީ ލިބިލައްވާފައެވެ. ސިފައިންގެ ޚިދުމަތުގައި ސްޓާފް ސާޖަންޓް ޔައުޤޫބަށް ލިބިލައްވާފައިވާ މެޑެލި ތަކަކީ، 17 ވަނަ ސާކްސަމިޓް މެޑެލް އަދި މިނިވަން 50ގެ މެޑައްޔެވެ.\nސްޓާފް ސާޖަންޓް ޔައުޤޫބް ފުރިހަމަކޮށްފައިވާ ތަމްރީނުތަކުގެ ތެރޭގައި، ސިފައިންގެ 49 ވަނަ އަސާސީ ތަމްރީނު ކޯސް، 21 ވަނަ ސްޕެޝަލް ޓާސްކް ފޯސް ޓްރެއިނިންގ، މެރިންކޯ އެޑްވާންސް ކޯސް، ކޯޕްރަލް ކޯސް އަދި ސާޖަންޓް ކޯސް، ވަނީ ފުރިހަމަކުރައްވާފައެވެ. މީގެ އިތުރުން އެތުލެޓިކްސްގެ ދާއިރާއިން އިންޓަނޭޝަނަލް އެސޯސިއޭޝަން އޮފް އެތްލެޓިކްސް ފެޑެރޭޝަންސް (އައިއެފްއެފް) ކޯޗިންގ ކޯސް ލެވެލް އެކަކާއި، އިންފޮމޭޝަން ޓެކްނޮލިޖީ އިން ސެޓްފިކެޓް2ހާޞިލްކުރައްވާފައިވެއެވެ. އަދި އެމެޖެންސީ ރެސްޕޮސްޑަރ ކޯހާއި ޑިޖަލް އަންޑަރވޯޓަރ ފޮޓޯގްރާފީ ސްޕެޝިލިޓީ ކޯހާއި އޯޕަން ވޯޓަރ ޑައިވިންގ އަދި އެޑްވާންސް ޑައިވް މާސްޓަރ ކޯހުގެ އިތުރުން ރެސްކިއު ޑައިވިންގ ކޯސް އޭނާ ވަނީ ފުރިހަމަކުރައްވާފައެވެ.\nސްޓާފް ސާޖަންޓް ޔައުޤޫބް އަޙްމަދު ނިޔާވިއިރު އަންބަކާއި6އަހަރުގެ އަންހެން ކުއްޖަކު ދުނިޔޭގައި އެބަހުއްޓެވެ.


Masthuvaathaketheege massalathakugai faruvaa nudhevi haahakah vure...\nރިޕޯޓު - މަސްތުވާ ތަކެތި\nމަސްތުވާ ތަކެތީގެ މައްސަލަތަކުގައި ފަރުވާ ނުދެވި ހާހަކަށް ވުރެ ގިނަ މީހުން މަގުމަތީގައި\nފަރުވާ ނުފެށި ގާތްގަނޑަކަށް 1874 މީހުން ތިބި\nމުޅި ރާއްޖޭގައި ހުންނަނީ އެންމެ ރެސިޑެންޝަލް ސެންޓަރެއް\nކ. މާލެ 1 ޖެނުއަރީ 2019 | އަންގާރަ 17:56 1,201\nމަސްތުވާތަކެތި ނައްތާލުމުގައި ފުލުހުން ހަރަކާތްތެރިވަނީ - ގޫގުލް\nމަސްތުވާތަކެތީގެ މައްސަލައަކީ ރާއްޖެއަށް ކުރިމަތިވެފައިވާ އެންމެ ބޮޑު އިޖުތިމާއީ އެއް މައްސަލައެވެ. ގިނަ އަދަދެއްގެ ޒުވާނުން އެ ވަބާގައި ޖެހެމުންދާއިރު، އެ ކުދިން އަލުން އަނބުރައި މުޖުތަމައަށް ނެރުމަށް ގާއިމުކޮށްފައިވާ ފަރުވާ ދިނުމުގެ ނިޒާމު ބަލިކައްޓެވެ. އެހެންވެ، ފަރުވާއަށް އެދި އެތައް ސަތޭކަ ޒުވާނުންނެއް މިއަދު ވެސް ކިޔޫގައި އެބަ ތިއްބެވެ. މި ދަރަޖައަށް ދިޔައީ އެކަށީގެންވާ ވަސީލަތްތަކާއި ސެންޓަރުތައް ޤާއިމުވެފައި ނެތުމުގެ ސަބަބުން ކަމަށް ގިނަ ބަޔަކު ދެކެއެވެ.\n"އެކަން ހައްލު ކުރަން ކުރެވޭނެ ކަމަކީ ފަރުވާ ދިނުމުގެ ނިޒާމު ހަރުދަނާ ކުރުން. އެއީ ތަނުގެ ގޮތުން އަދި ވަސީލަތްތަކުގެ ގޮތުން. ދެން ފަރުވާ ދިގުދެމިގެންދަނީ ބެލެވޭ ގޮތުގައި އެކަށޭނަ ވަސީލަތްތައް ހަމަޖެހިފައި ނެތީމަ. އެއީ ނޭޝަނަލް ޑްރަގް އެޖެންސީގަ މައްސަލަ އޮތް ބޮޑު ކުޑަ މިނަށް ބަލާފައި އެއަށް ކެޓަރ ކުރެވޭ ވަރަށް މުވައްޒަފުން ހަމަޖެހިފަ ނެތީމަ ކަމަށް ޤަބޫލުކުރެވޭ" ފަރުވާ ލަސްވާ ސަބަބާ މެދު ވާހަކަ ދައްކަވަމުން ޑްރަގް ކޯޓުގެ އެސިސްޓެންޓް ލީގަލް އޮފިސަރ ފާތިމަތު ތައުފީޤު ވިދާޅުވިއެވެ.\nފާތިމަތު އިތުރަށް ވިދާޅުވީ، ކޮންމެ އަހަރެއްގައިވެސް އެތަކެއް މައްސަލަތަކެއް ޑްރަގް ކޯޓަށް ހުށައެޅޭ ކަމަށާއި، ފަރުވާއަށް ހުކުމްކޮށް މިހާރުވެސް ފަރުވާ ނުފެށި ގާތްގަނޑަކަށް 1874 މީހުން ތިބި ކަމަށެވެ.\nމަސްތުވާތަކެތީގެ ފަރުވާއަށް ކޯޓުން އަމުރުކުރާ މީހުންގެ އަދަދު އިތުރުވަމުންދާއިރު، ރެސިޑެންޝަލް ރިހެބިލިޓޭޝަން ސެންޓަރަކަށް ރާއްޖޭގައި ހުރީ އެންމެ ސެންޓަރެކެވެ. ޑިޓޮކްސިފިކޭޝަން ސެންޓަރުތަކާއި ކޮމިއުނިޓީ ސެންޓަރުތައް ހުރި ނަމަވެސް އެތަންތަނަށް ވެސް ނުކަތާ މިންވަރަށް، ފަރުވާ އަށް އެދޭ މީހުންނާއި، ކޯޓުގެ އަމުރުގެ ދަށުން ފަރުވާ ދޭންޖެހޭ މީހުން އެބަ ތިއްބެވެ.\n"އެހެންވީމަ އެއަށްވުރެ އިތުރަކަށް އެއްފަހަރާ ނުފޮނުވޭނެތާ. އެތަނުން ނިމިގެން އަންނަ ވަރަކަށް ދެން ތިބި މީހުން ފަރުވާއަށް ފޮނުވެނީ. އެންމެ ރިހެބެއް ހުންނައިރު އަދި ކޮންމެ ދުވަހަކުވެސް އެހާ ގިނަ މީހުންގެ އަމުރުތައް އަންނައިރު، ފަރުވާ ދިނުން ލަސްވަނީ ރިހެބުން ޖާގަ ލިބުން ލަސްވާތީ،" ނޭޝަނަލް ޑްރަގް އެޖެންސީގެ ސީއީއޯ ހަސަން ޝަހީލް ވިދާޅުވި އެވެ.\nނެޝަނަލް ޑްރަގް އެޖެންސީން ދޭ ފަރުވާ މައިގަނޑު ތިން ބަޔަކަށް ބަހާލާފައިވާއިރު، އޭގެ ތެރެއިން ޑީޓޮކްސިފިކޭޝަނާއި ކޮމިއުނިޓީ ފަރުވާ ދޭން ސެންޓަރުތައް ހުރި ނަމަވެސް، ފަރުވާގެ މައިގަނޑު ބައި ކަމަށްވާ ރިހެބްގައި 24 ގަޑިއިރު ބަހައްޓައިގެން ފަރުވާ ދިނުމަށް ރާއްޖޭގައި ހުރީ އެންމެ މަރުކަޒެކެވެ. އެ މަރުކަޒު ހުންނަނީ ކ.ހިންމަފުށީގައެވެ.\nމިހާރު އޮންނަ އުސޫލަކީ ޖާގަ ނުލިބިގެން ފަރުވާ ލަސްވާނަމަ ޝަރުތުތަކެއް ކޮށްފައި މުޖުތަމައަށް ދޫކޮށްލުމެވެ. އެކި ސަބަބުތަކާހުރެ ފަރުވާ ލަސްވި ނަމަވެސް މަސްތުވާތަކެތީގެ މައްސަލަތަކުގައި ފަރުވާދޭންޖެހޭ މީހުން އެ ލަސްވާ މުއްދަތުގައި ބައިތިއްބަން އެކަށީގެންވާ ރިމާންޑް ސެންޓަރުތަކެއް ޤާއިމުކުރަން ޖެހޭނެ ކަމަށް މަސްތުވާތަކެއްޗާ ބެހޭ ޤާނޫނުގައި ބުނެއެވެ. ނަމަވެސް އަދި އަދަށް ދާންދެންވެސް އެފަދަ ރިމާންޑް ސެންޓަރެއްވެސް ޤާއިމުކުރެވިފައި ނެތެވެ.


Lh. atholhu ge fas sarahahdheh himaayai kuranee\nޅ. އަތޮޅުގެ ފަސް ސަރަހައްދެއް ހިމާޔަތް ކުރަނީ\nޅ. އަތޮޅުގެ ފަސް ސަރަހައްދެއް ހިމާޔަތް ކުރަން ސަރުކާރުން ނިންމައިފި އެވެ.\nރައީސް އޮފީހުން މިއަދު ބުނީ އެ ނިންމުން ނިންމީ މިއަދު ބޭއްވި ކެބިނެޓްގެ ބައްދަލުވުމެއްގައި ކަމަށެވެ. އެގޮތުން ޅ. މާގަނދު ނުވަތަ އެނިމޮނީ ތިލަ އާއި ދިއްފުށި-މާދޫގައި ހިމެނޭ ފަސް ރަށުގެ ތެރެއިން އެންމެ އުތުރުން އޮންނަ ރަށް ކަމަށްވާ ސެއްޅިފުށީގެ ޗަސްބިން ސަރަހައްދާއި ޅ. މާކޯ އާއި ޅ. ވައްވަރު އަދި ދަނޑިފަޅު ކަނޑު އޮޅި އާއި ދަނޑިފަޅު ފިނޮޅު ސަރަހައްދާއި ޅ. ދަށުގިރި ފިނޮޅު ސަރަހައްދު ހިމާޔަތްކުރުމަށް ވަނީ ނިންމާފަ އެވެ.\nއެންވަޔަރަންމަންޓު މިނިސްޓްރީން ހުށަހެޅި ކަރުދާހަކަށް ވަޒީރުން މަޝްވަރާ ކުރެއްވުމަށް ފަހު ހިމާޔަތްކުރަން ނިންމި ފަސް ސަރަހައްދަކީ ތިމާވެށީގެ ގޮތުން ހާއްސަ ސިފަތަކެއް ލިބިގެންވާ ސަރަހައްދު ތަކެކެވެ. އެ ސަރަހައްދުތައް ކަނޑައެޅީ ޒަމާނުއްސުރެ މީހުންގެ ފަރާތުން ވާރުތަވަމުން އައިސްފައިވާ މައުލޫމާތާއި ލިބެންހުރި ދިރާސާ ރިޕޯޓުތަކާއި މަސްވެރިންނާއި ދަނޑުވެރިންނާއި އަމިއްލަ ޖަމިއްޔާ ޖަމާއަތްތަކާއި ތިމާވެށީގެ ދާއިރާގެ ތަޖުރިބާކާރުންގެ ފަރާތުން ލިބުނު މައުލޫމާތުތަކަށް ބަލައިގެނެވެ.


Juventus Ehvaruvi Iru, Ronaldo Ah Ithuru Record Eh - Vaguthu\nޔުވެންޓަސް އެއްވަރުވިއިރު، ރޮނާލްޑޯ އަށް އިތުރު ރެކޯޑެއް\nއިޓާލިއަން ލީގުގައި ރޭ ޖެނޯއާ އާއި ބައްދަލުކޮށް 1-1 އިން ޔުވެންޓަސް އެއްވަރުވިއިރު، އެ ކްލަބުގެ އިތުބާރު ފޯވާޑް ކްރިސްޓިއާނޯ ރޮނާލްޑޯ އިތުރު ރެކޯޑެއް ހަދައިފިއެވެ.\nރޭގެ މެޗުން އެއްވަރުވި ނަމަވެސް 25 ޕޮއިންޓާ އެކު ޔުވެންޓަސް އަދިވެސް އޮތީ ލީގުގެ އެއްވަނައިގައެވެ. ދެވަނައިގައި 21 ޕޮއިންޓާ އެކު ނަޕޯލީ އޮތްއިރު ތިންވަނައިގައި 16 ޕޮއިންޓާ އެކު އޮތީ އިންޓަ މިލާންއެވެ.\nޔުވެންޓަސްގެ ދަނޑުގައި ރޭ ކުޅުނު މި މެޗުގެ 18 ވަނަ މިނެޓްގައި ކްރިސްޓިއާނޯ ރޮނާލްޑޯ ވަނީ ގޯލެއް ކާމިޔާބުކޮށް ޔުވެންޓަސް އަށް ލީޑު ނަގާދީފައެވެ. މި ގޯލާ އެކު އޭނާ ވެފައިވަނީ ޔޫރަޕުގެ ވަރުގަދަ ފަސް ލީގުގައި ކުޅޭ ކުޅުންތެރިންގެ ތެރެއިން 400 ގޯލު ކާމިޔާބުކުރި ފުރަތަމަ ކުޅުންތެރިޔާ އަށެވެ. ޔޫރަޕުގެ ވަރުގަދަ ފަސް ލީގުގެ ލަނޑު ލިސްޓުގެ ދެވަނައިގައި އޮތީ ބާސެލޯނާ އަށް ކުޅެމުން އަންނަ ލިއޮނަލް މެސީއެވެ. އޭނާ އަށް ކާމިޔާބު ކުރެވިފައިވަނީ 390 ގޯލެވެ.\nޔުވެންޓަސް އިން ޑޮމިނޭޓްކޮށްގެން ކުޅުނު މި މެޗުގައި އެޓީމުން 21 ހަމަލާއެއް ފޮނުވާލާފައިވާއިރު، އޭގެތެރެއިން ޖެނޯއާގެ ގޯލާ އަމާޒުކޮށް ފޮނުވާލެވުނީ އެންމެ ތިން ހަމަލާއެވެ. އެ ތިން ހަމަލާ އަކީ ވެސް ރޮނާލްޑޯ ފޮނުވާލި ތިން ހަމަލާއެވެ. މި މެޗުގައި ޖެނޯއާ އަށް ނަތީޖާ އެއްވަރުކޮށްދިނީ މެޗުގެ 67 ވަނަ މިނެޓްގައި ބެސާއެވެ.\nމި މެޗުން ޔުވެންޓަސް މޮޅުނުވިއިރު މިއީ ލީގުގައި މޮޅެއް ނުލިބި އެޓީމުން ނިންމާލަން ޖެހުނު ފުރަތަމަ މެޗެވެ. ލީގުގައި ޔުވެންޓަސް ދެން ބައްދަލުކުރާނީ އެމްޕޮލީއާއެވެ.\nއޮކްޓޯބަރ 21, 2018 08:46\nއެއީ މޮޅު ކުޅުންތެރިއެއް...